
Jr\t skrive Romaner! — Men den gamle de- 
porterede Mand, Jørgen Jiirgensen, som nu allerede 
i tyve Aar har hvilet i sin ukendte Grav, har levet 
en, ved Siden af hvilken »Beretningen om den tapre 
Cambuscaner« , Gil Bias Hændelser eller selv Mr. 
Barry Lyndon's Gerninger, denne alle Slynglers Over- 
mand, svinde ind til en Ubetydelighed. Af alle Histo- 
riens sorthaarede, brushovedede og de smidige Lyk- 
keriddere, som nogen Sinde spillede, drak, duellerede, 
kyssede og fægtede sig frem gennem 3 Oktavbind, 
var der ingen, der havde slige Oplevelser at berette. 
— Tænk over haus Levnetsløb, fra hans Fødsel i 
Danmark og til hans Død i Van Diemens Land, og 
betænk saa, efter hvad han har fortalt os, hvor me- 
get han har været nødt til at lade ufortalt. 

Marcus Clarke. 

iJenne Bog er tildels en Oversættelse af et i 
England publiceret Værk, som Udgiveren, Mr. James 
Francis Hogan, kaldte >The Convict Ktng,^ 

Saaledes som Bogen nu foreligger for det danske 
Publikum, er den ganske vist gaaét gennem mange 
Hænder; men skønt den danske Oversætter ikke har 
haft Lejlighed til at gøre sig bekendt med Jørgen 
Jiirgensens originale Manuskript, hvorpaa Mr. Hogan 
har bygget sit Arbejde, er han dog ved Sammenlig- 
ning med andre Manuskripter kommen til den Op- 
fattelse, at den engelske Udgiver af Jørgen Jiirgen- 
sens Selvbiografi ikke har foretaget væsentlige For- 
andringer i denne, men indskrænket sig til at rette 
Stavefejl og uengelske Vendinger, der vistnok maa 
have været lige saa hyppige i dette, i Australien 
fundne Manuskript, som de ere det i de andre af 
Jiirgensens engelske Arbejder, der findes i Egerton- 
Samlingen i British Museum. 

Hogan ledsager sin Udgave med en Fortale og 
et Par Appendix; men man har fundet det rettest i 
den danske Udgave at forkorte disse betydeligt ved 
at udelade, hvad der kun har Interesse for engelske 
Læsere. Særligt er der af Fortalen kun medtaget, 
hvad der omhandler den islandske Affære. Disse 
Udtalelser turde nemlig have Interesse som Udtryk 



VIII 



for den engelske Opfattelse af denne mærkelige Be- 
givenhed. Til Gengæld vil denne danske Udgave 
indeholde Oplysninger, hentede fra Jiirgensens andre 
efterladte Manuskripter og fra hans Breve til Bota- 
nikeren Sir William Hooker. 

Stilen i disse Memoirer, som vel kan antages 
at være Jiirgensens sidste litterære Arbejde, er ganske 
vist mere kortfattet og tør end i hans andre Værker, 
og dog vil man sikkert i denne Bog finde baade in- 
teressant og underholdende Læsning, hvad jo i og 
for sig retfærdiggør dens Udgivelse; men denne har 
imidlertid en særlig Hensigt. 

Som et historisk Værk er Hogans Bog højst 
utilfredsstillende. Dels synes han ikke at have gjort 
sig helt bekendt med det rige Materiale, der som 
anført forefindes i British Museum, eller han har i 
hvert Fald næsten ikke benyttet det, og dels har 
han ikke haft Lejlighed til at anstille de nødvendige 
Sammenligninger med Aktstykker, der findes i det 
danske Rigsarkiv, ligesom han naturligvis ser paa 
Sagen gennem engelske Briller. Nu falder netop 
Jiirgensens Liv og Virken sammen med en af de 
interessanteste Perioder i vort Fædrelands Historie, 
og Jiirgensen har dels selv spillet en fremragende 
Rolle i flere Begivenheder, dels er han kommen i 
Berøring med mange af Dramaets Hovedpersoner, 
hvorfor hans meget omfangsrige Værker og Korre- 
spondancer, ligesom alle de Papirer, der vedrøre 
hans Forhold, og som dels findes herhjemme, dels 
i England og Australien, maatte kunne danne Grund- 
laget for et højst interessant Tidsbillede, naar de 
bleve behandlede af en dygtig og energisk Histori- 
ker. Det er i første Række for at henlede Opmærk- 
somheden herpaa, at denne lille Bog, der ikke gør 
Fordring paa at være noget historisk Værk, er frem- 
kommen. 

Det Billede af Jørgen Jiirgensen, som selv en 

overfladisk Gennenibladen af en Del af det forhaan- 
den værende Materiale har givet, er saa fuldt af In- 
teresse, saa mærkeligt og belærende, at man turde 
vente store Ting af en omfattende Le vnetsbe skri- 
velse af denne vor baade glædeligt og sørgeligt 
berømte Landsmand. 

Thi Jørgen Jiirgensen havde næsten alle Betin- 
gelser for at blive en stor Mand. Han havde en 
uomstridelig Genialitet, der i Forening med et al- 
deles hensynsløst Mod og stor Virkeevne kunde 
have hævet ham op over de fleste af hans Samtidige. 
Han savnede kun det moralske Hold, der skulde 
have givet Støtte til hans glimrende Egenskaber. 
Moral i og for sig savnede han ikke ■ — nej tvært- 
imod. Alle hans Skrifter, hans Breve og Prædikener 
ere besjælede af en glødende Kærlighed ^ til , hvad 
der er smukt og ædelt, og det er utvivlsomt ikke 
nogen falsk Pathos, der lyder gennem hans Ord til 
de dødsdømte Forbrydere, som han prædikede for i 
Newgate-Fængslet. Der er ikke megen egentlig Kri- 
stendom i hans Prædikener og Skrifter, men der er 
ren og høj Moral. Han manglede dog det moral- 
ske Hold. Med aabne Øjne kunde han slaa ind 
paa Veje, han selv fordømte. Han var modig og 
foragtede Fejghed — og dog havde han til Tider 
ikke Mod til at tale Sandhed eller handle aabent. 
Han var elskværdig og klog, saa at han vandt alle 
Mennesker for sig; men han forstod ikke at bevare 
deres Venskab, fordi han misbrugte det. Han var 
en udmærket Menneskekender, og dog lod han sig 
bedrage af de plumpeste Kæltringer, der benyttede 
sig af hans slette Lidenskaber. Han elskede Frihed 
og Selvstændighed, og dog nedværdigede han sig til 
de laveste Smigrerier. Han var en Mand med stor 
medfødt Selvtillid, og dog fandt han en sygelig Til- 
fredsstillelse i frygtelige Selvanklager. Han var en 
Handlingens Mand, og dog kunde han, naar hans 

Midler tillod ham at leve i ørkesløse Udsvævelser, 
ikke mande sig op til Daad. 

Sir W. Hooker, den af hans mange Venner, 
der stod mest trofast ved hans Side, saa længe 
dette var muligt, og som aldrig syntes helt at have 
tabt Taalmodigheden med ham, omtaler ham med 
stor Beundring, men kan dog ikke lægge Skjul paa 
hans mange Svagheder. Der skal her blot nævnes 
et Eksempel: I sin Beretning om den islandske Re- 
volution (Appendix til hans »Journal of a Tour in 
Iceland^) støtter Hooker gennemgaaende Jiirgensen 
over for hans Angribere ; men han maa dog rette al- 
vorlige Anklager mod Vennen. Han siger saaledes, 
at Jiirgensen havde svigtet sit Æresord og forladt 
England, skønt han var engelsk Krigsfange, hvad 
Jiirgensen bestandig har søgt at benægte. Det for- 
bedrer Sagen kun lidet, at Hooker tilføjer, at der 
var mange formildende Omstændigheder ved denne 
Forseelse. 

Alt i alt er Jørgen Jiirgensens Historie en Be- 
retning om store og ædle Kræfter, der ere gaaede 
tabte saavel for det Fædreland, der saa haardt 
kunde have trængt til dem, som for Samfundet i 
det hele. 

ellem alle de almindelige Lovovertrædere, 
som England har ladet deportere til Botany Bay og 
van Diemens Land i Løbet af den første Halvdel af 
det 19de Aarhundrede, var der ikke saa faa mærke- 
lige Karakterer af en mere overlegen Type og med 
ejendommelige Levnetsløb, og den mest fremtræ- 
dende blandt disse var »et lille Riges despotiske 
Usurpator«, den eneste Monark, som nogen Sinde 
har forladt London for at sejle til Antipoderne paa 
et Fangeskib, nemlig : den mærkelige Eventyrer, hvis 
omskiftende Løbebane nærmere skal beskrives i de 
følgende Blade. Jørgen Jiirgensen's Navn er ikke 
helt ubekendt for det læsende Publikum, thi han 
har faaet en lille Plads i alle biographiske Lexica*; 



♦) Se: Cates* Dictionary of General Biography, p. 670; 
Haydn, Universal Index of Biography, p. 289; Maunder, 
Biographical Treasury p. 526; Ripley og Dana, American 
Cyclopædia vol. 9, p. 685; Chambers' Encyclopædia, vol 
5> P. 739 ^S Charles Knight's English Cyclopædia, vol. 
3, p. 652. For Artikler om Jtlrgensen i den periodiske 
Litteratur, se: Household Words, vol. 14; Edingbourgh 
Review, vol. 28; Eclectic Magazine, vol. 57; Colbum's 
Magazine, vol. 126 og Gentlemans Magazine, vol. 97. — 
Tilfældige Hentydninger til Jtlrgensen og hans Liv kan 
findes i: Sir W. J. Hooker's >Tour in Iceland«; Sir G. 
Mac Kenzie's »Travel in Iceland«; the Rev. S. Baring- 
Gould's »Icelandic Scenes and Sagas«; West og Fenton's 
J. F. Hogan: En deporteret Kopge. I 



men disse anerkendte Autoriteter forlade ham plud- 
selig ved hans Transportation til Van Diemens Land, 
hvor, som de sige: »han antages at være død kort 
Tid derefter«. Men denne vilkaarlige Formodning 
er fuldstændig falsk. Jiirgensen gennemlevede hos 
Antipoderne endnu et virksomt og eventyrligt Liv, i et 
Tidsrum af mere end 20 Aar, — han stillede sig 
selv frem i første Række paa begge Sider af Jorden 
— og skrev sin Autobiographie i »Van Diemens 
Land-Annual« for Aarene 1835 og 1838. Det er 
denne enestaaende Beretning om et mærkeligt, kalei- 
doskopisk, melodramatisk Liv, ført i Virkeligheden, 
som det har syntes mig værd at bevare fra Glem- 
sel, og i de følgende Blade vil den i det væsentlige 
være gengiven. Jeg siger i det væsentlige, da jeg 
ikke har taget en ordret Afskrift. Jiirgensen var en 
Udlænding, og til Trods for hans lange Ophold i 
engelske Lande og for den store Øvelse, han havde 
i at tale og skrive vort Sprog, erhvervede han sig 
dog aldrig nogen Lethed i Stilen. Jeg har derfor 
omredigeret hans Autobiographie saaledes, at jeg 
bibeholdt alle dens karakteristiske Træk, idet jeg 
holdt mig strengt til de berettede Fakta, men iklædte 
den en, efter min Mening, lettere læselig og mere 
fremadskridende Fortæl lemaade. 

Jiirgensens authentiske Historie bliver nu for 
første Gang forelagt engelske Læsere, for hvem den 
hidindtil har været fuldstændig ukendt, begravet, som 
den har været, i et halvt Aarhundrede blandt de 
støvede Blade af et for længe siden udgaaet anti- 
podisk Tidsskrift. Kun en eneste Haand har i al 
den Tid rørt derved. Det er nogle og tyve Aar 
siden, at min afdøde Ven, Marcus Clarke, den ud- 



»histories of Tasmania« ; Bonwick's »Last of the Tasraa- 
nians« ; M. Clarke's »History of Australiac og D. Blair's 
• History of Australasia«. 



mærket begavede Austral'ske Novellist, foranlediget 
af sine Undersøgelser om det tidligere Galejslaveliv 
i Kolonierne, fandt det og gjorde det til Genstand 
for en udmærket Artikel i et Melbourn'sk Blad. Det 
er Slutningen af Artiklen, jeg har taget til Motto 
for denne Bog. 

Jurgensen's romantiske og hændelsesrige Liv, 
hvis Fakta ere bekræftede af mange uinteresserede 
og fuldkommen paalidelige Vidner, er den mest 
slaaende Bekræftelse paa den gamle Sætning, at 
Virkeligheden er forunderligere end Digtningen. 
Den dristigste og mest formløse Forfatter af en 
Godtkøbsroman vilde aldrig falde paa at ophobe 
saa mærkelige og saa hurtig paa hverandre følgende 
Eventyr i Heltens Liv, som dem, der virkelig hændte 
denne engel sk-danske Lykkejæger i det 19de Aar- 
hundrede. Han havde naaet Toppunktet af sin even- 
tyrlige Løbebane, da han en skøn Dag, ved Sam- 
mentræf af flere uforudsete Omstændigheder, saa sig 
ophøjet til Enehersker over Island, til Konge over 
et lille arktisk Rige. Nogen særlig Beskedenhed 
var just ikke karakteristisk for ham, dog berører 
han denne Hovedepisode kun forholdsvis let i sin 
Autobiographie, og det vil derfor være nødvendigt 
til en bedre Forstaaelse at supplere hans Beretning 
med nogle oplysende Detailler om den islandske 
Revolution efter paalidelige Øjenvidners Erindringer. 
Den betydeligste af disse var den afdøde Sir William 
Jackson Hooker, en udmærket Botaniker og Direk- 
tør for de kongelige Haver i Kew. I Begejstring 
for Studiet af sin Yndlingsvidenskab fulgte han i en 
Alder af 24 Aar med Jiirgensen op til de arktiske 
Have, ivrig efter at berige Verdens Kendskab til 
Islands Flora og Naturvidundere med nogle origi- 
nale Bidrag, og var saaledes en uinteresseret Til- 
skuer til den Række af Begivenheder, der kulmine- 
rede i, at hans Rejsefælle gjorde sig til Konge over 

denne nordiske 0. I sin »Tour of Iceland«, ud- 
given af D'Hrr. Longmans og John Murray i 2 Bind, 
har Sir William nedlagt en fuldstændig nøjagtig og- 
upartisk Fremstilling af hele denne mærkelige Be- 
givenhed. 

Paa Grund af dets afsides Beliggenhed og haarde 
Klima har Island altid været henvist til at faa en 
stor Del af sine Fødemidler sendt fra dets Moder- 
land, Danmark's Havne. Under Krigen mellem 
Stor-Britannien og Danmark i Aaret 1809 vare de 
ulykkelige Islændere derfor truede af Hungersnød, 
da deres sædvanlige Forsyning med Levnetsmidler 
blev holdt tilbage. I denne kritiske Stilling saa Mr. 
Phelps, en af London's ledende Kjøbmænd, en Lej- 
lighed til at forene Philantropien med Profiten. Han 
besluttede at komme de ulykkelige Islændere til 
Hjælp og samtidig selv gjøre en god Forretning. I 
den Hensigt lastede han »Clarence« af Liverpool 
med Bygmel, Kartofler, Salt, Tobak, Sukker, Kaffe 
etc, idet han gjorde Regning paa at modtage i 
Bytte en stor og værdifuld Ladning af islandske 
Produkter, især Talg. Men, for at dette Fore- 
tagende skulde lykkes, var det nødvendigt, at en 
Mand, der var kendt med det danske Sprog, Sæder 
og Skikke, ledsagede Skibet, for at han kunde være 
Mægler og lette Handelen. Jurgensen, som dengang 
var i London som Krigsfange paa Æresord, tilbød 
sig til denne Post og blev antagen af Mr. Phelps. 
Jurgensen var dengang kun 28 Aar gammel, men 
havde dog allerede oplevet meget og gjort mange 
højst vidunderlige Erfaringer i Syd- Afrika, Australien, 
Van Diemens Land og Øerne i det stille Hav. Han 
havde i britiske Skibe erhvervet sig et grundigt 
Kendskab til Navigationen, og da han efter 10 Aars 
Fraværelse atter vendte tilbage til sit Fødeland, 
Danmark, maatte han adlyde et Lovbud, der befa- 
lede alle Danskere i Alderen mellem 18 og 50 Aar 



at tjene deres Land i Kampen mod Stor-Britannien. 
Som en Følge heraf blev Jiirgensen udnævnt til Be- 
falingsmand over et Koffardiskib paa 28 Kanoner, 
ved Navn »Admiral Juul« og ved Flamborough Head 
traf han paa det britiske Krigsskib »Sappho«. En 
Kamp, der varede 41 Minutter, paafulgte og endte 
med, at Jiirgensen maatte stryge Flaget. Han blev 
landsat i Yarmouth og ført til London, hvor han 
blev løsladt paa Æresord. Saaledes stode Sagerne, 
da han afrejste til Island som Mr. Phelps Repræsen- 
tant, uden at gennemgaa den Formalitet at spørge 
den britiske Regering om Tilladelse dertil. 

Da »Clarence« ankom til Island, blev det først 
forbudt den at losse noget som helst af sin Ladning, 
til Trods for den haarde Nød, hvori saa mange af 
Landets Indbyggere vare stedte, saa stort var det 
Fjendskab, som de danske Autoriteter paa Øen 
nærede imod England. Men Folket forlangte snart 
med Bestemthed, at Fødemidlerne skulde landsættes, 
og Autoriteterne maatte nølende give efter. Efter at 
Jiirgensen havde losset Ladningen, og efterladt en 
Officiant i Land for at regulere Salget, førte han 
»Clarence« tilbage til England, og Planen til en ny 
Expedition blev da lagt af Mr. Phelps, der nu var 
saa interesseret i Foretagendet, at han havde beslut- 
tet selv at tage til Island, »Margaret and Anne«, 
et udmærket Skib paa 10 Kanoner, blev hurtigt ladet 
og sejlede afsted til Island med Mr. Phelps, Mr. 
(senere Sir William) Hooker og Jiirgensen om Bord. 
Ved deres Ankomst fandt de Autoriteterne, til Trods 
for den nylig oprettede Overenskomst, i Færd med at 
gøre, hvad der stod i deres Magt, for at forhindre 
Befolkningen i at træde i Handelsforbindelse med 
Englænderne og udbredende Proklamationer, som 
truede enhver Islænder, der alligevel gjorde det, 
med Døden. En Følge af denne Proklamation var, 
at ingen af Landboerne, der ellers paa denne Aars- 



tid plejede at komme til Rejkjavik for at drive Tusk- 
handel, lod sig se der. Mr. Phelps ventede først 
nogle Dage for at overveje Situationen, men da han 
saa, at Autoriteterne haardnakket vægrede sig ved 
at tage mod Fornuft, blev der taget afgørende For- 
holdsregler for at komme ud over dette døde Punkt. 
Den danske Guvernør, Grev Tramp blev greben 
en Søndag Eftermiddag og med en bevæbnet Eskorte 
bragt om Bord paa »Margaret and Anne«, uden det 
mindste Forsøg paa Modstand eller nogen som helst 
Mishagsytring fra de Islænderes Side, der havde 
været Vidne til hans Arrestation og Bortførelse. Jiir- 
gensen, der havde spillet en ledende Rolle i denne 
ublodige Revolution, tog hurtig Regeringsbygningen 
i Besiddelse, installerede sig som Statens Overhoved 
og begyndte sin Raket-lignende Løbebane som en 
nordisk Napoleon en miniature*). 

Jiirgensens første Proklamation er dateret den 
26de Juni 1809, og dens første Paragraf dekre- 
terede Afskaffelsen af det danske Overherredømme 
paa Island. Alle danske Embedsmænd og alle Per- 
soner, der stode i Forbindelse med danske Handels- 
huse, bleve opfordrede til at holde sig inden Døre 
og ikke have hverken mundtligt eller skriftligt Sam- 
kvem indbyrdes. Alle Skydevaaben, Sværd, Dolke 
og Ammunition samt alle Nøgler til de offentlige 
eller private Varelagere skulde uopholdelig afleveres. 



*) Sigfrid Skuleson, en indfødt Islænder, udgav 1832 en kort 
Beretning om Revolutionen, i hvilken han erklærer, at 
Grunden til, at Jttrgensen's Usurpation ikke blev bekæm- 
pet og hurtig kuldkastet var den Omstændighed, at Ka- 
nonerne paa Usurpatorens Skib beherskede Hovedstaden 
Reykjavik, der var bygget af Træ og derfor hurtig kunde 
skydes i Brand og ødelægges. I saa Tilfælde, siger han, 
vilde den fuldstændige Tilintetgørelse og Savnet af Husly 
under et haardt og ugæstmildt Klima have været for- 
færdelig at se paa. 



»Hvis disse Befalinger hurtigt blive efterkomne,« — 
sagde Diktatoren, — »vil det spare en hel Del unød- 
vendig Uro og Blodsudgydelse. Hvis derimod nogen 
skulde handle i Modsætning til disse Befalinger, vil 
han øjeblikkelig blive arresteret, stillet for en KLrigs- 
ret og skudt inden 2 Timer efter, at Forseelsen er 
begaaet.« — TTil Slutning bleve alle Islændere for- 
sikrede om, at de intet havde at frygte af Revo- 
lutionen, de skulde blive behandlede paa den bedst 
mulige Maade, at man kun havde Landets sande 
Vel for Øje, og at: »vor Fremgangsmaade kun er 
beregnet paa at sikre Indbyggerne en Fred og 
Lykke, som de i tidligere Aar kun have kendt 
lidet til.« 

Denne Proklamation blev hurtigt efterfulgt af en 
anden, der erklærede Island for fri og uafhængig 
og konstituerede en repræsentativ Forsamling, der 
skulde give Love for Landet. Der blev lovet alle 
offentlige Embedsmænd af islandsk Byrd den fulde 
Bibeholdelse af deres Gage, saafremt de vilde af- 
lægge Troskabsed for Forvaltningen af deres respek- 
tive Embeder. Under denne nye Tingenes Tilstand 
vilde Island være i Fred med alle Nationer, og 
Stor-Britannien vilde overtage Protektoratet over det. 

Den tredie Proklamation var affattet i følgende 
fuldstændig kongelige Udtryk: 

Reykjavik, 29de Juni 1809. 

»Vi have bragt i Erfaring, at visse ildesindede 
Personer have udbredt falske Rygter i Landet og 
have fortalt Indbyggerne, at det er farligt at rejse 
fra Sted til andet, og at der er blevet udgydt meget 
Blod af Englænderne i Reykjaviks Gader, Indbyg- 
gerne behøve ikke at nære nogen Frygt, men kunne 
være forsikrede om, at der ikke vil blive anvendt 
Vold imod dem, og at de have fuld Frihed til at 

færdes i deres lovlige Kald uden at blive forulem- 
pede; og alle disse Rygter erklæres herved for al- 
deles ugrundede. Alle Personer, der udbrede eller 
herefter skulde udbrede saadanne falske Rygter, 
ville blive ansete som Statens Fjender, og det vil 
blive nødvendigt at behandle saadanne, der ej ville 
opføre sig som fredelige Borgere med den yderste 
Strenghed«. 

»Jørgen Jiirgensen«. 

En fjerde Proklamation, dateret den iste Juli 
1809 var foranlediget ved den almindelige Tro, at 
Jiirgensen havde dekreteret en fuldstændig Fritagelse 
for at betale Gæld. »Hermed erklæres,« — skrev 
han, »at Eftergivelsen af Gæld kun angaar den, der 
skyldes Kongen af Danmark og saadanne danske 
Handelshuse, hvis Chefer ikke bo paa Island«. 

Den femte Proklamation var den sidste og vig- 
tigste. Den satte Seglet paa Revolutionen, og var 
et Slags napoleonsk Statskup en miniature. 

Den begyndte i følgende Udtryk: 

Reykjavik ii. Juli 1809. 

»I vor Proklamation af 26. Juni 1809 paa- 
bødes det, at de nærmere Distrikter i Løbet af 14 
Dage, og de fjernere i Løbet af en vis fastsat Tid, 
skulde sende Repræsentanter til en Raadslagning om, 
hvad der var bedst at gøre i den nuværende kriti- 
ske Situation. Vi finde imidlertid, at de offentlige 
Embedsmænd langtfra have bidraget til at lette et 
saadant Møde, og se vi os derfor nødsagede til ikke 
længere at modsætte os Folket, der indstændigt har 
anmodet os om at tage Administrationen af de of- 
fentlige Sager i vor Haand, og som i hundredevis 
have tilbudt sig at tjene for deres Lands Forsvar. 
Thi erklæres herved: 



»at vi Jørgen Jiirgensen have taget Bestyrelsen af 
de offentlige Sager i vor Haand under Navn af 
Protecior, med Bemyndigelse til at føre Krig og 
slutte Fred med fremmede Magter; 

»at Krigsstyrken har udnævnt os til Befalingsmand 
til Lands og til Vands, samt overdraget os at regulere 
alle Landets militære Afdelinger; 

»at Islands store Segl ikke længere skal anerkendes, 
men at alle offentlige Dokumenter af Vigtighed skulle 
undertegnes med min egen Haand, og mit Segl 
(J. J.) sættes under dem; 

»at Islands Flag skal være blaat med tre hvide 
Klipfisk deri, og love vi at forsvare dets Ære med 
vort Liv og Blod ; 

» at vi til vor store Tilfredshed have set, at Islands 
Gejstlighed som gode Kristne have fremmet Ro og 
god Orden i denne farlige Tid, hvorfor vi love at 
betale alle dens Gager og Pensioner til Præste- 
enker, samt at forbedre dens Kaar saa meget som 
muligt ; 

»at vi erklære og love at nedlægge vort Mandat i 
det Øjeblik, da Repræsentationen vil være forsamlet. 
Tiden, der er bestemt for Forsamlingens Indkaldelse, 
er den i. Juli 1810, og vil vi da abdicere, naar en 
god og hensigtsmæssig Konstitution er vedtaget, og 
det er anerkjendt, at den fattige og ringe Mand skal 
have lige Andel i Regeringen med den rige og 
mægtige. 

»Den Stilling, hvori vi nu befinde os, kræver, at vi 
ikke taale nogen som helst Mangel paa Agtelse mod 
vor Person, ejheller at nogen overtræder den ringeste 
Artikel i vor Proklamation, som alene har denne Ø's 
Beboeres Velfærd for Øje. Vi erklære derfor høj- 
tideligt, at den Første, som forsøger paa at skade 
Landets Velfærd eller forstyrre dets Fred, øjeblikke- 
lig skal lide Døden uden Hensyn til de civile Love. 

»Alle Retskendelser og Domme skulle være under- 
tegnede af mig, forinden de kunne udføres. 

»Jørgen Jurgensen«. 

Grev Tramp, den afsatte danske Guvernør, 
erklærede i sin officielle Redegjørelse, der var af- 
fattet til Information for den britiske Regering, at: 
»en ny Tingenes Tilstand, der i sig frembød alle 
de Elendigheder, der ere Følge af et grænseløst 
Tyranni, blev paatvunget et uskyldigt Folk, der 
stedse har været loyalt og trofast mod sin Konge«. 
Men de Begivenheder, der fulgte paa Jiirgensens 
Usurpation af Myndigheden i Landet, stadfæstede 
aldeles ikke disse alvorlige Beskyldninger af hans 
Forgænger i Magten. De tjente tvertimod til at 
bevise, at Revolutionen i det hele var populær, og 
at de indfødte Islændere viste en usminket Glæde 
over at være befriet fra de danske Købmænds 
Tyranni og Fordringer, hvis Opposition imod de 
engelske Handelsmænd var dikteret af et egenkær- 
ligt Ønske om- at opretholde de uforskammet 
høje Priser og beholde det Monopol, de saa længe 
havde nydt.*) 

Sir William Hooker og de andre engelske 
Øjenvidner ere enige i deres Udsagn om, at den 
offentlige Handel og Vandel gik for sig som sæd- 
vanlig, efter at Jurgensen havde gjort sig til Konge, 
at de forskellige Regerings-Embedsmænd modtoge 
deres Gager paa det punktligste, at der ikke fore- 
faldt nogen som helst Demonstration af Vigtighed for 



*) Jtirgensen førte uimodsagt Sceptret over en paa 
50,000 Indbyggere, hvis Forfædre havde udmærket sig 
ved deres vilde og krigerske Færd. Den Lethed, 
hvormed Revolutionen blev iværksat og opretholdt, skyld- 
tes hovedsagelig en Følelse af Tilfredshed over For- 
andringen fra Islændernes Side. Danskernes trykkende 
Handelslove hvilede tungt paa den Fattige. (Knigth.) 

at protestere mod den nye Tingenes Tilstand, at 
mange Islændere tilbød deres Tjeneste som Soldater 
for at opretholde Jiirgensen's Autoritet, og at Biskop- 
pen og Gejstligheden i Synoden , udtalte deres Til- 
fredshed med den forandrede Situation og erklærede 
sig beredvillige til at understøtte den nye Rege- 
ringsmyndighed samt underskrev et Hyrdebrev, hvori 
de opfordrede Folket til at følge deres Eksempel. 

Efter at have sikret sig Magten i Hovedstaden 
Reykjavik foretog Jiirgensen en beskeden kongelig 
Rundrejse i Landdistrikterne, hvor han, som det 
synes, blev modtagen med alle Tegn paa Folkets 
Yndest. I det Manuskript, hvori Jiirgensen beskriver 
denne Rejse gennem Provinserne, opbevaret i »Bri- 
tish Museum«, siger han: 

»Jeg rejste over Land fra Sydlandet til Nord- 
og Østlandet, kun ledsaget af fem Indfødte, thi jeg 
behøvede ingen til at beskytte mig. Overalt blev jeg 
modtagen med den største Hjertelighed, og jeg sov 
sødelig i de gæstfri Hytter uden nogen Frygt eller 
Fare. De Indfødte betragtede mig som deres sande 
Ven og deres Lands Velynder. Jeg fandt mange, 
der led under haarde Misbrug og Undertrykkelser, 
og jeg afhjalp hurtigt alle deres Klagemaal, opret- 
tede Frihed overalt og afskaffede alle tyranniske 
Forholdsregler, som havde hersket hidindtil. Efter at 
jeg havde besøgt alle de nordlige og østlige Havne, 
vendte jeg tilbage til Sydlandet med mit lille Følge, 
og dersom mit Herredømme ikke havde været popu- 
lært, vilde det have været en let Ting at gribe mig 
i Søvne, men det er et Faktum, at jeg overalt blev 
budt Velkommen med de gladeste Ansigter af de 
forsamlede Indfødte. I en større By paa Nord- 
landet*), hvor der boede en hel Del danske mili- 
tære Embedsmænd og Handelsfaktorer , blev der 

*) Akureyri. 

ikke foretaget den mindste fjendtlige Demonstration 
imod mig, thi de vare bange for Befolkningen, der 
flokkedes om mig, hilste mig hjerteligt Velkom- 
men og bad mig paa det indstændigste om at 
raade Bod paa alle forskellige Forurettelser, hvor- 
under de saa længe havde sukket«. 

Jiirgensen, der følte sig styrket ved den øjen- 
synlige Popularitet, hans Regimente nød i Provin- 
serne, og derfor mente sig fast i Sadlen, begyndte 
straks efter sin Tilbagekomst til Reykjavik med stor 
Iver at iværksætte sit Dekret om Konfiskation af 
al dansk Ejendom paa Øen. De Forholdsregler, 
som han sanktionerede i dette Øjemed, vare uden 
Tvivl meget haarde og ødelæggende for enkelte In- 
divider, men ligesom alle andre Usurpatorer følte 
Jiirgensen det som en tvingende Nødvendighed at 
gøre den indre Fjende fuldstændig afmægtig. Ikke 
alene blev al Ejendom, som fandtes i de danske 
Butikker og Varelagere, borttagne og konfiskerede, 
men alle de danske Skibe i Havnene med samt 
deres Ladninger bleve tagne og bemandede med 
Jiirgensens Garde. Dette Foretagende med at til- 
intetgøre den danske Indflydelse paa Øen og kon- 
fiskere dansk Ejendom af enhver Form og Skikkelse 
var endnu i fuld Fremgang, da den uventede An- 
komst af den britiske Krigskorvet »Talbot« under 
Kommando af the Hon. Alexander Jones gjorde en 
brat Ende paa Revolutionen. Det lykkedes den af- 
satte Guvernør, Grev Tramp, som i 9 Uger var 
bleven holdt i strengt Fangenskab om Bord paa 
»Margaret and Anne«, at gøre den britiske Kom- 
mandør bekendt med den Behandling, han havde 
været Genstand for, og meddelte ham en alarme- 
rende Beretning om Jiirgensens Bedrifter; de plyn- 
drede danske Købmænd udgøde ogsaa deres Klager 
i Kaptain Jones's sympathetiske Bryst og bønfaldt 
ham om at sætte en Stopper for den dristige Usur- 

pators vilde og egenmægtige Løbebane. Som en 
Følge af disse Forestillinger satte »Talbots« Komman- 
dør sig officielt i Forbindelse med Mr. Phelps, i 
hvem han saa den første og egentlige Anstifter af 
de nylig stedfundne revolutionære Begivenheder, en 
Warwick, en islandsk »Kongemager«. Mr. Phelps 
svarede med en kort Redegørelse af de Grunde 
(samlede paa en foregaaende Side), som havde tvun- 
get ham til at afsætte den danske Guvernør. 
Denne Redegørelse fandt Kaptain Jones langtfra 
tilfredsstillende, og da, efter hans Mening, Englands 
Ære var indviklet i Sagen, afsendte han et bydende 
Brev til Mr. Phelps, der havde til Virkning at kuld- 
kaste Kong Jiirgensens Throne og afslutte et mærke- 
ligt Kapitel i den nyere islandske Historie. I denne 
meget bestemte Skrivelse bemærkede den britiske 
Kommandør strengt: 

»Jeg anser det ligeledes for min Pligt at med- 
dele Dem, at eftersom De, — saavidt mig bekendt, — 
ikke har anden Bemyndigelse end et i Deres Besid- 
delse værende Kaperbrev, saa forekommer det mig, 
at De langt har overskredet den Magt, som dette 
giver Dem, ved at overtage Regeringen cJVer en 0, 
der ikke anses som staaende i virkeligt fjendtligt 
Forhold til Stor-Britannien, en 0, hvis Indbyggere 
befandt sig i en saa elendig Tilstand, at det aller- 
naadigst har behaget Hans Maj. Kongen at komme 
dem til Hjælp under Vintertiden ved ikke alene at 
give Dem, men endog Stor-Britannien's Fjender Fri- 
hed til at forsyne dem med Næringsmidler. De 
har, efter min Mening, ikke alene overskredet Stor- 
Britannien's, men alle andre Nationers Love ved at 
anmasse Dem en Myndighed, der ikke tilkommer 
nogen Undersaat af hvilket som helst Rige, nemlig 
den, at erklære Øen for fri, neutral, uafhængig og i 
Fred med alle Nationer, og at indsætte som Guver- 
nør, ikke en britisk Undersaat, men en Dansker, 

som har været Lærling om Bord paa et engelsk Kul- 
skib, som har tjent sin Tid som Kadet i Hans Maj. 's 
Marine, som senere kæmpede mod Stor-Britannien 
og blev tagen til Fange af et engelsk Krigsskib. 
Jeg har bragt i Erfaring, at han har udstedt Prokla- 
mationer, der ere undertegnede paa kongelig Vis 
(vi, Jorgen Jiirgensen); desforuden har han i Paasyn 
af Hans Majestæts Skib under min Kommando hejst 
et hidtil ukendt Flag, og er han i dette Øjeblik 
i Færd med at opkaste et Batteri inden et Bøsseskuds 
Afstand, uden min Tilladelse, og uden engang at 
have raadført sig med mig desangaaende, hvilket 
ikke blot er det samme som at gribe til Vaaben 
imod sit eget Land (Danmark), men ogsaa Mangel 
paa Respekt for min Stander. Jeg føler mig derfor 
kaldet til at rapportere hans Opførsel, som ikke den 
største Iver eller Hengivenhed, Mr. Jiirgensen maatte 
nære mod Stor-Britannien, kan undskylde, ligesom 
jeg er vis paa, at den ej heller vil faa den britiske 
Regerings Bifald. Jeg raader Dem nu paa det ind- 
stændigste til, enten ikke at overlade hele Myndig- 
heden paa Øen til Jiirgensen alene, (hvor agtværdig ■ 
hans Karakter end monne være), — indtil Hans 
Maj. 's Villie er kendt, eller at De øjeblikkelig resti- 
tuerer den tidligere Regeringsform og giver Over- 
kommandoen til nogle af Øens mest agtværdige Be- 
boere. Idet jeg saaledes, ifølge min Pligt, har gjort 
Dem bekendt med mine Anskuelser og henpeget 
paa den Fremgangsmaade, De, som britisk Under- 
saat, efter min Mening, bør følge, skal jeg ikke blan- 
de mig videre i Sagen, men kun forlange mig be- 
kendtgjort med Deres fremtidige Planer til Under- 
retning for Deres Excellencer Admiralitetslordeme. 
De tager fejl i at tro, at jeg ønsker at kaste nogen 
Skygge paa Deres Karakter, hverken som Englænder 
eller som Mand af Ære, ligesom jeg heller ikke kan 
tro, at De med Forsæt vilde foretage noget, der 

kunde bringe et Skin af Vanære over den britiske 
Regering. Jeg er ogsaa langt fra at tvivle paa Mr. 
Jiirgensen's Ord, eller sætte nogen Plet paa hans 
tidligere Stilling, Karakter eller Opførsel; men den 
Omstændighed, at han ikke er i Besiddelse af noget 
Dokument, hvori den britiske Regering giver ham 
Tilladelse til at opholde sig paa Øen, og at han 
har vist sig om Bord paa Hans Majestæts Skib under 
min Kommando i en KofFardi-Kaptain's nonchalante 
Uniform, gør, at jeg ser mig nødsaget til at for- 
lange, at han øjeblikkelig rejser tilbage til Stor-Bri- 
tannien, med mindre De kan paavise mig, at De har 
haft Tilladelse til at bringe ham hertil.« 

Mr. Phelps var ikke i Stand til at vise den bri- 
tiske Kommandør den omspurgte Tilladelse, og da 
Jurgensen ikke var forberedt paa at optage Kampen 
for sin Throne med England, havde han intet ^ndet 
Valg end at abdicere. En Overenskomst mellem 
alle interesserede Parter blev indgaaet, ifølge hvilken 
Islands Regering midlertidig blev betroet Øen*s 
tvende mest indflydelsesrige Beboere, (Overdomme- 
ren og Amtmanden paa Vestlandet), som paatoge 
sig Ansvaret for britisk Liv og Ejendom paa Øen. 
Exkongen og den afsatte danske Guvernør sejlede 
derpaa til London i forskellige Skibe, den første 
for at gjøre Rede for sin Handling, egenmægtig at 
have indrulleret sig i de regerende Monarkers Ræk- 
ker, den anden for at frembære sine Klager for den 
britiske Regering. Da de havde rejst i 3 Dage, 
opstod der Ild i det Skib, hvorpaa Guvernøren 
befandt sig, og Jurgensen kom netop tidsnok til 
at frelse alle om Bord fra en frygtelig Død. »Vi 
vare kun altfor lykkelige, « siger Sir William Hooker, 
der var en af Passagererne paa det dødsdømte Skib, 
>ved at slippe med Livet og de Klæder vi bar, og 
selv dette skylde vi for største Delen Mr. Jiirgensen's 
overordentlige Anstrengelser, paa en Tid, da næsten 

hele Skibets Besætning var som lamslaaet af Frygt. 
Som enhver, der kendte hans Karakter, vilde have 
ventet, var han ogsaa den sidste, der forlod det 
brændende Skib.« 

Da de endelig ankom til London, opslog Jiir- 
gensen sin Bopæl i sin gamle Lejlighed, »Spread 
Eagle Inn, Gracechurch Street«, og meldte sig hos 
Admiralitetslorderne. Den danske Guvernør, Grev 
Tramp spildte ikke Tiden, men indgav straks til 
samme Domstol en fnysende Anklage mod Exkon- 
gen samt en detailleret Beretning om hele den 
uværdige Behandling, der var bleven ham til Del 
paa Usurpatorens Befaling. Det er Manuskriptet til 
denne sidste, der endnu findes paa »British Museum.« 

Greven trak øjensynlig det længste Straa ved 
Argumentationen, thi, selv om det ikke lykkedes 
ham . at faa al den Satisfaktion, han ønskede, saa 
var den Besked, han fik, dog tilstrækkelig til, at han 
taknemmeligt siger: »at den særdeles Velvillie, som Is- 
land og dets Anliggender har mødt her, og den 
Maade, hvorpaa Hans britiske Majestæts Ministre 
have interesseret sig for dets Velfærd, og fremfor 
alt den Sikkerhed, der er opnaaet for Fremtiden, 
har fuldstændig borttaget al Bitterhed fra mit Hjerte.« 
Stakkels Jiirgensen derimod blev snart arresteret, 
ikke for den storartede og statelige Forbrydelse, 
ulovligt at have gjort sig til Konge over Island, men 
for den simple og almindelige Forseelse at have 
forladt England uden Tilladelse, medens han var 
Krigs-Fange paa Æresord. Han blev først sat i 
Tothill Fields Fængsel og senere overført til de 
gamle Skibe, der laa forankrede ved Chatham, og 
hvori et betydeligt Antal af udenlandske Krigsfanger 
vare i midlertidigt Fangenskab. Her maatte han 
døje megen Elendighed, mange Savn og Skuffelser, 
inden han opnaaede en delvis Frihed. Imedens 
dette stod paa, havde den britiske Regering udstedt 

en Proklamation, ifølge hvilken Island, praktisk talt, 
blev gjort til neutralt Territorium, saalænge Krigen 
varede, idet den ganske specielt fritog det for An- 
greb og lovede Beskyttelse for alle Skibe, der sej- 
lede i direkte Handel mellem Island og britiske 
Havne. Sir William Hooker paastaar derfor, ikke 
uden Grund, at Jiirgensens Statskup saaledes blev 
»Midlet til at hidføre en større Sikkerhed paa Øen 
end hidindtil«, og at »det havde aabnet Vejen for 
en Forbedring af Indbyggernes Kaar«. 

Successen eller dens Modsætning er det Afgø- 
rende, hvorefter man bedømmer Revolutionerne. 
Jiirgensens Revolution var heldig saa længe, som 
den varede, og ligeledes i de Velgerninger, som 
den indirekte bragte Islænderne. Men da den blev 
kvalt i Fødselen, inden Jiirgensens Planer kunde 
modnes eller hans Politik vise sig i sine Virkninger, 
er det umuligt at sige, hvilket Omdømme han vilde 
have erhvervet sig, dersom det var blevet ham til- 
ladt at regere Landet i længere Tid. I sit Forsvar 
foran Admiralitetslorderoe i London hævdede han 
med Stolthed, at han havde indført Frihed paa Is- 
land uden at udgyde en Blodsdraabe eller sætte en 
eneste Mand i Fængsel; endvidere, at han havde 
forskaffet Landet alle Frihandelens Velsignelser og 
aabnet de herligste Udsigter for et længe undertrykt 
Folk. Sir William Hooker bevidner ogsaa, at »blandt 
de Forbedringer, som det var Mr. Jiirgensens Hen- 
sigt at indføre paa Øen, hvis det var blevet ham 
tilladt at beholde sit Embede, var Forbedringen af 
Skoledisciplenes elendige Kaar ikke den mindst for- 
tjenstfulde og vigtige«. 



J. F. Hogan: £u deporteret Konge. 



Iste Kapitel. 

Hvem skulde vel være bedre i Stand til at skrive 
en Mands Livshistorie — end Manden selv? Tids- 
alderens Intelligens sværmer for Autobiografier. Man 
trænger nu ikke mere til en Homer for at udødelig- 
gøre Agamemnon; thi hvor ser man nu til Dags en 
Mand, der ikke er i Stand til at synge sin egen 
Pris og til at udbasune sine egne Bedrifter — en 
Mand som mig, der vilde finde sig i, at hans 
Skæbnes bedrøvelige, men lærerige Genvordig- 
heder forbleve ukendte og ubegrædte, eller — som 
Horats siger — indhyllede i et langt og tavst Natte- 
mørke — illacrimabilis? Nej! Siden der er blevet 
lovet mig en Plads i Ross's »Van Diemens Land 
Annual«, den eneste Helligdom og det sikre Tilflugts- 
sted for store Navne, det eneste Westminster Abbedie, 
som disse australske Regioner kan rose sig af, saa 
skynder jeg mig med at udfylde den, forinden en 
større Mand kommer og optager Pladsen. 

Det er mærkværdigt, at den vigtigste Begiven- 
hed i en Mands Liv overalt maa bekræftes ved 
andres Vidnesbyrd. Ingen vil imidlertid kunne be- 
stride det Faktum, at jeg blev født i Staden Kjøben- 
havn i Aaret 1 78© ^). Min Fader, der var en vel 
anset Fabrikant af mathematiske Instrumenter, sendte 
mig tidlig i Skole, og, skønt det er mig selv, der 
siger det, jeg var ikke nogen daarlig Elev. Vi have 
meget gode Skoler i Danmark, og Drengenes Flid 

bliver opægget ved regelmæssige Belønninger, der 
uddeles af Kongens Ministre. Engang — jeg glemmer 
det aldrig — fandt en af mine Skolekammerater, en 
høj, stortalende Dreng, som jeg gentagne Gange havde 
besejret i Klassen, paa at fornærme mig groveligen 
paa Gaden, endskønt han var to Gange saa stor 
som jeg. Jeg tilbød ham øjeblikkelig Kamp, men 
den fejge Dreng, der saa, at Indgangen til »Runde- 
Taam*, i hvis Nærhed Begivenheden foregik, stod 
aaben, løb derind, idet han formodentlig tænkte, at 
jeg ikke vilde vove at følge efter. Dette Taam 
blev oprindelig bygget af Christian IV til Observa- 
torium, og trods dets store Højde kan man køre op 
til Toppen ad en spiralsnoet Vej, der er saa jævnt 
opadstigende, at Vogne kunne komme frem. Opad 
denne løb min Modstander, og jeg efter i fuld Fart. 
Da vi vare nær ved Toppen, hvem skulde vi møde 
andre end Kongen, ledsaget af en af sine Ministre, og 
kørende nedad. I Forfølgelsens Hede strøg jeg 
forbi, som jeg haabede, ubemærket — og naaede 
Toppen. Der anfaldt jeg min Modstander, men 
blev grusomt slaaet, da jeg var aandeløs efter mit 
Løb opad. Nu vilde Skæbnen, at dette just hændtes 
Dagen før den offentlige Eksamen og Præmiefordeling, 
og skønt jeg stod mig til mine Læreres Tilfredshed, 
mistede jeg min Belønning af Ministerens Haand, 
da denne havde været Vidne til min utilbørlige Op- 
førsel Dagen i Forvejen paa Runde-Taarn. 

Jeg havde naaet* fjorten Aars Alderen, da 
Kongens umaadelig store Slot »Christiansborg« blev 
ødelagt af en forfærdelig Ildebrand. Flammerne, der 
sloge ud af den kolossale Bygning, fyldte — saa 
forfærdelige de vare — mit ungdommelige Sind med 
den mest levende Følelse af Henrykkelse. Jeg tænkte 
under Beskuelsen af Scenens betagende Pragt ikke 
et Øjeblik paa Ødelæggelsen af saa megen Ejendom. 
I Nattens Mørke var Skuet i Sandhed storartet, og 

jeg blev ved' at ståa og se med usvækket Nydelse, 
hvorledes det hærgende Element fortsatte Øde- 
læggelsen. Et efter et styrtede Lofterne over de 
skønne Sale sammen, næsten uden at levne Tid 
til at flytte noget af det kostbare Indbo ud. Da 
jeg stod paa et noget højtliggende Sted, kunde jeg 
navnlig følge Tilintetgørelsen af den store Ridder- 
sal, der var behængt med Portraiter i Legemsstørrelse 
af gamle danske Helte, og da de brændende Lærreder 
bugnede ud og gave efter for Flammerne, var det, 
som om Skikkelserne ble ve levende og vare i Færd 
med at bevæge sig bort fra deres lange Fangenskab 
paa Væggen. De talrige Søer og Vandanlæg, der 
omringe denne smukke By, genspejlede de opad- 
stræbende og dansende Flammer og bidroge meget 
til Scenens majestætiske Skønhed. Ilden rasede 
vildt i de tre paafølgende Dage og Nætter, og den 
engang saa mægtige Bygnings Ruiner røg og ulmede 
i mere end en Maaned. Slottet laa paa en 0, til 
hvilken der kun havdes Adgang ved Hjælp af Vinde- 
broer. Et ejendommeligt Præg erholdt denne Scene 
ved Hollænderne fra Øen Amager, der deltoge i de 
afmægtige Bestræbelser for at slukke Ilden. En lille 
Koloni fra Holland havde af Christian II faaet Lov 
til at nedsætte sig paa denne lille 0. Øen ligger 
tæt op til Kjøbenhavn, og skønt der er hengaaet 
mere end 300 Aar, saa vedblive Indbyggerne at 
bære Dragter, at tale Sproget og i enhver Hen- 
seende at følge deres hollandske Forfædres Skikke, 
idet de opdrætte Malkekøer og forsyne Kjøbenhavn 
med Mælk og Grøntsager. Alene Synet af en Hol- 
lænder i sin uldne Trøje og enbenede Lærredsskørt 
faar en til at tænke paa Vadning i Vand , og ved 
Ildebranden mødte hele den lille hollandske Koloni 
med Spande »en masse« for at yde deres velmente, 
men virkningsløse Bidrag til at standse Flammernes 
Fremskridt. Kongen selv, Christian VII, en excen- 

trisk Mand, var næppe i Stand til Sit fatte den for- 
færdelige Sandhed, at hans Slot, som han troede 
i Stand til at trodse Tidens Tand, nu var i Færd med 
at blive lagt i Aske, og man maatte bruge Magt 
for at fjerne ham fra sit brændende Gemak. 

Som Dreng saa jeg i Kjøbenhavn saa mange 
Skibe fra fremmede Lande , at mit Sind umærkeligt 
blev fyldt med et brændende Ønske om at gaa til 
Søs og besøge andre Lande. Naar jeg saa en 
dansk Indiefarer sætte Sejl, med sine Officerer paa 
Dækket, klædte i deres tiltalende Uniformer, saa 
brændte mit Hjerte af Misundelse, og det syntes 
for min modtagelige Indbildning, som kunde der 
ikke gives nogen større Nydelse end at glide hen 
over de stille Vande i et umaadelig stort Skib, 
omgivet af nye Mennesker og nye Scener, der frem- 
bøde Billeder af uendelig Nyhed og Tiltræknings- 
kraft. Maaske var det for at gøre mig kjed af 
disse Søfartslængsler, at min Fader havde sat mig i 
Lære paa et engelsk Kulskib, der havde bragt en 
Ladning fra Newcastle til Brug for Kjøbenhavns Grov- 
smede. Paa dette Skib tjente jeg i fire Aar, farende 
paa Østersøen om Sommeren og til London om Vinte- 
ren, og skønt jeg i det Tidsrum kun smagte lidt 
af Livets Sødme, saa blev jeg dog grundig bekendt 
med Søen, lærte Navigationskunsten, blev dygtig i 
det engelske Sprog, læste en hel Mængde Bøger 
og saa noget af London, naar jeg havde Landlov. 

Da jeg havde naaet atten Aars Alderen og havde 
begyndt at tænke selvstændigt, (thi i Danmark ere 
vi voksne med seksten Aars Alderen) forlod jeg Kul- 
skibet og forhyrede mig paa en Sydhavshvalfanger, 
der skulde gaa med Ladning til det gode Haabs 
Forbjerg. Der tog jeg ny Hyre hos Kaptajn Black 
paa Skonnerten »Harbinger«, bestemt for Algoa 
Bugten, ligeledes med Fragt for Regeringen. Kap- 
tajn Biack var en intelligent og foretagsom Mand, 

Søn af en Gejstlig i SufFolk. Han havde været 
Regnskabsfører paa »Jane Shore«, dengang dette 
Fangeskib paa sørøverisk Vis blev overrumplet af 
Fangerne og Soldaterne. De gjorde Oprør midt 
paa Oceanet, myrdede Kaptajnen og de fleste af 
Besætningen og førte Skibet til Buenos -Ayres. Det 
lykkedes Black om Natten at snige sig ud af sit 
Lukaf, medens Kj«ltringerne myrdede og slogé alting 
ned for Fode, og han undslap saaledes lykkelig Blod- 
badet. En af Fangerne, >' Major Sempill«, en lang- 
fingret Berømthed, gjorde fortvivlet Modstand mod 
Oprørerne, og dersom hans modige og rosværdige 
Opførsel straks var bleven støttet af Militæret, vilde 
dette forvovne Sørøverforetagende rimeligvis aldrig, 
være lykkedes. Sempill og atten andre, som næg- 
tede at slutte sig til Oprørerne, bleve satte J en Baad, 
og efter mange Lidelser og Savn, paa Søen, i den 
brændende Sol, lykkedes det dem at naa til Vest- 
indien. Black kom tilbage til England og begav 
sig derfra til Kap , hvor han fik Kommandoen 
paa »the Harbinger«, som skulde gaa med Forraad 
til de Tropper, der vare stationerede ved Algoa 
Bugten, for at forsvare Nybyggerne imod Kaffernes 
Angreb. Ankomne der, fandt vi H. M. S. »Rattle- 
snake« paa 22 Kan. og »The Camel«, en udran- 
geret 44, er liggende for Anker i Bugten. 

Om Aftenen, efter at alt var bleven bragt i Orden 
paa Dækket, fik jeg Befaling til at tage en Baad 
og besøge det engelske Krigsskib. Da jeg nærmede 
mig Siden af, hvad jeg antog at være det engelske 
Skib, og var i Færd med at stige op i det, hørte 
jeg Folkene ombord tale i et Sprog, som dengang 
lød fremmed i mine Øren. Jeg trak mig hurtig til- 
bage og vendte om til »the Harbinger«. Det varede 
ikke længe, før vi opdagede, at det var det franske 
Skib »la Poeneuse«, paa 44 Kan., der havde set de 
to engelske Skibe komme ind i Bugten, og som, i 

den Tro,, at de ikke vare armerede, i Mørkningen 
ubemærket var kommen ind i Bugten og havde 
lagt sig til Ankers paa Siden af dem, i det Haab 
at gøre baade dem og vor Skonnert til et let Bytte. 
Kaptajnerne paa »Rattlesnake« og »the Camel«, der 
ikke ventede sig den Slags Hændelser, vare begge 
gaaede i Land for Natten og havde nu ingen Midler 
til at vende tilbage til deres Skib, hvilket de iøvrigt 
ønskede at gøre , saasnart - de hørte Kanonernes 
Drøn i den Kamp, der nu hurtig paafulgte. Fægt- 
ningen varede i seks Nattetimer, indtil Franskmanden, 
benyttende sig af en Landbrise, flygtede ud i rum Sø. 
Ved min Tilbagekomst til Kap tog jeg Tjeneste 
paa Briggen »Lady Nelson«, Løjtnant Grant, et 
lille Opmaalingsskib paa femogtresinstyve Tons , til- 
delt Kaptajn Flinders paa »Investigator« som Ten- 
der. Endskønt »Lady Nelson« var lille, var det 
meget komfortabelt indrettet, og da Skibet var byg- 
get særlig til denne Rejse, var det udmærket godt 
egnet til dets bestemte Formaal. Det stak kun fire 
Fod, og var udstyret med en ejendommelig Slags 
glidende Køl, en Opfindelse af Kommissionær Shanks 
i Marineministeriet, og den viste sig at svare saa 
godt til Forventningerne, at jeg ofte har undret mig 
over, at den ikke er bleven almindelig benyttet. 
Den var sammensat af tre Bjælker eller brede Plan- 
ker, der vare passede ind i tre korresponderende 
Huler eller Aabninger, som gik helt ned igennem 
Skibet lige fra Dækket til Kølen. Disse Planker kunde 
hæves og sænkes efter Behag indtil en Dybde af otte 
Fod, eftersom Skibet sejlede i dybt eller grundet 
Vand, eller for at hindre Afdriften i Modvind. Vi 
havde Befaling at begive os til Sydaustralien og 
undersøge, om Strædet, der nu kaldes Bass-Strædet 
og som skiller Australien fra Van Diemens Land, 
virkelig eksisterede. Dr. Bass havde gjort en for- 
voven Rejse i en Hvalfanger fra Sydney til Western 

Port, men det var endnu uafgjort, om Van Diemens 
Land virkelig var en , helt adskilt fra Australien 
ved Vand. 

Paa Grund af de Iagttagelser, Dr. Bass havde 
gjort paa sin Rejse, udtalte han det som sin be- 
stemte Mening, at der maatte findes et Stræde i 
denne Egn. For at opklare dette tvivlsomme Punkt, 
sejlede Kaptajn Flinders, ledsaget af Dr. Bass, fra 
Sydney, men førend Resultatet af deres Undersøgelse 
var kendt i England, blev »Lady Nelson« afsendt i 
samme Øjemed, idet Løjtnant Grant havde Ordre 
til at styre Kursen mod den samme Breddegrad for 
at sejle ind . i Strædet fra dets vestlige Udløb, hvis 
det virkelig eksisterede. Det første Sted, vi anløb, 
var Kings Island, der var undgaaet Kaptajn Flinders 
Opmærksomhed. Vi omsejlede Øen og opkaldte 
den efter den daværende Guvernør af Ny Syd- 
wales, Kaptain King R. N. Vor Opdagelse af denne 
Passage formindskede Afstanden til Sydney fra Kap 
og andre vestlige Steder med nogle Hundrede Mil 
og ophævede Nødvendigheden af i den stormfulde 
Aarstid at løbe ned paa en høj sydlig Breddegrad. 
Fra Kings Island begav vi os til Sydney og vendte 
senere om for at fuldende Undersøgelsen af Port 
Philip, Western Port, Port Dalsymple og Derwent- 
floden. Derefter ledsagede vi Kaptajn Flinders og 
»Investigator« paa en Ekspedition til Australiens 
nordlige Kyster. Da vi naaede Northumberlands 
Øerne, beliggende omtrent 1,500 Mil Nord for Syd- 
ney, havde vi det Uheld at miste alle vore Ankere 
og Kjættinger paa Koralrevene, hvorfor vi saa os 
nødsagede til at sætte Kursen mod Gruppens 
Hovedø, hvor vi fandt en god Havn. Det er med 
Grund blevet sagt, at Nødvendigheden er Opfind- 
somjiedens Moder, thi her forfærdigede vi, hvad der 
under andre Forhold aldrig vilde være faldet os 
ind, et Anker af det tungeste Stykke Træ, vi kunde 

finde paa Kysten. Det havde en Trediedel af 
hele Skibets Længde, og vi belastede Toppen med 
henimod 200 Ibs. Bly. Skønt det frelste Skibet, 
var det dog meget uhandeligt, paa Grund af dets 
store Omfang, og vanskeligt at trække op. »Investi- 
gator« blev derfor nødt til at fortsætte sin Opdagel- 
ses-Rejse uden os. Ved vor Hjemkomst til Sydney 
bleve vi nødsagede til at sætte »Lady Nelson« paa 
Grund, thi vort Træanker • var blevet saa tørt af at 
ligge paa Skanseklædningen i fem Uger, under 
disse Breddegraders meget varme Vejrlig, at vi 
ikke kunde faa det til at synke, da vi ved vor An- 
komst til Sydney forsøgte paa at lade det falde. 

Da »Investigator« havde fuldendt Omsejlingen 
af Australien, blev den i Sydney erklæret for udyg- 
tig til videre Tjeneste, skønt jeg dengang ansaa 
det for at være et meget godt Skib, og dersom det 
havde tilhørt mig, vilde jeg sandelig ikke have kon- 
demneret det. Man har imidlertid gode Grunde for 
alting, undtagen for at drikke sig fuld, hvilket de 
største Drukkenbolte selv tilstaa er den ufornuf- 
tigste Handling, noget fornuftigt Menneske kan be- 
gaa, og »the Investigator« blev følgeligen dødsdømt 
og sendt hjem til England med Kaptajn Kent R. N. 
Denne Herre var egentlig Kaptajn paa »the Buffalo«, 
og i sin Tid Løjtnant under Admiral Byng, der 
blev skudt, fordi han ikke fik drevet Fjenden til 
Slag ved Minorca, medens den franske Flaades Ad- 
miral flygtede og blev rundeligen belønnet for sin 
Ulejlighed. Kaptajn Kent var den eneste Løjtnant 
under Admiral Byng, der senere blev forfremmet. 
Han giftede sig med en Niece af Kaptajn Hunter 
R. N. , den anden Guvernør over Ny -Sydwales. 
Hunter var Kaptajn paa det Skib, der havde ført 
Kaptajn Philip, den første australske Guvernør, 
over. Kaptajn King, den tredie Guvernør, var 
anden Løjtnant paa samme Skib. Først var Kaptajn 

King bleven sendt til Norfolk Island som Kommandant. 
Som Guvernør blev han berømt, paa Grund af 
sin Excentricitet. En Dag besøgte to Fanger ham i 
Paramatta for at bønfalde om deres Frigivelse. Den 
ene overleverede en Petition, der var undertegnet 
af alle de ledende Mænd i Sydney, medens den 
andens Petition kun havde en eneste Underskrift. 

»Hvoraf kommer det,« sagde Guvernøren, »at 
De kun har et Navn paa Deres Petition, medens 
denne Mand har saa mange?« 

♦Jeg har,« svarede Manden, »kun levet under 
en Herre i hele min Tid, og jeg kj endte ikke 
nogen anden.« 

Guvernøren gav øjeblikkelig denne Mand fri, 
medens den anden blev affærdiget *med den Be- 
mærkning: »Da De allerede kender saa mange rige 
Venner, trænger De ikke til flere.« ^ 

Ved en anden Lejlighed gjorde en Nybygger 
Guvernør King sin Opvartning for at bede ham 
om at faa en Fange tillaans, der kunde hjælpe ham 
med at tække hans Hus. 

»Kom til mig,« sagde Guvernøren, »om en 
seks Uger, naar Høsten er forbi, saa vil jeg skaffe 
Dem en Mand.« 

Efter Udløbet af den fastsatte Tid kom Nybyg- 
geren, der just ikke var bekendt for utrættelig, per- 
sonlig Flid, og fremstillede sig for Guvernøren. 

»Gaa ind i det Værelse der,« sagde denne, »og 
De vil se Manden.« 

Et Øjeblik efter kom Nybyggeren tilbage og 
sagde, at han ikke kunde finde Manden, skønt 
han havde søgt overalt i Værelset, selv under Bordet 
og bag Sofaen. 

»Ikke finde ham,« sagde Guvernøren, »hvor- 
ledes kan det være? Kom med mig, og jeg skal 
snart finde ham til Dem.« 

Idet han derpaa førte Nybyggeren før anden 
Gang ind i Værelset, lod Guvernøren ham se ind 
i et stort Spejl, som hang over Kamingesimsen, 
og sagde: »Det er Manden, som skal tække Deres 
Hus, tag ham hjem med Dem, og pas paa, at han 
gjør det.« 



2det Kapitel. 

i . 

I denne første Periode af Ny-Syd wales Historie 
ble ve Levnetsmidler og andre Forbrugsartikler, paa 
Grund af sjeldne Tilførsler fra England, ofte solgte 
til enorme Ibiser. Det var ikke noget usædvanligt 
at give ti Guineer for en Gallon Rom, der endda 
ikke var saa lidt fortyndet. Tobak blev betalt efter 
samme Forhold, og The kostede aldrig under en 
Guinee Pundet. Pengene vare ogsaa i Overens- 
stemmelse med den almindelige Dyrtid. De sæd- 
vanlige Penny - Stykker gik for »Twopence«, og 
»Halfpence« for * Pence c En stor Mængde Kobber 
blev paa Spekulation bragt med fra England, af 
Skibsførere, der saaledes forskaffede sig en Profit 
paa loo Procent, uden allermindste Ulejlighed. 
Kolonien blev tilsidst paa den mest generende 
Maade belemret med Kobbermønt. Det var endnu 
værre end dengang med Wood's »Halfpence«, som 
Dean SwifF afskaffede paa. en saa dygtig Maade, og 
Guvernør King blev tilsidst nødt til at indlægge 
sit Veto imod yderligere Indførsel af den Slags 
Mønt. Han ordnede hurtigt Vanskeligheden, idet 
han reducerede »Pence« og »Halfpence« til deres 
oprindelige Værdi. 

Det var i 1803, at vi satte Sejl fra Sydney, 
med Kaptajn Bowen R. N. som Kommandant, for 

at være behjælpelig med Anlæget af en Nybygger- 
plads ved Derwentfloden i Van Diemens Land. Den 
afdøde Dr. Mountgarret og to Damer, hvis Navne 
jeg endnu stadig er glad ved at turde nævne blandt 
mine Venners, ledsagede os paa denne Ekspedition. 
Vi indskibede vore Passagerer og Forraad paa den 
nordre Bred af Derwent, ved Risdon. Idet vi der- 
paa begav os videre til Port Philip paa Australiens 
Sydkyst, hvor Oberst Collins paa Grund af Jord- 
bundens Ufrugtbarhed og en sørgelig Mangel paa 
friskt Vand forgæves havde forsøgt at anlægge en 
Koloni, toge vi Obersten tilligemed hans Funktionærer 
om Bord i vort lille Skib. Skibet »Ocean.« sejlede 
i Følge med os og havde Oberstens og hans Mænds 
Ejendele om Bord samt 300 til 400 Fanger. Skibet 
sejlede saa daarligt, at vi vare nødte til at hjælpe 
det op ad Derwentfloden. 

Under vor Fraværelse havde det foreløbige 
Anlæg ved Risdon vist sig at være uheldigt, og 
blev da den nuværende Beliggenhed ved Hobart- 
Town definitivt valgt til fremtidig Nybyggerplads. 
Vi landede ved Sullivans Bugt, og opsloge vore 
Telte. Spader, Hakker, Save og Økser bleve givne 
Fangerne i Hænde, og vi begyndte at rydde Pladsen 
saa hurtigt som muligt. Naar jeg gaar op og ned 
ad denne, nu saa store og folkerige By's Gader, 
fylder Erindringen om denne Scenes oprindelige 
Vildhed, saaledes som jeg saa den for 32 Aar 
siden, mig med modstridende Følelser. Paa det 
Sted, hvor Van Diemens Lands Bank og »The hopfe 
and Anchor« nu staar, fandtes dengang en uigennem- 
trængelig Tykning af Kratskov, af hvilke nogle af 
de højeste Gummitræer, Øen har kunnet frembringe, 
ragede frem. Hele Strækningen langsmed den lille 
Flod indtil det Sted, hvor nu »The upper mile« 
ligger, var ufremkommelig paa Grund af Busk- 

væksternes og Underskovens Tæthed og den vældige 
Ophobning af faldne Træer og af Tømmeret, som 
Strømmen havde skyllet op og strøet omkring. 
Disse havde for en stor Del opstemmet Vandløbet 
i Kanalen, og mange Steder, der nu ere tørre og 
bebyggede, eller opdyrkede til frodige Haver, vare 
i de Tider bedækkede med Siv og Vand. 

»Lady Nelson« blev nu kommanderet af Løjt- 
nant Simmons, under hvem jeg havde den Ære at 
tjene som Næstkommanderende. Da vi havde ud- 
ført vort Hverv ved Derwentfloden, bleve vi beordrede 
til Port Dalrymple for at opmaale Indløbet til 
Tamarfloden. Ifølge vore Rapporter blev Oberst 
Pater son afsendt fra Hovedkvarteret, i en lille Kutter, 
med Fanger og Provisioner, for at anlægge en 
Koloni ved Georgetown. Dernæst begave vi os til 
Kings Island, hvis Opmaaling vi fuldendte. Vi fandt 
der de store Sæler, der ere bekendte under Navnet: 
Sø-Elefanter, og med hvilke enhver Del af Kysten 
var bedækket, og nogle smukke Eksemplarer af 
Emuen, der bragte Liv i de fritliggende Egne inde 
i Landet. Desværre er hele Slægten af disse interes- 
sante Fugle uddød paa Kings Island paa Grund 
af Sæl hundefangernes stadige og ødelæggende An- 
greb. Efter at vi havde besøgt og opmaalt Kent- 
Gruppen og Havbunden langs med Kanalen ved 
Bass-Strædet , vendte vi tilbage til Sydney, hvor vi 
ekviperede os paany, og sejlede derpaa afsted, 
med Udstyret til den nye Koloni ved Newcastle, 
der ligger omtrent 70 Mil nord for Sydney og er 
rig paa Kul, Cedertræer og Fisk. 

Da vi vare færdige med vort Arbejde i New- 
castle, forlod jeg Hs. Majestæts Tjeneste og tog 
Tjeneste paa et Sælfangerskib, der skulde til Ny 
Zeeland. Vi dræbte flere Tusind af disse uskadelige 
Dyr. Det er forbavsende at se, med hvilken Ivrig- 
hed Søfolkene hengive sig til denne Bedrift, idet 

de med største Iver og Udholdenhed hugger Sælerne 
ned. med deres Knipler, trækker Skindene af dem, 
udspiler dem til Tørring, eller nedsalter dem i Fu- 
stager. I den Tid betaltes i London et Sælhunde- 
skind med en Guinee. Vi fyldte vort lille Skib og 
vendte tilbage til Sydney. Mit næste Foretagende 
var sonpi Næstkommanderende paa en Hvalfanger 
»The Alexander«. Vi sejlede til Derwentfloden , og 
jeg kan rose mig af at have været den første, der 
ramte en Hval i Floden. Havde dens Brødre og 
Søstre ladet sig advare af den grusomme Dødsmaade, 
der ramte deres Slægtning, saa de for Fremtiden 
havde undgaaet dette skæbnesvangre Sted, saa 
vilde jeg blot kunne gjøre mig lidet Haab om at 
staa i fremtidige Hvalfangeres taknemmelige Erindring; 
men just det modsatte skete, • thi Tilintetgørelsen af 
den ene foranledigede, som det syntes, mange 
Hundrede andre til at mylre frem og udsætte sig 
for samme Skæbne, og den opblomstrende By 
Hobart Town bliver Aar for Aar hurtig beriget ved 
deres tranholdige Kroppe. 

Fra Derwentfloden begave vi os til Norfolk 
Island, og derfra til Ny-Zeeland, hvor vi drev Hval- 
fangst i Bugten af Islands. Under vort Ophold der 
havde vi nær mistet vort Skib i en Skærmydsel 
med Maorierne, men det lykkedes os at undslippe 
med fuld Ladning, hvormed vi sejlede til London, 
medtagende to indfødte Ny-Zeelændere, ved Navn 
Marquis og Teinah. Da vi sejlede om Kap Horn, 
bleve vi overfaldne af en forfærdelig Orkan, der 
tvang os til at gaa næsten 3CX)0 Mil ud af vor 
Kurs. Denne Forsinkelse havde til Følge, at vore 
Provisioner begyndte at slippe op, og vi bleve nødte 
til at styre mod Otaheiti, det nærmeste Sted, vi 
kunne anløbe, for ny Forsyning. Skønt vi fik ei^ 
Overflødighed af friskt Kød paa denne skønne 0, 
saa opstod der dog en ny Vanskelighed ved Manglen 

paa Salt til at bevare det. Af den Grund bleve vi 
opholdte i to Maaneder paa Øen med at lave Salt 
og nedsalte vort Kød. Vort Forraad af Sukker 
var ogsaa slemt paa Hældningen, og vi maatte benytte 
os af den Udvej at presse Sukkerrørene ved Hjælp 
af en Kanonlavet og deipaa koge Saften til en 
Sirup eller Melasse, der viste sig at være et 
meget tilfredsstillende Surrogat. 

Jeg havde saaledes meget god Lejlighed til at 
lære Otaheitis meget interessante Befolkning at kende, 
hvis Sæder og Skikke i høj Grad havde tildraget 
sig den civiliserede Verdens Opmærksomhed. Kvin- 
derne udmærke sig ved deres stadselige og elegante 
Ydre, og de anvende lige saa megen Tid og Umage 
paa at frisere sig og indgnide Deres Haar med Olie, 
som de eleganteste Damer i London og Paris. Kongen 
var en Indfødt fra Øen Ulitea, og havde, ligesom 
de gamle franske Monarker og andre store Poten- 
tater, hvad man kunde kalde sin Schweitzer- Garde, 
der bestod af 200 majestætisk udseende Krigere, 
der vare udvalgte fra forskellige Øer, nogle endog 
stammende fra Peru. Der er en forunderlig Lighed 
mellem de Sprog, der blive talte af de Indfødte paa 
Ny-Zeeland, Otaheiti, Sandwichøerne og Peru, og 
selv Kastevæsenet og Ceremonierne, som ere gældende 
i disse vidt spredte Egne, ligne hinanden forbavsende 
meget. 

Da vi endelig havde forskaffet os et nogen- 
lunde tilstrækkeligt Forraad af Levnedsmidler, hejsede 
vi Sejl, idet vi endnu, foruden de to Ny-Zeelændere, 
medtoge en Høvding fra Otaheiti med hans unge 
Ledsager. Efter at være sejlet om Kap Horn, var 
vort Forraad af Skibstvebakker blevet udtømt, og 
vi maatte nu ty til Majsen, som vi havde med- 
taget fra Norfolk Island til vore Svin og Høns. Vi 
vare derfor glade, da vi havde naaet Brasiliens 
Kyst og kastede Anker ved St. Katherine, en Egn 

af stor malerisk Skønhed. Her ble ve vi i tre 
Maaneder for at proviantere og udbedre vort Skib, 
og en lignende Tid ble ve vi opholdte ved St. Helena 
for at afvente en Konvoi; det var derfor først i 
Juni 1806, at vi naaede London. 

Da jeg naturligvis var meget længselsfuld efter 
at besøge min Fødeby, efter saa lang en t^raværelse, 
men nødig vilde efterlade de to Ny-Zeelændere og 
de to Indfødte fra Otaheiti uden Venner i London, 
saa præsenterede jeg dem for Sir Joseph Banks. 
Han tog dem med Glæde under sin Beskyttelse, 
paatog sig alle deres Udgifter og overgav dem til 
den højærværdige Joseph Hardcastles Varetægt og 
Undervisning, for at han, ved at indvie dem i den 
kristelige Religions Sandheder, kunde dygtiggøre 
dem til igen at bringe disse Goder til deres Lands- 
mænd, nåar de atter vendte tilbage til deres Fødeø. 
Ulykkeligvis døde de tvende Otaheiti ere samt den 
ene af de to Ny-Zeelændere efter lidt mere end tolv 
Maaneders Forløb. Kun Marquis stod sig imod det 
engelske Klimas Barskhed, og da han var en ret 
brugbar Tømmermand, havde han ogsaa stadigt og 
indbringende Arbejde. 

Da jeg kom hjem til Kjøbenhavn, fandt jeg 
min Fødeby bombarderet af Englænderne under 
Lord Cathcart. Men jeg vilde ikke gerne berøre 
denne pinlige Episode, i hvilken henved 1,500 af 
mine Landsmænd mistede Livet, og en betydelig 
Del af denne, den bedste By i Europa, blev ødelagt. 
Den hele danske Flaade, der før kun havde staaet 
tilbage for Englands, blev tilintetgjort. Kongen af 
Danmark blev da af Nødvendigheden tvungen til 
at stille sig paa Napoleon Bonapartes Side og var 
den sidste af hans Allierede, der forlod ham. 

Imod Slutningen af dette mindeværdige Aar 
1807 erholdt jeg Kommandoen over et dansk Skib, 
armeret med 28 Kanoner. Min Fader og syv andre 

J. F Hogan: En deporteret Konge. -j 

Købmænd i Kjøbenhavn, der brændte af Begærlig- 
hed efter at hævne sig paa Englænderne, havde 
købt Skibet og foræret det til Regeringen. Det 
blev følgelig udkommanderet, bemandet og udrustet 
af Regeringen, og idet det skar sig tværs gennem 
Isen, en Maaned før man havde ventet, at noget 
Skib kunde forlade Havnene, kom vi bag paa de 
engelske Handelsskibe og toge otte eller ni Skibe. 
Dette Held indgav mig fornyet Tillid og Mod, og 
jeg stod over imod England, stolende paa mit 
Kendskab til dets Kyster. Jeg var kommen i Sigt 
af Flamborough Head, da jeg fandt mig selv inden 
for Skudvidde af Krigskorvetten »Sappho«, komman- 
deret af Kaptajn Longford. Noget længere borte 
var endnu et Skib, hvilket viste sig at være »Clio«, 
ligeledes engelsk. Jeg havde intet Valg, ej heller 
Tid til Eftertanke, hvilket rigtignok heller ikke be- 
høvedes. Mine Forhaabninger , at tage Andre til 
Fange, forvandlede sig nu til det ene, alt optagende 
Ønske, at kunne frelse mig selv. Jeg har ofte 
tænkt, at det er heldigt for et Menneske, at de 
største og mest indgribende Begivenheder af hans 
Liv sædvanlig kun vare kort ja ofte kun ere nogle 
faa Øjeblikkes Værk. Som Dr. Johnson sagde, naar 
hans Lærer ikke kunde faa ham til at lære sin Lektie, 
og han blev pryglet, saa var »den Sag forbi c. Paa 
samme Maade, naar en Kanonkugle bortriver en 
Mands Hoved, hvilket han ikke havde ventet, saa 
er hans Liv forbi. »Sappho« havde 120 Mand om 
Bord, og mit Skib 83, men selvfølgelig havde jeg 
ikke Lejlighed til at gøre denne Beregning, ej 
heller Tid, om jeg havde haft Lejlighed, thi vi vare 
øjeblikkeligt engagerede. Vi kæmpede i tre Kvarter, 
og jeg affyrede sytten Bredsider, men til sidst var 
mit Krudt forbrugt, mine Master, Takkelage, Sejl, 
alt skudt i Stumper og Stykker, og jeg var tvungen 
til at gøre, hvad mange tapre Mænd have gjort, 

— stryge Flag og overgive mig. Mange af mine 
Mænd vare enten døde eller saarede; men da en 
fuldstændig Beretning om Sammenstødet findes i 
»London Gazette«, vil jeg ikke trætte mine Læsere 
med de nærmere Details. Det maa være tilstrække- 
ligt at sige, at Longford blev gjort til Post-Kaptajn 
som Belønning for den Sejr, han vandt over mig 
ved denne Lejlighed. 

Jeg blev bragt i Land ved Yarmouth, og den 
følgende Dag blev der bragt mig et Brev, hvori 
jeg blev anmodet om at komme til London for at 
træffe sammen med en Embedsmand, der stod i 
Forbindelse med Ministeriet, og hvis Bekendtskab 
jeg tilfældigvis havde gjort i Nærheden af de bri- 
tiske Stillinger ved Kjøbenhavn. Da denne Mand 
havde set mit Navn i Avisen, havde han sendt mig 
et Brev, adresseret til Havneadmiralen, hvori han 
udtalte sit Ønske at se mig. Gennem ham blev 
jeg bekendt med flere Mænd, som i denne begiven- 
hedsrige Tid indtoge høje officielle Stillinger. Efter at 
være kommen til London, spildte jeg naturligvis 
ikke nogen Tid, førend jeg gjorde Sir Joseph Banks 
min Opvartning. Denne store og gode Mand, til- 
ligemed flere andre engelske Gentlemen, interes- 
serede sig i den Tid meget for Islands Skæbne. 
Der var næsten udbrudt Hungersnød blandt Bebo- 
erne paa denne fjerntliggende paa Grund af et 
med Haardnakkethed overholdt Forbud imod Ind- 
førsel af de sædvanlige, engelske Forsyninger under 
de mellem Danmark og England med saa stor 
Heftighed førte Fjendtligheder. Under disse bekla- 
gelige Forhold havde man opnaaet Tilladelse fra 
den britiske Regering til at fragte et Skib til de ud- 
sultede Islændere, og jeg overtog beredvilligt Kom- 
mandoen over det. Det blev ladet i Liverpool, og 
jeg afsejlede fra denne Havn den 29de December, 

3* 

paa en Tid, da det ansaas for Galmandsværk at 
forsøge en saadan Rejse ; thi paa Grund af Landets 
Beliggenhed under en saa høj Breddegrad vilde man 
paa den Aarstid være nødt til at rejse for største 
Delen i Mørke. Da vi nærmede os Island, fandt 
vi imidlertid Nætterne lysere end Dagene, saa glim- 
rende var Genskinnet af Nordlysene. Forsikrings- 
summen for vort Skib, der dog kun var 350 Tons, 
beløb sig til 1000 Guineer, thi man ansaa det for 
et fortvivlet Foretagende. Ikke desto mindre an- 
kom vi velbeholdne til Island og bleve med Tak- 
nemmelighed budt Velkommen af de forsultede Ind- 
vaanere. Men Hjælpen, som en Skibsladning kunde 
yde, var langtfra tilfredsstillende, og jeg skyndte 
mig tilbage til Liverpool fqr at føre endnu en derop. 



3die Kapitel. 

Efter min Ankomst til Liverpool skyndte jeg 
mig til London og fragtede endnu to Skibe med 
Mel og andre Levnetsmidler. Denne Gang havde 
jeg den Fornøjelse at tage med mig som Passager 
til Island den fremragende Botaniker Dr. Hooker 
og Mr. Vancouver, den berømte Rejsendes Broder. 
Jeg var forbavset over at erfare ved min Ankomst 
til Island, at der under min Fraværelse var bleven 
offentliggjort en Proklamation, der forbød al Kom- 
munikation med Englænderne. Den var øjensynlig 
bleven udstedt for at hindre Udskibningen af mine 
Ladninger, thi paa samme Tid lukkede Autoriteterne 
Øjnene for Indførelsen af et Kvantum Rug, fra et 
lille dansk Skib, som blev Solgt til Folket for en 
Pris af fyrretyve Shilling pr 200 Ibs. Jeg kunde 
naturligvis ikke finde mig i en saa vilkaarlig Anord- 
ning. Jeg afslog bestemt at vende tilbage med 

uforrettet Sag og at se en hel Befolkning berøvet 
den Hjælp, som Forsynet havde ført lige lil deres 
Dør i Nødens Stund. Jeg lagde mine Planer uden 
at betro mig til et eneste Menneske, og da Dagen 
efter min Ankomst var en Søndag, gik jeg i Land 
med tolv af mine Sømænd, saasnart jeg havde set 
Folk gaa i Kirke. Jeg gik lige. til Guvernørens 
Hus og delte min lille Trop i to Afdelinger. De 
seks opstillede jeg foran, de seks bag ved Huset med 
Befaling at skyde paa enhver, der skulde forsøge 
paa at forstyrre mit Forehavende. Derpaa aabnede 
jeg Døren og gik ind med et Par Pistoler i Haan- 
den. Hans Naade, Grev Tramp, laa paa Sofaen 
uden at ane, hvad der forestod, og han blev meget 
overrasket ved miii pludselige Tilsynekomst. Med 
Undtagelse af Kokken, der var i Færd med at tilbe- 
rede Middagsmaden, en eller to Tjenestefolk og 
en dansk Dame var han alene i Huset. Dersom 
han havde været i en from Sindsstemning og var 
gaaet i Kirke tilligemed Befolkningen, vilde det 
ikke have været saa let for mig at udføre min Plan. 
Men som det nu føjede sig, havde jeg ingen som 
helst Vanskelighed ved at arrestere Greven og 
bringe ham i Sikkerhed om Bord paa mit Skib. 
Medmindre en mere belæst Historiker end jeg kan 
anføre et Eksempel, tror jeg ikke, at nogen anden 
Nations Historie kan opvise en Revolution, der blev 
mere behændigt, mere uskyldigt og mere fuldstændigt 
udført end denne. Hele Øens Regering blev foran- 
' dret i et eneste Øjeblik, uden at der blev affyret 
et Skud eller udøst en Draabe Blod. Jeg kendte 
Folkets Stemning godt, førend jeg lagde mine Pla- 
ner, og havde en begrundet Formodning om, at alt 
vilde gaa godt; dog bragte jeg for alle Tilfældes 
Skyld Regeringens Jemskrin i sikker Forvaring. 
Da Folkene kom ud fra Kirke, hørte de snart Ny- 
heden og samlede sig i undrende Grupper for at 

drøfte Fængslingen og Afsættelsen af deres for- 
dums Guvernør, men da de følte sig overbevist 
om, at jeg aldrig vilde have foretaget et saa for- 
vovent og afgørende Skridt uden med den bri- 
tiske Regerings Billigelse og Samtykke, under- 
kastede de sig beredvilligt den nye Tingenes Orden 
og begave sig efterhaanden til deres forskel- 
lige Hjem. Skønt jeg just ikke havde synderlig 
Øvelse i den Slags Forretninger, udstedte jeg dog 
straks en Proklamation, i hvilken jeg uden Be- 
tænkning erklærede, at Island havde afkastet de 
Danskes utaalelig trykkende Aag og enstemmig 
stillede mig i Spidsen for Regeringen. 

Aldrig fandt nogen Proklamation større Bifald. 
De engelske Beboere, der formodede, at jeg ved 
mit første Besøg havde aftalt den hele Plan med 
Islænderne, gjorde intet Forsøg paa at lægge sig 
derimellem, og de derværende Danske antoge, at 
jeg ved mit Statskup var bleven støttet baade af 
Englænderne og Islænderne. Alle de Forholdsreg- 
ler, som jeg i min nye Egenskab af Regent over 
Island traf, havde Karakter af folkelige Reformer. 
Jeg indførte Juri-Domstole og en fri repræsentativ 
Regeringsform. Jeg fritog Folket for Halvde- 
len af Skatterne, idet jeg udjævnede det der- 
ved opstaaede Deficit i Indtægterne ved at 
lægge en ringe Afgift paa Ind- og Udførselen af 
engelske Varer, for hvilke jeg havde aabnet Hav- 
nene. Jeg forhøjede Gejstlighedens Indkomster, 
lige fra Biskoppen til den ringeste Kateket. Stakkels 
Folk! Nogle af Præsterne havde ikke mere end 12 
£ om Aaret at leve af, og naar jeg iværksatte en saa 
vigtig Revolution, var det ikke mere end billigt, at 
jeg forhøjede deres Indtægter til en mere anstændig 
og passende Størrelse. De lode det heller ikke 
mangle paa Taknemmelighed, thi de anbefalede 

alle i deres Prædikener Resignation og Billigelse 
af den nye Tingenes Tilstand. Jeg gav Pengefor- 
skud til Fordel for offentlige Skoler og Fiskeriet, og 
tvang- Alle, der havde Restancer til Offentligheden, 
at svare det manglende af deres private Kasse. Jeg 
fritog Folket for al Gæld, de skyldte den danske 
Regering, der saa skammeligt havde tilbageholdt de 
Summer, der vare indkomne ved de Subskriptioner, 
der af andre europæiske Nationer, men særlig af 
Englænderne, vare blevne satte i Gang for at komme 
Islænderne til Hjælp efter Heklas forfærdelige Ud- 
brud i Aaret 1783, hvor Island blev ødelagt af 
Lavastrømme. Jeg byggede et Fort paa seks Ka- 
noner for at forsvare Havnen, oprettede etKavalleri- 
korps og hejsede Islaads gamle Uafhængighedsflag, 
og jeg har den Tilfredsstillelse at vide, at de Love 
og Anordninger, jeg har givet og truffet, endnu 
for største Delen uhindret ere i Kraft den Dag 
i Dag. 

Da jeg var i Liverpool, havde jeg skrevet til 
New- York og bedet om, at der maatte blive sendt 
et Skib til Island med Tobak og andre amerikanske 
Produkter, thi da Rejkjavik Havn ikke var indbefat- 
tet i Kontinentalspærringen, stod den frit aaben for 
de forenede Staters Skibe. Som Svar paa mit Brev 
havde jeg den Glæde at se et Skib komme ind i 
Havnen med en værdifuld Ladning fra New- York, 
som vi modtoge i Bytte for engelske Manufakturer og 
andre Varer. 

Da jeg havde befæstet min Autoritet i Hoved- 
staden, fandt jeg det raadeligt at gøre en Rejse 
gennem Øen. Skønt næsten helt uden Træer er 
Island dog maaske det mest maleriske Land i Ver- 
den, paa Grund af den store Ujævnhed i Overfladen 
og de stejle, med Sne og Is bedækkede Bjergkæder. 
Hovedkilden til Folkets Erhverv er Faarehold og 

Fiskeri. Ulden af de islandske Faar er grov, men 
stærk og meget brugbar. I syv til otte Maaneder 
af Aaret maa Faarene fodres med Hø. Der vokser 
ikke noget Korn paa Island, da Klimaet er saa 
koldt, at de fleste Huse om Vinteren maa have 
dobbelte Døre og Vinduer. Mærkværdigt er det, 
at der næsten ikke er Skorstene paa Husene, idet 
Røgen gaar ud ad et Hul i Loftet, tæt ved Gavlen 
og over Ildstedet, ligesom i de skotske Hytter. 

Da jeg i et af de nordlige Distrikter, omtrent 
150 Mil (engl.) fra Rejkjavik, kom til Præfektens 
eller Amtmandens Bolig, nægtede denne at udlevere 
Regeringens Pengekasse, men da jeg befalede, at 
der skulde lægges Riskviste omkring Huset, og da 
han saa, at jeg var fast bestemt paa at tænde Ild 
i dem, dersom han fremturede i sin Modstand, for- 
andrede han Tonen og underkastede sig min Over- 
højhed. 

Da jeg indsaa, hvilke Fordele det vilde bringe 
Island, om der kunde komme en venskabelig Over- 
enskomst i Stand med Englænderne om Indførsel af 
Korn ved priviligerede engelske Skibe, besluttede 
jeg at tage til London og forsøge paa at bringe 
denne vanskelige Overenskomst i Stand. Jeg tog et 
dansk Skib i Besiddelse, som havde tilhørt den af- 
satte Guvernør, medens Dr. Hooker og de andre 
Passagerer foretrak at vende tilbage i mit eget Skib. 
Vi afsejlede samtidig, men jeg erfarede snart, at 
Ex-Guvernørens Skib paa ingen Maade kunde 
hamle op med mit gamle Skib i Henseende til Sejl- 
dygtighed. Da jeg frygtede for, at vi skulde komme 
fra hverandre, styrede jeg ind mellem Kysten og 
Revet, en Vej, som man hidtil havde holdt for at 
være ufremkommelig. Det andet Skib sejlede i Læ 
af Revet, og skønt jeg saaledes fik et Forspring 
paa 17 Mil, saa vi, da det dagedes, vor Ledsager 
kun tre Mil til Læ hejse Nødsignaler. Vi styrede 

i Hast lied mod ham og opdagede, at der var ud- 
brudt Ud, og at Flammerne vare i Færd med hur- 
tigt at udbrede sig. Der herskede stor Bestyrtelse 
om Bord paa det brændende Skib, og der gjordes 
ingen som helst systematiske eller virkningsfulde An- 
strængelser, hverken for at slukke Flammerne eller 
for at frelse Livet af de om Bord værende Mennesker. 
I vor Ophidselse og Hastværk glemte vi, at Kano- 
nerne i det brændende Skib vare ladede, og holdt 
os tæt til Luvart af det, indtil tre eller fire hurtig 
paa hinanden følgende Eksplosioner, der meget nær 
havde forvoldt os nogen Skade, mindede os om 
Faren. Kanonskuddene, der løsnedes ved den vold- 
somme Hede, tilligemed Flammerne, der slikkede op 
langs med Takkelage og Sejl, frembragte en stor- 
artet Virkning paa Søen, og da Skroget og Ladnin- 
gen fængede, — den sidste bestod af Uld, Fjer, 
Tjære, Olie og Talg, var Skuet ejendommeligt og 
storslaaet gribende. Kobberbunden af mit gamle 
Skib vedblev at flyde paa Havets Overflade som en 
umaadelig stor, brændende Kedel, længe efter at 
Nattens Skygger havde sænket sig over Scenen. Da 
en Søbrise havde rejst sig, bleve vi drevne bort fra 
Ildebranden, men vi beholdt den i Sigte, indtil vi 
vare komne 35 Mil bort fra den. Denne Til- 
dragelse tvang os til at vende tilbage til Island for 
at proviantere os paany. Passagererne bleve bragte 
om Bord paa Hans Majestæts Skib »Talbot«, der til- 
fældigvis paa den Tid befandt sig i Havnen, og jeg 
selv satte igen Sejl for Liverpool, som jeg naaede 
efter otte Dages Forløb. 

Jeg skyndte mig med at begive mig til London 
og hilse paa Sir John Banks; men »Talbot« var 
ankommen før mig, og dens Kaptajn havde falske- 
ligen meddelt den engelske Regering, at jeg havde 
indsat en revolutionær Regering paa Island i den 
Hensigt at gøre denne til en Rede for alle util- 

fredse Eksistenser i Europa. Han berettede end- 
ydermere, at jeg aldeles ikke egnede mig til at 
forestaa Regeringen af et Kongerige, fordi jeg havde 
været Lærling om Bord paa et engelsk Kulskib og 
havde tjent som Midshipman paa et engelsk Krigs- 
skib, idet han derved hentydede til den Stilling, jeg 
havde indtaget om Bord paa »Lady Nelson«. Tre 
Uger efter min Ankomst, omtrent Klokken ti om 
Aftenen, medens jeg rolig nød en Forfriskning paa 
mit sædvanlige Opholdssted i London, »the spread 
Eagle« i Grasechurch Street, blev jeg arresteret og 
næste Dag ført frem for Lord Mayoren, anklaget 
for at være en udenlandsk Fjende, paa fri Fod 
uden Kongens Tilladelse, og for at have brudt mit 
Æresord, skønt jeg aldrig havde givet det. 

Jeg blev sendt til Tothill Fængsel, hvor jeg 
forblev i fire Uger, og hvor jeg traf sammen med 
Folk, hvis Berøring med mig bragte Elendighed 
over mit fremtidige Liv og kastede en Skygge over 
det, som kun nu og da adspredtes ved forbigaaende 
Haab og Anger. Fra dette Fængsel blev jeg over- 
ført til et Blokskib, som særlig var bestemt for dan- 
ske Fanger, hvor jeg blev holdt fangen i elleve 
Maaneder, hvorefter nogle Venner ved Hoffet forskaf- 
fede mig Tilladelse til at bo i Reading paa Æresord. 
Her fordrev jeg Tiden med at forfatte et lille Skrift 
under Titel: »The Copenhagen Expedition traced 
to other causes than the treaty of Tilsit« (Ekspedi- 
tionen mod Kjøbenhavn, hidført af andre Aarsager 
end Freden i Tilsit). Efter ti Maan eders Ophold i 
Reading erholdt jeg Tilladelse til com engelsk 
Undersaat at søge Beskæftigelse, og i den Hensigt 
begav jeg mig paa Vej til London, men faldt ulyk- 
keligvis i med mine Bekendte fra Tothill Fængsel 
og blev af dem indviet i alle Spillebordets Tillokkel- 
ser og Rædsler. I hele seks Maaneder var jeg ned- 
sunken i denne Forlystelsernes Malstrøm, indtil jeg 

fandt mig berøvet alt, hvad jeg ejede og havde, in- 
clusive en sekstende Del af en Gevinst i Statslotte- 
riet paa 20,000 £. Saa alvorlig Foranledning jeg 
end har til at dadle Drukkenskabens Last, paa 
Grund af de mangfoldige Erfaringer, jeg paa min 
brogede •Løbebane har indsamlet, saa er jeg dog 
nødt til at erklære Spillesygens Last for at være en 
langt mere forbrydersk og ødelæggende Tilbøjelig- 
hed. Drikkesygens Angreb tage fra første Færd 
hovedsagelig Sigte paa Legemet, men Spilledjævelen 
belejrer først Sjælen i dens Forskansninger og be- 
virker dernæst Legemets Ødelæggelse som en 
secondair Følge. Naar først denne forfærdelige Last 
har sat sig fast i Hjertet, da absorberer og beher- 
sker den enhver anden Tilbøjelighed. Tanken paa 
den er stadig nærværende i Sjælen, — den fortræn- 
ger alt andet. Stadig ventende paa en gunstig 
Vending vedbliver Spilleren at tabe, indtil alt Haab 
om at fornye sin Indsats er forbi. Ingen Rovfugl 
eller Vampyr er saa graadig efter at ødelægge en 
Anden , som Spilleren er det lige over for sit Oflfer. 
De sætte sig ned i Haab om og med det bestemte 
dæmoniske Forsæt at sluge /hinanden, ligesom Irlæn- 
derens to Katte, indtil der ikke er levnet Spor af dem 
begge. Enhver som helst Tanke om ærligt Spil og 
Redelighed er snart langt borte fra dem. Bedrage- 
rens Oflfer søger at holde sig skadesløs ved selv 
at blive Bedrager. Det var først efter nogle Maane- 
ders Erfaring, at jeg opdagede, at disse Mænd, med 
hvilke jeg havde den Ulykke at spille, hver Gang jeg 
troede (og det var med Grund) at have vundet, tog 
mig ved Overrumpling og ganske rolig, lige for 
mine Øjne, strøg hver Skilling fra Bordet ned i deres 
egne Lommer. En eller to Gange var jeg kæk 
nok til at gøre Indsigelser, men blev øjeblikkeligen 
bragt til Tavshed ved en Mængde Vidner, der vare 
rede til at modbevise mig. 

Efter nu at være bleven bragt til fuldstændig 
Fattigdom, og opfyldt af Ønsket om endnu engang 
at se mig om i Verden og at . sprænge Fristerens 
Lænker, indskrev jeg mig som Passager paa et 
Skib, bestemt til Lissabon. Det traf sig saa, at Bel- 
lingham's Mord paa Mr. Perceval i Underhusets 
Forhal var bleven udført, lige før vort Skib skulde 
sejle, og jeg var den første, der meddelte denne 
uvelkomne Nyhed til den britiske Konsul. Mistan- 
ken blev vakt, at jeg af politiske Grunde havde ud- 
spredt dette Rygte. Da jeg nu ikke kunde give 
nogen videre tilfredsstillende Beretning om mig selv, 
og det endydermere fremgik af nogle Papirer, jeg 
havde hos mig, at jeg havde været Krigsfange, saa 
blev jeg arresteret paa Befaling af General Trant 
og sendt tilbage til England. Da jeg atter havde 
faaet min Frihed og var bestemt paa ikke at ville 
lade mig forhindre i Udførelsen af mit Forsæt, tog 
jeg Hyre som Styrmand paa et Handelsskib, idet 
jeg akkorderede med Kaptajnen om, at jeg skulde 
afmønstres i Lissabon. Herfra rejste jeg videre, pas- 
serede Grænsen og gik ind i Spanien. Da jeg 
atter var vendt tilbage tiULissabon, bukkede jeg paa- 
ny under for min genopstandne Tilbøjelighed for 
Spil, skønt den for nylig havde paaført mig saa 
mange Lidelser, og tabte hver Skilling, jeg ejede. 
Jeg solgte de Klæder, jeg bar, og klædt i Trøje og 
Bukser tog jeg Hyre som Matros paa en Kanon- 
baad, der skulde sejle hjem med Posten. Lige- 
som jeg var i Færd med at stikke i Søen, kom 
Postskibet i Sigte, tog vore Postsække om Bord, og 
vor Kanonbaad blev beordret afsted for at krydse 
ud for Kap St. Vincent. 

Her gjorde vi adskillige Priser, idet vi ved 
nøjere Undersøgelse fandt, at flere af Skibene vare 
forsynede med forfalskede Papirer. Paa Grund af 
den flinke og beredvillige Maade, paa hvilken jeg 
udførte mine Pligter, blev jeg snart sat til at kom- 

mandere en Vagt, en Forfremmelse, der fremkaldte 
en Del Jalousi hos nogle af Officererne. Denne Mis- 
stemning imod mig tog til i den Grad, at den 
gjorde min Stilling om Bord meget ubehagelig. Da 
vi kom til Gibraltar, var jeg saa heldig at blive ind- 
lagt paa et Hospital, da jeg havde erhvervet mig 
Lægens Gunst, lige over for hvem jeg havde ladet 
mig det været magtpaaliggende at fremstille i det 
værste Lys et gammelt Onde, der undertiden pla- 
gede mig. Herfra blev jeg hjemsendt som Invalid 
og ankom til Portsmouth i 1813, hvor jeg blev an- 
bragt om Bord paa »the Gladiator«, paa 50 Kan., 
som var stationeret der for at modtage samtlige 
Invalider fra alle Flaadens Skibe. Imellem 700 og 
800 Personer vare sammenstuvede i dette forfærde- 
lig snævre Rum, der ikke vilde have kunnet yde 
en nogenlunde tilstrækkelig Plads for blot det halve 
Antal, selv om de havde været raske. Som det 
var, maatte de ulykkelige Invalider skiftes Nat og 
Dag til at være oven Dæk og under Dæk, — 
en meget skadelig Indretning, der bragte mangen 
en Mand Døden. I det Hele var Opholdet her 
yderst pinligt, og det Onde, jeg havde været saa 
ivrig efter at forstørre, for at komme bort fra Ka- 
nonbaaden, blev nu Dag for Dag værre, og jeg 
følte mig nu virkelig syg, uden al Overdrivelse. 
Jeg skrev nu et Brev til Admiralen, uden først at 
have overvejet, til hvem jeg helst burde henvende 
mig, idet jeg forestillede ham min daarlige Hel- 
bredstilstand og bad om Tilladelse til at maatte 
gaa i Land. Men jeg mærkede snart, at jeg her 
havde begaaet en stor Uforsigtighed. Baade Kap- 
tajnen og Lægen bleve begge meget vrede, da de 
hørte om Sagen, og truede med at binde og piske 
mig, fordi »jeg havde skabet mig*, som det hed. 
Jeg var nu værre faren end før og følte mig i 
Sandhed elendig. Især Kaptajnen lod ikke hengaa 
nogen Lejlighed ubenyttet, idet han ofte erklærede, 

at han vilde lære mig at henvende mig til Admi- 
ralen i Stedet for til ham selv, og han kun sorterede 
under Admiralitets-Lorderne. Da jeg saaledes havde 
forfejlet mit Maal ved mit første Brev til Admiralen, 
besluttede jeg at skrive endnu et, thi min Stilling 
kunde ikke godt blive værre, end den var. Jeg 
skrev derfor, at jeg var meget bedrøvet over at 
have forset mig ved forleden at have henvendt mig 
direkte til ham selv, da jeg havde været uvidende 
om den Kendsgerning, at Kaptajnen ikke sorterede 
under ham, men under Admiralitets-Lorderne. Den 
umiddelbare Følge af dette Brev var en Ordre fra 
Admiralen, baade til Kaptajnen og mig, at komme 
i Land til ham, hvor jeg havde den Glæde at høre 
Kaptajnen blive irettesat, medens jeg selv fik Lov 
til at gaa, hvor jeg lystede. 



4de Kapitel. 

Jeg begav mig til London, og skønt hun iført 
Trøje og Bukser blev jeg dog venligt modtagen af 
nogle Venner af høj Rang og Indflydelse. Efter 
et kort Ophold i Hovedstaden besøgte jeg en høj- 
agtet Ven paa hans Herresæde i SuiFolk, som bød 
mig et hjerteligt Velkommen. Idet jeg benyttede 
mig af det tilbagetrukne stille Liv paa det landlige 
Opholdssted, afsondrede jeg mig for en Tid og 
skrev en Beretning om den islandske Revolution, 
som jeg tilegnede Sir Joseph Banks. En Dag, 
medens jeg var ivrigt beskæftiget med min Pen, 
stadig klædt i min Sømand sdragt, spurgte en for- 
nem Herre, der var kommen for at besøge min 
Ven og saa mig sidde ved Bordet, omgiven af alle 
mine Papirer, hvem denne forunderligt udseende 
Mand var. »Aa«, svarede min Vært, »tillad mig 
at forestille min Ven, Kongen af Island!« Vi gav 

hinanden Haanden og samtalede en Tid lang paa 
en meget behagelig Maade. Da jeg havde mod- 
taget Pengeforsyninger fra mine Venner i Kjøben- 
havn, og ligeledes havde faaet min Kasse fyldt ved 
nogle engelske Venners Hjælp, hvem jeg havde 
ydet vigtige Tjenester, vendte jeg tilbage til Lon- 
don, hvor jeg, — det gør mig ondt at maatte sige 
det, igen bukkede under for min Fristelse, styrtede 
mig ind i et vildt Liv og satte alt igen overstyr. 
Paa denne Tid hændte en vigtig Begivenhed 
i mit Liv. Blandt de Bekendtskaber, jeg havde 
stiftet under mit Fangenskab i Tothill Fields Fæng- 
sel, var et med en Grev Dillon, en fransk Fange. 
Idet han ansaa mig for en af Englands Fjender, 
og troede, at jeg var bleven tagen til Fange af lig- 
nende Grunde som han, meddelte han mig en 
Dag, da vi mødtes i et Kaflfehus i > Strand c, en 
Plan, som dengang var i Gære, som var bleven 
aftalt imellem Amerikanere og iFranskmænd og som 
gik ud paa at udsende en bevæbnet Ekspedition 
for at tage de australske Kolonier i Besiddelse. 
Tanken herom var opstaaet ved Beretninger, som 
den franske Søfarer Kaptajn Baudin af »le Geo- 
graphe«, der havde besøgt Australien i 1801, havde 
indsendt. Jeg havde dengang haft den Fornøjelse 
at se ham i Sydney. Han var en Mand, der meget 
ivrigt stræbte efter at udmærke sig ved at udføre 
noget, som intet Menneske før ham havde udført. 
Jeg var bleven opfordret til at ledsage ham paa 
en Undersøgelsesrejse, som han foretog sig til det 
indre af Ny-Syd- Wales, og hele hans Ærgerrighed 
gik da ud paa at trænge længere frem, end nogen 
Englænder før ham havde gjort. Vi havde tilbage- 
lagt omtrent 100 Mil fra Sydney og vare naaede 
et betydeligt Stykke op ad »the Hawkesburg«, idet 
Mærker i Træer eller Ruiner af en eller anden 
provisorisk Hytte stadig havde tilkendegivet for os, 

at der her havde været Europæere før os. Jeg var 
bleven meget utaalmodig over, at vi saaledes uaflade- 
lig opdagede nye Aarsager til yderligere Fremtræn- 
gen med et saa intetsigende Maal for Øje: at 
kunne vende tilbage til Paris og rose sig af at 
have været der, hvor endnu ingen anden Rejsende 
havde sat sin Fod. Da jeg derfor opdagede en 
stor, hvid Klippe, som sprang frem fra et højt lig- 
gende Sted foran os, løb jeg frem, og idet jeg 
stillede mig op paa den, raabte jeg med et Skin 
af Begejstring, at dette var et Punkt, udover hvilket 
aldrig nogen hvid Mand var trængt frem. Baudin 
marcherede derpaa omtrent tyve Skridt videre, og 
vendte saa tilbage med en fuldstændig tilfredsstillet 
Ærgerrighedsfølelse. Efter hvad Grev Dillon for- 
talte mig ved vor Sammenkomst i London, gik den 
imellem Franskmændene og Amerikanerne aftalte 
Plan ud paa, at hver skulde udruste tvende Krigs- 
skibe, der skulde give Møde paa et bestemt Sted, 
hvorpaa de skulde sejle i Fælleskab og dele det 
Bytte, der gjordes i de australske Kolonier. Efter 
i saa lang Tid at have levet i et nært og venska- 
beligt Forhold med Englænderne og modtaget saa 
megen Venlighed af dem følte jeg mig ikke oplagt 
til at bevare Tavshed om et saadant underfundigt 
Komplot imod en, den britiske Krone tilhørende, 
fjerntliggende Besiddelse, som jeg, der længe havde 
opholdt mig i de Egne, var kommen til at holde 
af. Jeg ilede derfor med at meddele, hvad jeg 
havde hørt, til en Ven, som stod i Forbindelse med 
Kolonial-Departementet. Men da en højtstaaende 
Embedsmand i dette Departement var bleven under- 
rettet om Planen, ansaa han den for at være altfor 
vild og urimelig, til at den kunde tænkes udført 
paa en Tid, da alle Europas's Kræfter droges som 
i en Hvirvel ind i den Kamp paa Liv og Død, 
der gik for sig paa Kontinentet, saa at han aldeles 

ikke tog Notits af min Underretning og kun sagde 
til min Ven: »Det har ingen Nød, det lønner 
sig ikke for dem at gøre dette Forsøg, og selv 
om de alligevel gjorde det, vilde England tabe 
lidet eller intet derved. Disse Kolonier er det 
ikke værd at bevare, de koste allerede ioo,cxx) £ 
om Aaret.« 

Der blev saaledes intet foretaget fra den bri- 
tiske Regerings Side for at standse Ekspeditionen 
og frelse Australien fra fremmed Herredømme, 
men Forsynet skred ind og forhindrede Ulykken. 
De to franske Skibe under Kommando af Grev 
Dillon bleve overfaldne af en voldsom Storm og 
lede Skibbrud nær ved Kadix, og det gjorde Ende 
paa Foretagendet for Frankrigs Vedkommende. 
Ikke saaledes med Amerikanerne, der, skønt be- 
røvede deres Allieredes Hjælp, dog sejlede til de 
australske Have, hvor de toge og brændte ikke færre 
end sytten af vore Hvalfangerskibe. Dette skete i 
det mindeværdige Aar 1813, hvor Spermacet-Olie, 
paa Grund af den saaledes opstaaede Mangel, stod 
i enorm høj Pris paa Londons Marked. Det er 
meget beklageligt, at Autoriteterne i saa lang Tid 
have unddraget Skibsfarten, Fiskerierne og Handelen 
paa disse sydlige Havne deres Opmærksomhed. 
Det stille Havs umaadelig store Arkipelagus er be- 
boet af tu'sinde, venligt sindede Folkeslag, rede til 
og ivrige efter at udveksle d^res Produkter imod bri- 
tiske Manufakturvarer. Den kristelige Religions vel- 
gørende Indflydelse, som ved vore engelske Mis- 
sionærers Anstrengelser er i Færd med stærkt at ud- 
brede sig overalt, bidrager meget til at løfte disse 
Folkeslag op paa Civilisationens Standpunkt, og 
skønt Amerikanernes Handledygtighed daglig vin- 
der Forspring for vor forholdsvis store Sorgløshed, 
saa bliver det britiske Flag dog altid, der hvor det 
viser sig, hilset med særlig Glæde. — Efter hvad 

J. F. Hogan: En deporteret Konge. a 

der siges, skulle Perlefiskerier være fordelagtigere 
og mindre vovelige end Jagten paa Spermacethva- 
len, og det er bekendt, at Sandeltræ og Merskum, 
hvoraf der findes store Mængder paa Australiens 
Nordkyst, indbringer Hollænderne umaadelig store 
Summer, ved Malayernes Hjælp. Da Kaptajn Flin- 
ders sejlede under disse Breddegrader, var han for- 
bavset over de umaadelig store Flaader af malay- 
iske Kanoer, som vare beskæftigede i denne Han- 
del, og som han mødte i Karpentariabugten, nord 
for Australien. 

Min ulykkelige Tilbøjelighed for Spil blev i 
denne Tid stadig ved at beherske mig, og til Trods 
for min sunde Fornuft og mine gentagne Tab, 
fremturede jeg i denne Løbebane som Spiller, indtil 
den fik en brat Afbrydelse ved, at jeg blev arre- 
steret for Gæld og indsat i Fleet Fængslet, hvor 
jeg sad indespærret i to Aar. Da Efterretningen 
om Erobringen og Ødelæggelsen af de engelske 
Hvalfangere i Sydhavet kom, undlod jeg ikke at 
skrive til Ministeren for Kolonial-Departementet, idet 
jeg beklagede, at den Underretning, jeg havde givet 
om denne Plan, paa en Tid, da den kunde have 
været kvalt i Fødselen, var bleven upaaagtet. Denne 
Meddelelse viste sig at være meget heldig udtænkt, 
og den blev Midlet til at skaflfe mig indflydelsesrige 
Venner, hvis Venlighed jeg i lang Tid erfarede. 
Det blev mig nu tilladt at nyde godt af Fængsels- 
reglementet, og da jeg havde været saa heldig at 
faa mine Pengemidler fornyede, var jeg svag nok 
til, atter at styrte mig ind i Spillets Malstrøm. 
Denne Lidenskab var saa mægtig hos mig, at den 
fik mig til at overskride Fængslets Love for at 
kunne spille i et velbekendt Spillehus i Londons 
Westend. En Dag var jeg saa uheldig, da jeg gik 
ind ad Døren til Spillehuset, at komme til at staa 
Ansigt til Ansigt med Fængselskriveren, som, derom 

var jeg overbevist, vilde angive mig. Min Beslutnipg 
var øjeblikkeligen taget, thi jeg havde erhvervet 
mig nogen Erfaring i den Kunst at finde paa Ud- 
flugter. Jeg løb tilbage, saa hurtig jeg kunde, og 
idet jeg traadte ind i Fængslets oflfentlige Spisesal, 
gjorde jeg, ligesom tilfældigvis, en Støj, der maatte 
henlede Opmærksomheden paa mig. Samtidig saa 
jeg paa Uhret og nævnte Timen, som om jeg var 
forundret over, at det allerede kunde væire saa sent. 
Sagen var af stor Betydning for mig, thi som den, 
der engang havde overskredet Fængselsreglementet, 
vilde jeg aldrig mere faa Lov til at nyde godt 
hverken af denne Begunstigelse eller af Insolvent 
Aktens Velgerninger, hvad jeg ønskede at ansøge 
om. Jeg kom imidlertid ikke til at lide under min 
Uforsigtighed, og mine Venner toge sig tilsidst af 
mig og forsynede mig med Penge, for at jeg kunde 
betale min Gæld. Læseren vil næppe tro det, thi 
jeg kan næppe tro det selv, at jeg, i Stedet for at 
gøre dette, og frigøre mig, dog bukkede under 
for den indgroede Magt, som Spillebordet havde 
over mig, saa at jeg vendte tilbage til det og tabte 
hver Penny. 

Jeg var nu fuldstændig indelukket i Fængslet, 
og for at adsprede mine sørgelige Betragtninger 
over min egen Daarskab, og forsone mig med min 
Skæbne, gav jeg mig med Kraft til at arbejde paa 
Fremstillingen af en romantisk Episode i Afghani- 
stans Historie, hvis nærmere Omstændigheder jeg var 
bleven gjort bekendt med. Jeg digtede ogsaa under 
mit Fangenskab en Tragedie, til hvilken jeg havde 
faaet Ideen ved Hertugen af Enghien's grusomme 
Henrettelse paa Keiser Napoleons Befaling, en Be- 
givenhed der i sin Tid opvakte en stor og alminde- 
lig Deltagelse. En statistisk Afhandling var ogsaa 
et Arbejde, som paa den Tid beskæftigede mig. 
Jeg tog flere smukt skrevne Afskrifter af disse Vær- 

kejr, og forærede dem til forskellige Adelsmænd og 
Gentlemen, som jeg kendte, og som belønnede mig 
rigelig for min Ulejlighed. 

Jeg begyndte nu at hengive mig til alvorlig 
Eftertanke og at nære dej trøsterige Haab, at jeg 
nu havde erhvervet mig den nødvendige Karakter- 
fasthed for at kunne modstaa yderligere Fristelser 
af den Last, som beherskede mig. Og paa samme 
Tid, som jeg saaledes lykønskede mig til at have 
underkuet den Fjende, der forstyrrede min Fred, 
min Velfærd og Lykke, modtog jeg en Eftermiddag 
Besøg af en Afsending fra Regeringen, der bragte 
mig et Brev fra en Herre, som indtog en høj Stil- 
ling i Udenrigs-Departementet , og som ønskede, 
at jeg skulde besøge ham. Dette gjorde jeg, og 
Udfaldet af vor Sammenkomst blev, at jeg enga- 
geredes til at overtage en diplomatisk Sendelse 'til 
Krigsskuepladsen. Gælden, for hvilken jeg var 
fængslet, blev øjeblikkelig betalt, jeg blev forsynet 
med tilstrækkelige Midler for at være i Stand til at 
rejse udenlands, og erholdt Tilladelse til at trække 
Veksler paa London for alle rimelige Rejseudgifter. 
Det lyder utroligt, men er bogstavelig sandt, at til Trods 
for dette uventede Held , til Trods for alle mine Selv- 
Lykønskninger til endelig at have besejret Fjenden, 
hengav jeg mig atter til mit Livs Dæmon, — og saa 
hensynsløst hengav jeg mig til Spillet, — at jeg ikke alene 
tabte alle de Penge, der vare blevne mig udbetalte til 
Rejseudgifter, men at jeg bogstavelig indsatte og tilsatte 
selve de Klæder, som jeg havde forsynet mig med til 
Rejsen. Da jeg ikke kunde skaflfe en eneste Shilling 
mere til at kaste hen paa Spillebordet, og da jeg 
fuldstændig var blottet for Midler til at leve i London, 
var min Anger og Fortrydelse ubeskrivelig bitter. 
Der kunde naturligvis ikke være Tale om atter at 
henvende mig til mine Foresatte i Udenrigs-Mini- 
steriet, som jeg nu vilde skamme mig for at møde 

da de naturligvis troede, at jeg for længe siden var 
naaet over til Fastlandet. Hvad jeg i denne Nød 
greb til, var at ombytte den Dragt jeg bar, med en 
Matrostrøje og Benklæder. I denne Dragt, begav jeg 
mig til Gravesend, hvor jeg fremstillede mig for 
Føreren af et Transportskib, der skulde sejle med 
Provisioner, for hvem jeg udgav mig som hørende til 
et Skib, der var sejlet fra mig, og som jeg nu 
ønskede at indhente i Antwerpen. Paa denne Maade 
lykkedes det mig at naa til Ostende, hvor jeg atter 
vilde kunne faa min Pung fyldt ved at benytte mig 
af det mig tilstaaede Privilegium, at trække paa Lon- 
dons Bank. Men da jeg fremviste mit Kreditbrev, 
opstod der en ny og foruroligende Vanskelighed, 
thi min Matrosdragt stod i en saa stor Modsætning 
til den ydre Fremtræden, Bankieren havde Grund 
til at vente hos en Person, der henvendte sig til 
ham med en saadan Fordring, at jeg blev anset 
for en Bedrager. Jeg var fortvivlet over dette ærger- 
lige Nederlag, der i høj Grad satte mig i Forlegen- 
hed, og begreb ikke, hvorledes i al Verden jeg 
skulde kunne besejre denne Vanskelighed, da jeg 
ved et lykkeligt Tilfælde mødte en Officer af den 
britiske Armee, som kjendte mig personlig og øje- 
blikkelig bevidnede min Identitet. 



6te Kapitel. 

Nu var jeg i Stand til at antage et mere respek- 
tabelt Ydre, som stod i bedre Overensstemmelse med 
de Pligter, jeg havde paataget mig. Jeg begav mig 
til Gent, og jeg havde ikke været der i tre Dage, 
før det blev indlysende, at Waterloo vilde blive det 
Sted, hvor det epokegørende Slag vilde blive slaaet, 
der vilde komme til at afgøre Europas Skæbne. 

Jeg ilede videre, og var en uvirksom Tilskuer til 
disse mindeværdige Begivenheder, der nu i hurtig 
Rækkefølge gik for sig fra den i6de til den i8de 
Juni 1815, og som kulminerede i Napoleons Flugt 
og den endelige Kuldkastelse af hans engang saa 
store Magt. Jeg vil ikke forsøge at beskrive Water- 
loo-Slagmarkens storartede Panorama, Mange dyg- 
tige Penne have allerede paataget sig dette Hverv. 
Idet jeg indskrænker mig til mine personlige Op- 
levelser, maa det være tilstrækkeligt at sige, at jeg 
fulgte den flygtende Armee til Paris, hvor 400,000 
Kombattanter snart vare forsamlede efter Katastro- 
fen ved Waterloo. Herren fra Udenrigsministeriet 
i London, som havde engageret mig, mødte mig 
efter Aftale i Paris, og under hans Ledelse var jeg 
en Tid lang beskæftiget med hemmelige diplomatiske 
Forretninger, der bragte mig i Forbindelse med 
flere af den Tids berømteste Mænd. I Særdeleshed 
havde jeg den Glæde at blive bekendt med en 
fransk General, som var en af Napoleons Yndlinge, 
og som nu er Marsk alk af Frankrig. 

Da mit diplomatiske Hverv i Paris var fuldført, 
engagerede min Chef mig paany til at begive mig 
videre til Warschau, fra hvilken By jeg skulde sætte 
mig i Forbindelse med ham. Han fyldte igen mine 
Lommer paa en rundhaandet Maade, ligesom tid- 
ligere, for at jeg dermed skulde bestride mine Rejse- 
udgifter. Men jeg kunde ikke forlade Frankrigs 
glade Hovedstad uden en eneste. Gang at have 
været Vidne til, hvorledes Spillets Videnskab her 
blev drevet til sin højeste Fuldkommenhed. Jeg gik 
derhen første Gang, uden paa nogen Maade at have 
til Hensigt selv at ville spille, men kun som Tilskuer. 
Ak! Fristelsen blev mig endnu engang for mægtig. 
Jeg vovede en Indsats, og — jeg maa sige uheldigvis 
— vandt jeg i Begyndelsen, thi snart vendte Lykken 
sig, og jeg vedblev at tabe i flere paafølgende Dage 

og Nætter. Min Foresatte i Paris levede i al den Tid 
i den Tro, at jeg var rejst. Den sidste Gang, jeg 
spillede i London, havde jeg, som Læseren vil er- 
indre, beholdt de Klæder, jeg gik i, efter at have 
tabt alle mine Penge, men i Paris spillede jeg saa 
vildt, at jeg bogstavelig i den kolde December 
Maaned maatte sælge min Skjorte for syv Franks 
til en Sergeant, og idet jeg knappede min Frakke 
op til Halsen; begav jeg mig tilfods ad Paris's øst- 
lige Port ud paa Landevejen, som førte imod Nord. 

Idet jeg overholdt den nøjagtigste Sparsomme- 
lighed og fandt mig i ethvert Savn, lykkedes det 
mig at naa til den lille By Joncherie, omtrent 120 
Mil fra Paris, hvor jeg var reduceret til min sidste 
Sous. Men jeg havde levet længe nok i denne Ver- 
den for at have lært ikke at dø af Sult i et kriste- 
ligt Land. Da jeg saa Døren til et lille Værtshus 
staa aaben, gik jeg kæk og frejdig ind, skønt jeg 
ikke havde noget i Lommen, satte det mest stor- 
agtige Ansigt af Verden op og bestilte et godt 
Middagsmaaltid, som om jeg havde Masser af Penge. 
Medens jeg nød mit Banket kom Byens Maire, der 
tilfældigvis var Bourbonist, for at undersøge mit Pas. 
Idet jeg tog det frem, trak jeg med Villie et Brev 
op tilligemed Passet og lod det falde paa Gulvet 
i den Hensigt, at han skulde se det og tage det op. 

»Kjender de Haandskriften uden paa det Brev«, 
spurgte jeg ham. 

Han svarede benægtende. 

Saa viste jeg ham, at det var fra Hertuginden 
af Angouléme, en Omstændighed, der, som jeg kunde 
vide paa Grund af hans politiske Retning, væsentlig 
vilde tjene til at vinde mig hans Gunst. Jeg fortalte 
ham saa, at jeg var en Irlænder, der var paa Pil- 
grimsrejse til det hellige Land. 

»Dersom det er Tilfældet« sagde han, >saa 
maa de ikke forlade denne Landsby uden at be- 

Søge vor fortræflfelige Frue, Baronesse d'Este, der 
sikkerlig vil blive glad ved at se En, der drager ud 
i et saa fromt Øjemed«. 

Jeg hilste paa Baronessen og var saa heldig 
at erfare, at min Fattigdom snarere var en Anbe- 
faling hos hende end omvendt. Hun betalte bered- 
villig alle mine Værtshusudgifter og gav mig des- 
uden forskellige Mønter, som jeg skulde tage med 
mig og nedlægge paa den hellige Grav. Hun mod- 
tog mig med saa stor en Venlighed, at jeg blev hos 
hende i ti Dage og gjorde Bekendtskab med Præsten, 
en god, fordringsløs Landsby-Pastor, som var i 
Besiddelse af en ikke saa ringe Lærdom og god 
Forstand. 

Denne meget belejlige Hjælp satte mig i Stand 
til at fortsætte min Rejse saa langt som til Rheims. 
De politiske Anskuelser, der herskede i denne gamle 
By, vare, som jeg erfarede, lige modsat dem i 
min foregaaende Hvileplads. Præfekten var en ivrig 
Bonapartist, og jeg opnaaede at skafife mig en In- 
troduktion hos ham, som jeg forstod at udnytte 
med Ihærdighed og Held, saa at han ikke alene 
forsynede mig med Penge, men ogsaa gav mig en 
Billet, der berettigede mig til, for en vis Sum pr. 
Mil, at faa erstattet mine Udgifter paa Vejen, for- 
uden at jeg blev forsynet med en Hest til at befordre 
mig fra Station til Station. I en af disse Landsbyer 
afslog Mairen, en højttalende, mistroisk Mand, efter 
at have betragtet mig fra Top til Taa, at fornye 
min Billet for Leveringen af Hesten, med den Be- 
mærkning, at jeg var en doven Person og godt 
nok i Stand til at gaa til Fods. Jeg blev vred og 
ærgerlig over disse krænkende Ord og denne hov- 
modige Opførsel , og idet jeg pludselig knyttede 
Næverne, bibragte jeg ham et temmelig virknings- 
fuldt Dunk i Hovedet. Et højt Skrig var den umid- 
delbare Følge heraf, Landsbybefolkningen kom frem i 



57 

Hobetal, bevæbnede med Høtyve og andre Vaaben. 
Synet af disse overbeviste mig om Nødvendigheden 
af øjeblikkelig at tage Flugten. 

Det lykkedes mig at komme saa langt som til 
Metz, hvor der taltes et Slags hollandsk Patois. Da 
jeg hilste paa Mairen, mærkede jeg snart paa hans 
mislykkede Forsøg paa at tale Fransk, at han ikke 
godt vilde kunde læse Fransk, det Sprog, hvori min 
Billet var skreven. En Smule Aand snærværelse er 
altid nødvendig for at undgaa at blive sejlet agterud, 
og jeg har saa godt som altid baade i den gamle og 
i den nye Verden fundet, at en vis Grad af beskeden 
Selvsikkerhed er til stor Nytte for at komme frem i 
Verden. Idet jeg saaledes overleverede Mairen min 
Billet, uden at lade ham faa den svageste Formod- 
ning om min Overbevisning, at han ikke var i Stand 
til at læse den, sagde jeg: »De vil af dette Doku- 
ment kunne se , min Herre , hvad det er, hvormed 
jeg af dem skal forsynes« ! 

Han saa paa mig, idet han paatog sig en myn- 
dig Mine fuld af Forstaaelse, samtykkede med 
største Alvor og gav Befaling, at jeg skulde erholde 
alt, hvad jeg behøvede. Ved Hjælp heraf naaede 
jeg Grænsen, hvor jeg havde den Tilfredsstillelse, 
at min Billet atter blev fornyet. Efter 22 Dages 
Rejse naaede jeg Frankfurt. Det var en meget 
regnfuld Dag, og jeg drog ind i Byen fuldstændig 
gennemblødt og uden at kunne begribe, hvad jeg 
nu skulde gøre. En Jøde, der saa mig strejfe om 
uden Maal og Med, stirrende ind ad Butiksvin- 
duerne, kom hen til mig i den Tro, at jeg var en 
af hans polske Brødre, der var kommen for at be- 
søge Markedet, men da jeg fortalte ham min Historie, 
vendte han sig pludselig bort fra mig og gik. Ihu- 
kommende et gammelt Ordsprog, der, skønt det 
næppe kan være bleven udtalt af en saa hæderlig 
Mand som Salomon, dog dengang slog mig som 

indeholdende en stor Sandhed, nemh'g »at en Mand 
ligesaa gærne maa blive hængt for at have stjaalet 
et Faar som et Lam,» begav jeg mig ind i et godt 
Hotel, bestilte et rigeligt Maaltid og gik i Seng. 

Ved Frokosten den næste Morgen sendte jeg 
Bud efter Værten og fortalte ham lige ud, at jeg 
ikke havde Penge, og at han maatte vente lidt, 
da jeg vilde faa dem i Løbet af Dagen. Og i Sandhed, 
jeg var allerede saa ofte ved saa mange forskelUge 
Lejligheder paa en uventet Maade bleven forsynet med 
de nødvendige Midler til Livets Ophold og til Fort- 
sættelse af mine Rejser, at jeg nu ogsaa smigrede 
mig med, at Skæbnen i Løbet af Dagen endnu en- 
gang vilde være mig gunstig i en By som Frankfurt. 
Ved at gaa gennem Byen fik jeg Øje paa Navnet 
Fraser, en berømt Fabrikant af mathematiske Instru- 
menter, en Skotte. Ved at gaa ind i hans Butik fandt 
jeg, at han havde et Kronometer af min Faders Fabrik, 
hvilket tjente til min Introduktion. Han var en meget 
elskværdig og menneskekærlig Mand og gav mig 
de bedste Raad. Han viste mig Vejen til Lord 
Clancarty, den britiske Gesandts Hus. Jeg begav 
mig derhen og sendte mit Kort ind. Min fattige 
Paaklædning tiltrak sig Tjenestefolkenes ugunstige 
Opmærksomhed. Disse kom og kigede paa mig 
med øjensynlig Mistillid, som om de antog mig for 
at være en Morder, der pønsede paa at dræbe Hans 
Herlighed. Jeg var i denne ubehagelige Stilling i 
fuld Forventning om, hvad der vilde komme, da en 
Sidedør aabnedes og en Herre, hørende til Gesandt- 
skabet, og som jeg havde den Fornøjelse at kende, 
kom ud og genkendte mig. Dette belejlige Møde 
førte til , at alle mine pekuniære Vanskeligheder 
bleve fjernede. 

Da jeg forlod Frankfurt, var Mr. Fraser saa ven- 
lig at give mig et Anbefalingsbrev til Storhertugen 
af Hessen-Darrastadts Sekretair. Da jeg præsente- 

rede dette, havde jeg den Fornøjelse at faa Audi- 
ens hos Hans Højhed, med hvem jeg havde nogle 
meget interessante Samtaler om, hvad jeg havde set 
i de australske Kolonier, thi Hertugen var en 
lærd og videnskabelig dannet Mand. Jeg tilbragte 
flere Timer med at bese hans Museum, der indeholder 
en umaadelig stor Samling af naturhistoriske Mærk- 
værdigheder og Forsteninger. Hans Billedgalleri er 
vistnok et af de skønneste i Europa. Da jeg tog 
Afsked fra ham, gjorde Hs. Højhed mig en meget 
smuk Foræring. 

Sachsen-Weimar var mit næste Holdested, og der 
havde jeg den store Ære at blive forestillet for den 
ærværdige Digter Goethe. Jeg mødte ham i Hertu- 
gens Bibliothek, en pragtfuld Samling af henved 
200,0(X) Bind. Goethe var Medlem af Gehejme- 
raadet, foruden at han indtog Pladsen som Hertu- 
gens Bibliothekar, en Stilling, der, som det vel er 
unødvendigt at bemærke, vistnok var mere i Over- 
ensstemelse med hans litteraire Smag og Interesser. 
Skønt han var begyndt at blive gammel paa den 
Tid, saa var denne berømte dramatiske Digter, 
Tysklands Shakespeare ligesaa fuld af Liv og Lune 
som en ung Student. Han bar Gehejmeraad-Unifor- 
men, en blaa Kjole med Guldbroderier. Hans ydre 
Skikkelse var noget fyldig og temmelig høj, han 
havde nøddebrune Øjne og særlig tykke Øjenbryn 
tilligemed en mørk Hudfarve. 

Mine forbedrede Pengeforhold tillode mig nu 
at leje en Vogn og saaledes med et vist Anstrøg af 
Fornemhed at rejse til Berlin. Her besøgte jeg 
ikke alene den britiske Minister, men ligeledes mine 
udmærkede Landsmænd Niebuhr og Bernstorff; den 
første stod i Spidsen for Finansdepartementet , og 
den sidste var Minister for de udenrigske Anliggen- 
der, en Mand af stor politisk Takt. Jeg forblev syv 
til otte Maaneder i Berlin, forhalende fra Dag til 

Dag min Afrejse til Warschau. Thi jeg havde her 
det Held eller Uheld at vinde 400 Thaier i det 
preussiske Lotteri, i hvilket der kunde købes en Sed- 
del for tre engelske Shillings. Denne Hændelse 
bragte den i mig slumrende Lidenskab atter tillive, 
og jeg hengav mig paany til alle Spillets Udskejelser. 
Mine Medspillere vare absolut ærlige, thi Svindlernes 
Broderskab plejer for det meste at holde sig til Lon- 
dons og Paris's Spillehelveder , saaledes som de 
meget passende blive kaldte. Men Tilbøjeligheden 
til Spil er meget stor i Berlin, saavelsom i de andre 
af Kontinentets store Byer. Spilleme begynde deres 
Whist i Kaffehusene midt om Dagen, og hvor ivrigt 
jeg end selv dyrkede denne Sirene, saa kunde jeg 
dog ikke andet end anstille mine Betragtninger 
over, hvor stor en Del af Livets bedste Tid der bli- 
ver ødslet bort paa denne unyttige, indholdsløse og 
utilfredsstillende Bedrift. 

Under mit Ophold i Berlin besøgte jeg Frede- 
rik den Stores Residens Sans-souci, nærved Potsdam, 
omtrent tyve Mil fra Berlin. Bygningen, skønt stor, 
har et hyggeligt Cottage-Præg. Saa almindelig var 
Agtelsen for den gamle Konge, at Napoleon midt 
under den Tids bitre Kampe ikke i mindste Maade 
vilde tillade nogen som helst Forulempelse af denne 
Bygning. Engang blev der rigtignok borttaget et 
Sværd fra Slottet, men det blev bagefter bragt til- 
bage. Jeg tilbragte nogen Tid med at bese Biblio- 
theket og fandt en smuk Udgave af Voltaire. Møl- 
leren, dennes Familie og den historiske Mølle findes 
endnu Jigesom fordum midt i Haven. Frederik II, der 
ønskede at flytte Møllen bort fra Haven, gik en 
Dag til Mølleren (Faderen til den, jeg saa) med 
den Befaling, at han skulde sælge den og selv flytte 
bort. Men Mølleren afslog høfligt, men bestemt 
Kongens Begæring. »Hvad skal det sige Mand«, 
udbrød Kongen vred, »veed I ikke, hvem jeg er, og 

at jeg kan tage Møllen fra Dem, naar det behager 
mig, enten De vil eller ej?« »Ja, det tror jeg nok, 
De vilde, Deres Majestæt,« svarede Mølleren, »der- 
som der ikke gaves en Højeste-Ret i Berlin for 
at forhindre det.« Frederik II blev øjeblikkelig 
rolig, og det mandige, ligefremme Svar behagede 
ham saa godt, at han nøjedes med at bede Manden 
tillade sig at udbedre Møllen paa egen Bekostning, 
for at den ikke længere skulde være et skæmmende 
Syn midt i hans Park. Dette Forslag gik Møllereu 
naturligvis med Glæde ind paa; men hans Søn, der 
havde en stor Familie, saa sig nødsaget til at bede 
Wilhelm, den nuværende Konge, om at købe Møl- 
len, for at se sig sat i Stand til at forsørge sine Børn. 
Men Kongen gav det smukke Svar, at han umulig 
kunde tærke paa at købe Møllen, der var identifi- 
ceret med Preussens Historie, men han haabede, at 
de vedlagte 6ocx) Thaier vilde lige saa godt kunne 
opfylde det tilstræbte Øjemed. Ikke langt fra Sans- 
souci staar et vældig stort Palads, bygget af Fre- 
derik II, som har kostet tre Millioner, men aldrig 
er blevet beboet af nogen af den kongelige Familie. 
Da jeg gik hen til det, fandt jeg kun en Portier i 
Portnerboligen, en gammel Veteran. Da jeg kom 
hen til ham for at spørge ham noget angaaende 
Bygningen, var han i Færd med at hælde en flydende 
Vædske ud af en Flaske i et Bæger, som han der- 
paa tømte i et Drag. Jeg vovede at sige, at jeg 
ogsaa vilde være taknemmelig for et Glas Vand, 
hvorpaa han antog en yderst foragtelig Mine. »Dette 
er ikke Vand,« raabte han, »det er god Kombræn- 
devin. Vand er kun godt at drikke for Hunde.« 

Jeg maa ikke undlade at omtåle her de Sam- 
menkomster, jeg havde med den nu meget berømte 
Rejsende, Fyrst Puckler von Muskva, dengang endnu 
Greve. Han havde før været sachsisk Gesandt ved 
St. James Hoffet, men ved Sachsens Sønderlemmelse, 

kom den Provins, i hvilken Grevens Godser laa, til 
at høre til Preussen. Han var unægtelig i Besid- 
delse af store Evner og Egenskaber og holdt af at 
gøre sig bemærket, skønt han var endel excentrisk 
i sin Maade at tilstræbe dette Maal. Mens jeg var 
i Berlin, lod han en Luftballon stige til Vejrs, i Fæl- 
lesskab sammen med en kvindelig Aéronaut, hvem 
han forærede 5CX> Thaier. Ved en anden Lejlighed 
var han saa fornøjet over en Skuespillerindes Præ- 
stationer ved det berlinske Theater, det skønneste 
i Europa, at han den følgende Dag forærede hende 
et Diamanthalsbaand af stor Værdi. Hans Gæste- 
bud for Kongen, den kongelige Familie og Mini- 
strene vare altid efter den mest storartede Maale- 
stok. Hans Skrifter, der tildels ere meget sarkastiske, 
have tjent til at fremdrage mange af Englændernes 
fashionable Særheder. 

Blandt andre Medlemmer af vort Spilleselskab 
havde jeg ogsaa undertiden den Fornøjelse at spille 
med den gamle Feltmarskalk Bliicher, som var en 
lidenskabelig Elsker af sin Pibe og et Partie Whist. 
Jeg besøgte ofte Bibliotheket, tilhørende den gamle 
Marskalk Prins Heinrich, Onkel til den nuværende 
Konge, og talte ofte om Dagens Litteratur med 
Bibliothekaren »the reverend W. Beresford,« en af 
dem, som havde været nødt til at forlade England, 
da det berømte » Corresponding society« blev opløst. 
Dengang jeg var i Berlin, boede Kongen ikke i det 
kongelige Slot, men i et simpelt Hus i Byen, for at 
undgaa al Glans, Ceremoni og en stor Hof hold- 
nings Udgifter. I de unge Prinsessers Sovekammer, 
hvoraf den ene nu er Kejserinde, saa jeg tre smaa 
Feltsenge uden Omhæng. 

Jeg vilde have været mere urolig, og selv skam- 
fuld over at dvæle saalænge i Berlin, uden at ud* 
føre det Hverv, der var Hovedøjemedet for min 
Sendelse til Warschau, dersom jeg ikke havde været 

saa heldig at gøre Bekendtskab med nogle Polak- 
ker, gennem hvilke jeg erholdt mange af de Under- 
retninger, som det var min Pligt at skaffe tilveje. 
Disse Kendsgerninger og Forhold samlede jeg i en 
Depeche til mine Foresatte. Tilsidst rev jeg mig 
løs, bort fra Preussens Hovedstads Tillokkelser, og 
begav mig afsted til Dresden i November Maaned 
1816. Det Held, der havde ledsaget mig i Berlin, 
forlod mig nu, og jeg havde ikke været to Dage i 
Dresden, før jeg kom i Lag med Svindlere og blev 
fuldstændig afklædt. Jeg var ligefrem saa vanvittig 
uforsigtig at sætte mig hen og tabe 5cx> £ til en 
Karl, som jeg vidste var uhæderlig og ikke ejede ti 
Shillings. Det afskyelige Slæng, jeg var kommen i 
Lag med paa dette Sted, ruinerede mig saa grun- 
digt, at jeg begyndte at tabe min sædvanlige Sinds- 
ligevægt, der ved alle forrige Lejligheder havde holdt 
mig oprejst i min Modgang. Tanken paa de mange 
hundrede Mile, jeg havde at tilbagelægge midt i 
Vinterens Hjerte, fik mig til at opgive Fortsættelsen 
af min Rejse til Warschau, og jeg besluttede at 
vende tilbage til London. Jeg blev nødt til at skille 
mig ved min hele Ekvipering, med Undtagelse af 
de Klæder, jeg bar, for at skaffe mig nogle faa 
Pund, der kunde hjælpe mig frem paa Vejen. Jeg 
var bange for, at mine Svindler-Bekendte, dersom 
de fik Mistanke om min Hensigt, vilde gjøre Skridt 
for at holde mig tilbage, paa Grund af en indbildt 
Gæld, som de paastod, jeg skyldte dem, og jeg 
ansaa det derfor for at være det raadeligste at se 
at komme bort uden at forlange et Pas. Men Mang- 
len af dette nyttige Dokument skaffede mig ikke faa 
Forlegenheder og stillede store Fordringer til min 
Opfindsomhed. Da jeg imidlertid var til Fods, blev 
jeg mindre mistænkt, og jeg kunde saaledes ofte 
om Aftenen slippe ind i Byerne, eller om Morgenen 
ud af dem, ved at gaa kækt og ubekymret gennem 

Porten, som om jeg hørte hjemme paa Stedet eller 
hørte til de Bønder fra Omegnen, der bragte deres 
Landprodukter ind. 

Jeg husker en Aften, hvor en Mand ved Porten 
til en lille befæstet By kort afslog at lade mig pas- 
sere, medmindre jeg kunde fremvise mit Pas. Jeg- 
var træt og sulten efter min lange Marche. Mine 
indtrængende Bønner og Støjen af vor Talen frem 
og tilbage bragte Portvægterens Kone ud for at høre, 
hvad der var paa Færde. Idet jeg nærmede mig- 
hende, trak jeg to Silketørklæder frem, som jeg 
havde i Lommen, og bønfaldt hende om at gaa i 
Forbøn for mig, thi det vilde være min Ødelæggelse, 
om jeg blev lukket ud i Nat, da jeg hvert Minut 
ventede en lille Vogn med en Ladning indsmuglede 
Varer, der vilde staa i stor Fare for at blive kon- 
fiskeret, dersom jeg ikke var tilstede for at tage 
imod den; paa samme Tid bad jeg hende modtage 
det bedste af de to Tørklæder, idet jeg lovede 
hende meget fordelagtige Kjøb, saasnart mine Varer 
vare ankomne. Virkningen af denne lille Opfindelse 
viste sig snart at være meget gunstig for mig. Jeg 
blev indbudt til Aftensmad i Porthuset og hyggeligt 
indkvarteret for Natten, Efter en grundig Frokost 
om Morgenen sagde jeg, idet jeg gav mig Skin af 
at være meget forbavset, fordi min Vogn endnu ikke 
var kommen, at jeg vilde gaa et lille Stykke videre 
for at se, hvor den blev af, og saaledes begav jeg 
mig videre paa min Rejse. 

Hvor meget jeg end havde ladet det skorte paa 
at undersøge og reformere mit eget Hjertes Liden- 
skaber, saa førte mit Livs forskellige Uheld mig til 
nøje at lægge Mærke til den menneskelige Naturs 
Virken i andre Menneskers Hjerte. Saaledes mødte 
jeg ofte en ikke ringe Utilbøjelighed til at give mig 
de Meddelelser, som det var min Pligt fra Tid til 
anden at søge at erholde. Hos Nogle hjalp en vis 

Grad af Smiger, og forsigtig anvendt Ros, til at 
lokke Ræven frem af Hulen. Andre fremstillede sig 
for mig, fast besluttede paa intet at røbe. En anden 
Fremgangsmaade udkrævedes naturligvis lige over for 
saa afgjort tavse Personer. 

»Aa!« vilde jeg sige til en saadan Mand, »De 
paastaar at vide noget herom; — men De ved jo 
aldeles intet. Jeg ved mere end De.« 

Farende op, vilde han saa maaske holde den 
knyttede Næve foran mit Ansigt og sige: 

»Saa, ved jeg intet derom, mener De?« 

Saa vilde jeg føre ham fra Trin til Trin, indtil 
jeg til sidst havde faaet alt at vide, hvad jeg ønskede. 



6te Kapitel. 



Ved min Hjemkomst til London havde jeg 
uagtet alle mine Forseelser og Skrøbeligheder den 
Glæde at blive vel modtagen af mine Foresatte i 
Udenrigs-Departementet og at blive rigelig belønnet 
for de af mig udførte Hverv. Med Pengene, jeg 
saaledes havde erhvervet, besluttede jeg at udvandre 
til det spanske Amerika, som i de Tider frembød 
et gunstigt Virkefelt for Folk af min Tilbøjelighed 
for Eventyr. Dog stadig daaret af det falske Haab 
som Spillebordet uophørlig lokkede mig med, vovede 
jeg en lille Indsats i den Forventning at kunne for- 
mere den lille Sum, jeg havde samlet for at tage 
den over med mig. Men engang vendt tilbage til 
Tryllekredsen, var jeg ude af Stand til at frigøre 
mig, og i Stedet for at udføre min Udvandringsplan 
tilbragte jeg de næste tre Aar af mit Liv (fra 1817 
til 1820) ved Spillebordet i en stadig Hvirvel af 
Elendighed og Skuffelse. Jeg ser tilbage med den 
største Beklagelse paa dette mørke Tidsrum af min 

J. F. Hogan: Fn deporteret Korge. c 

brogede Løbebane og vilde, dersom det var mig 
muligt, helt udslette det af min Livshistorie. Det 
endelige jammerlige Resultat af disse tre Aar, til- 
bragt i utæmmet Daarskab og nedbrydende Udsvæ- 
velser, var, at jeg en Dag blev arresteret og dømt til 
syv Aars Deportation paa Grund af Utaknemmeligheden 
og den snu Beregning hos en Person, der boede sam- 
men med mig i Tottenham Court Road. Men i Stedet 
for at blive sendt ud til StrafFe-Kolonieme, blev jeg 
anbragt hos Kirurgen i Newgate Fængsel, den af- 
døde Dr. Box, som Hospital smedhjælper. Jeg be- 
holdt denne Stilling i tyve Maaneder, indtil, i Følge 
Doktorens Tilfredshed med mig og Sheriffens gun- 
stige Udtalelser om mig, min Sag nøjere blev under- 
søgt, og da det viste sig, at de mistede Genstande, 
paa Grund af hvilke jeg var bleven dømt, i Virke- 
ligheden vare blevne pantsatte i min Medlogerendes 
Navn og ikke i mit, saa havde jeg den Glæde at 
erholde min Frihed, under den Betingelse, at jeg 
skulde forlade Kongeriget inden Udløbet af en 
Maaned, fra Dagen for min Frigivelse at regne. 

Det er maaske nok Umagen værd her at ned- 
skrive nogle af mine Indtryk og Erfaringer under 
mit Ophold i Newgate. Der var fastslaaet den meget 
passende Bestemmelse, at ingen kvindelige Besø- 
gende maatle erholde Adgang til Fængslet, med- 
mindre de vare gifte. En Følge af denne Bestem- 
melse var imidlertid, at mange ugifte Fanger erklæ- 
rede, at de vare gifte, for at opnaa at faa Besøg af 
deres forrige kvindelige Omgangsfæller, idet de ikke 
tænkte paa, at en slig Erklæring vilde medføre meget 
ubehagelige Konsekvenser for dem, naar de først 
vare blevne deporterede til andre Lande. Thi deres 
Erklæring blev naturligvis optagen i Fængselsproto- 
kollen og overført paa de Lister, der altid blive 
sendte over tillige med dem selv til Australiens og 
Van Diemens Lands Straflfekolonier. Men Majori- 

teten af Fangerne i Newgate vare Folk, der ventede 
paa Undersøgelsen af deres Sag, og af hvilke der ikke 
krævedes noget Arbejde, derfor var dette Opholds- 
sted paa Grund af Ørkesløsheden og denne Sam- 
menblanding af forskellige Karakterer og Grader af 
Forbryderiskhed bogstavelig en umaadelig stor La- 
stens Skole. Spille-Kort bleve, skønt forbudte i Fæng- 
selsreglementet, indsmuglede til Trods for Vogterne, 
og der blev stadig spillet med dem, og drevet andre 
Hazardspil, med hvilke jeg allerede var gjort fortro- 
lig under mit Fangenskab i Tothill Fields. I min 
Egenskab af kirurgisk Assistent var jeg i Stand til 
at blive temmelig nøje bekendt med Karaktererne og 
de særlige Forhold hos alle dem, som kom til 
Newgate, og skønt jeg ofte har hørt Folk paastaa 
det modsatte, saa kan jeg med Bestemthed sige, at 
af alle dem, som i min Tid bleve bragte til Fængslet, 
var ikke een uskyldig. Jeg taler naturligvis kun om 
Forbrydelser og Forseelser, ikke om dem, som bleve 
fængslede for ikke at have betalt Bøder. Der var 
altid nogle af denne sidste Klasse indespærret. 
Medens jeg var i Newgate, udstod en Adelsmand 
af høj Rang, der nu er en højtstillet Embedsmand i 
en af Kolonierne, et Fangenskab paa tolv Maaneder 
og betalte 5,000 £ til Kronen, 

Blandt de Fanger, der særlig tiltrak sig min Op- 
mærksomhed, var Kaptajnen paa et Slaveskib, som 
var bleven erobret, medens han drev Handel paa 
Madagaskar, i et Skib, der hørte hjemme i Mauritius. 
Han blev anklaget af Admiralitetet og dømt til 14 
Aars Deportation. Han havde besøgt den afdøde 
Konge af Madagaskar, Radamas Hof og havde op- 
tegnet en Række af interessante Bemærkninger, som 
jeg hjalp ham med at arrangere og oversætte paa 
Engelsk. De indeholdt mange interessante Enkelt- 
heder om denne skønne 0. Blandt andre Kends- 
gerninger meddeltes der, at en gammel Koloni, be- 

sta aende af 40CX) Arabere, der boede paa Vestkysten 
af Madagaskar, drev en betydelig Handel paa Afri- 
kas Fastland. Mange af de Indfødte beskrivee som 
Folk med udmærket god Forstand, og der siges, at 
den regerende Dronning begunstiger Samkvemmet 
med Englænderne, en klog Politik, som efterhazinden 
vil kunne føre til en fremadskridende Udvikling af 
Madagaskars Hjælpekilder og til Handelsforbindelser 
med de australske Kolonier saa vel som med Mau- 
ritius og Europa. 

Den store, og jeg kunde fristes til at sige usøm- 
melige Hast, hvormed mange Forhør ved Old Bailey 
ble ve førte, har den dygtige Forfatter af »Skole- 
læreren i Newgate« allerede paapeget. For Resten 
kan det ikke nægtes, at mange af de snildeste og 
ældste Fanger ved deres egen Opførsel bidrage 
deres til at forkorte den Tid, som gennemsnitlig 
anvendes paa hver Sag. Disse Folk, som maaske 
allerede før have mødt for Skranken som Ankla- 
gede, vide meget godt, hvilket Udfald deres Sag vil 
faa, og ligeledes, at de rimeligvis ved at gøre Ret- 
ten megen Ulejlighed, og ved at forlænge Processen 
ved unyttige Forsvar sfor søg, vil forlænge Varigheden 
af deres Straf. Jeg husker godt en Dag, hvor fem 
Mænd stode for Skranken. De fire, der vare mest 
skyldige, svarede øjeblikkelig, da de blev spurgte, 
om de havde noget at anføre til deres Undskyldning, 
med tilsyneladende stor Anger: »Skyldig, Hr. Dom- 
mer« og slap med nogle faa Maaneders Fangenskab, 
medens den femte, som var sig sin forholdsmæssige 
Uskyldighed bevidst, svarede: »Ikke skyldig,« optog* 
Rettens Tid med sit Forsvar i tre Kvarter og blev 
dømt til syv Aars Deportation. 

Penge, der kunne antages at være ærligt erhver- 
vede, indtil det modsatte er bleven bevist, skaffer 
sin Ejermand altid, i civiliserede Samfund, en vis 
Grad af Agtelse og faar selv den dømmende 

Øvrighed til at behandle den Anklagede med størst 
mulig Billighed under den grundige Undersøgelse af 
hans Sag. — Et mærkeligt Eksempel herpaa forefaldt, 
medens jeg var i Newgate, med en af de første 
Funktionærer i Bank of England. Han var beskyldt 
for at have benyttet sig af de Midler, hans betroede 
Plads stillede til hans Raadighed, og enten ved Be- 
dragerier eller Falsknerier at have besveget Banken 
for et stort Beløb af Værdipapirer, der stode paa 
den afdøde Sir Robert PeePs Navn. De Beviser, der 
lod til at foreligge imod ham, vare meget grave- 
rende. Han havde Qernet sig fra Banken, lige i det 
Øjeblik, en mistænkelig Opdagelse var bleven gjort. 
Forskellige Mæglere aflagde Ed paa, at han havde 
givet Ordre til, at Obligationerne skulde sælges i 
otte forskellige Partier, og 4000 £ af de af Mæg- 
lerne indbetalte Penge bleve fundne i hans Besid- 
delse. Han lod til at være sig sin Skyld meget vel 
bevidst, ligesom han lod til at kende den Skæbne, 
der ventede ham, dersom Sagen kom for Retten, 
saaledes at han, da han blev arresteret, havde søgt 
at undslippe fra Soveværelset i tredie Etage, i hvilket 
Politibetjenten, under hvis Opsigt han befandt sig, 
havde lukket ham inde for Natten. Han havde lavet 
sig et Tov af sine Lagener for at fire sig ned der- 
med, men han var saa uforsigtig kun at benytte 
sine Hænder dertil og ikke, ligesom Matroserne, og- 
saa at holde sig fast med Benene, og saaledes jevnt 
at glide nedad. Fordi han undlod at anvende denne 
Forsigtighedsregel, svajede Tovet frem og tilbage 
og kastede ham ind imod Vinduet af det Værelse 
nedenunder, i hvilket hans Vogter sov. Dette for- 
skrækkede ham i den Grad, at han slap Taget og 
faldt ned paa Gaden, hvor han brækkede sit Kind- 
ben, et af sine Hofteben og sin ene Arm. 

I denne elendige Tilstand blev han bragt til 
Newgate, og for saa haabløs ansaa man hans Sag, 

at enhver Forsigtighedsforanstaltning blev truffen, for 
at han ikke ved et Attentat paa sit eget Liv skulde 
undgaa Skammen ved en offentlig Undersøgelse og 
Domfældelse, Hans elskværdige Hustru plejede ham 
med utrættelig Omhu og Kærlighed, og da det ikke 
manglede paa Penge, fremkom der tilsidst et svagt 
Glimt af Haab om, at de store Anstrengelser, der 
bleve gjorte til hans Forsvar, vilde faa et heldigt 
Udfald. 

Hans Fader og Slægtninge vare meget agtede. 
Hans Fader havde været Sheriff i London og havde, 
med øjensynlig Fare for sit Liv, forhindret Urostif- 
terne i Lord George Gordon's Tid i at bryde ind i 
det store Rum, i hvilket »Bank of England« opbe- 
varede Barrerne og at bortføre Guidet. Sheriffen 
stillede sig selv foran Porten, fik med største 
Besvær anbragt Kæden tvers foran Døren og stand- 
sede saaledes lykkeligen Pøbelens Fremtrængen. Af- 
set fra Faderens Krav paa Hensyntagen, saa havde 
Fangen selv, lige indtil denne Opdagelse var bleven 
gjort, vist sig at være en meget dygtig Embedsmand 
i Banken. Men i de Tider beherskedes mange af 
Bankens Funktionærer af Manien for at spekulere 
med offentlige Værdipapirer, en Mani, der kun i 
ringe Grad er mindre forkastelig end Spil i Spille- 
helvederne, og denne Fange var bleven smittet der- 
af i en saadan Grad, at han ved en eneste Speku- 
lation havde tabt en stor Sum, som han atter tilveje- 
bragte ved at overføre de Fonds, der tilhørte Sir 
Robert Peel, til en fingeret Person, kaldet William 
Penn. Han havde til Hensigt, ligesom saamange 
andre, der hengive sig til lignende Forbrydelser, at 
tilbagegive disse Værdier til Banken, lige saa snart 
han ved et forventet heldigt Kup vilde være bleven 
sat i Stand dertil. 

Uagtet det Krav, han havde til en overbærende 
Hensyntagen, saa var Banken dog fast besluttet paa 

ikke at vise den ringeste Eftergivenhed, men at 
drive Sagen til det yderste, for at statuere et meget 
nødvendigt Eksempel. Men Resultatet viste, i hvor 
høj en Grad Retsplejen er et Lotteri, eller snarere, 
i hvor høj en Grad dens Chancer blive paavirkede 
af en behændig Indgriben af Guden Plutus. Sagen 
imod Fangen laa saa klar, at det første, man stræbte 
hen til, var at vinde Tid, idet man fik Forhøret ud- 
sat til næste Session. Mine Sympatier vare naturlig- 
vis satte i livlig Bevægelse, og det vilde ikke være i 
Overensstemmelse med Sandheden, der, som Læseren 
forhaabentlig er overbevist om, er det styrende Prin- 
cip i hele denne Historie, dersom jeg ikke ærligt 
tilstod^ at jeg ønskede Fangens Frikendelse. Saa 
vidt som jeg havde Lejlighed dertil, lagde jeg ikke 
Hindringer i Vejen for, at han kunde blive det. 
Han var bleven helbredet for de Saar og Brud, han 
havde paadraget sig ved sit Fald ned fra Vinduet, 
men jeg lukkede Øjet for, at han blev ved med at 
holde Sengen, skønt jeg uden al Betænkning sva- 
rede, da jeg af Politiembedsmanden blev spurgt, om 
han var tilstrækkelig restitueret til at kunne taale 
at blive forhørt: »Jovist, lige saa godt som jeg. « Føl- 
gelig blev der intet mere sagt, indtil den Morgen, 
hvor Forhøret skulde finde Sted, da det blev befalet 
ham at møde for Retten. Men Dommerne og Ad- 
vokaterne vare ikke lidt overraskede, da de saa ham 
blive baaret ind paa en Baare, helt omviklet af 
Bandager, som om han endnu led af sine halvlægte 
Brud. Planen lykkedes, og Retten gav øjeblikkelig 
Befaling til at bringe ham tilbage og at give ham 
Tid til at komme sig til næste Session. 

Da der saaledes var vundet Tid, lod man ingen 
Sten urørt, som Penge paa nogen Maade kunde 
sætte i Bevægelse, for at faa et antageligt Forsvar i 
Stand. For at opklare den omtalte Overdragelse af 
Papirerne til en Person, kaldet William Penn, enga- 

gerede Bankens Sagfører en af de dygtigste Opda- 
gelsesbetjente fra Bowstreet til at opspore dette 
Individ, i Fald der virkelig eksisterede en saadan 
Person. Dette .kom naturligvis Fangens Venner for 
Øre, og disse lode sig det være magtpaaliggende at 
lægge, ligesom tilfældigvis, et lille Spor paa Betjen- 
tens Vej, ad hvilket han maaske vilde kunne finde 
den savnede Mand. Værtinden i et Hotel, som 
naturligvis havde modtaget en Godtgørelse for sin 
Ulejlighed, erklærede højtidelig, at en Person, der 
svarede til Beskrivelsen af Penn, pludselig havde for- 
ladt hendes Hus, hvor han havde boet, da han havde 
hørt om Fangens Arrestation. Dette var det første 
Led af en Kæde, som man havde fabrikeret, ad 
hvilken Bowstreetbetjenten skulde blive sat i Stand 
til at følge den opdigtede Penn's Spor til en Søhavn, 
hvor andre Personer vare rede til at bevise, at en 
saadan Mand til en bestemt Tid havde indskibet 
sig paa et Skib, der afgik til Amerika. 

De to Hovedvidner imod Fangen vare de under- 
ordnede Skrivere i den Afdeling, i hvilken han havde 
været beskæftiget. Da den første af disse blev kaldt 
frem for med Ed at bekræfte, at han kendte Haand- 
skriften, tog Fangens Defensor, der vidste, at Manden 
var Atheist, en Kendsgerning, som ikke før havde 
været kendt, ham i Krydsforhør om dette Punkt 
med et saadant Held, at hans Vidnesbyrd blev for- 
kastet. Det andet Vidne svigtede ligeledes for An- 
klageren, fordi han ikke kunde huske at have set 
Fangens Haand skrift i Protokollen før efter hans 
Fængsling, og saa stor var Pengenes Magt, at selve 
det Blad, paa hvilket Overdragelsen var bleven ind- 
ført, var forsvundet og revet ud af Bogen. Følgen 
af alt dette var, at Vidnerne for Banken fuldstændig 
bleve slaaede af Marken, der blev gjort Rede for alting, 
og alting opklaret til Rettens Tilfredshed, og efter et 
ti Timers Forhør blev Fangen frikendt i alle Punkter. 

7de Kapitel. 

Folk, der befinde sig i lignende Forhold som 
den omtalte Fange, ere naturligvis anderledes til 
Mode ved Indtrædelsen i Newgate, end den store 
Masse af Forbrydere, der hvert Aar passerer dens 
mørke Porte. Naar Hjertets finere Følelser ere 
blevne vakte ved Forstandens tidlige Udvikling og 
ved de venlige Paavirkninger, som den selskabelige, 
forfinede Omgang fremkalder, saa føles det ved 
Lykkens Omskiftelser eller ved en offentlig Doms 
Skam foranledigede Ærestab langt haardere, end 
det paa nogen Maade kan føles af En, der aldrig 
har smagt Selskabets Glæder, der for største Delen 
har modtaget sin Opdragelse i Lastens Skole, og 
hvis Liv er gaaet hen i dovne Adspredelser. Det er 
ofte blevet sagt, at Lovens Usikkerhed og den 
Taage, der stadig indhyller selv den dømte Forbry- 
ders endelige Skæbne, tjener til stor Beroligelse for 
den lastefulde. Selv ved kapitale Forbrydelser er 
der saa mange Chancer for at undslippe. Men 
dette er, efter min Mening, kun Halvdelen af den 
slette Virkning, Lovens Usikkerhed, eller Tilfældig- 
hed, som det godt kan kaldes, medfører. Forbry- 
deren forbereder sig nemlig i sit Sind paa Mulig- 
heden af Dødsstraf, paa samme Tid som han 
udregner de Chancer, han har for at undslippe. Den 
sunde Fornuft siger os, at dette kun er den simple 
Proces af Aarsag og Virkning, der foregaar i den 
menneskelige Natur. Lad Loven være saa mild, som 
den være vil, des mildere des bedre maaske, men 
lad dens Straf i alle utvivlsomme Tilfælde være sik- 
ker og uundgaalig. Saalænge som Verden staar, 
eller indtil Tusindaarsriget begynder, vil Forbrydel- 
sen, med al den Elendighed, den har i sit Følge, 
vedvare, men Fornuftens og Religionens Lys kunne 

uden Tvivl gøre meget for at standse dens Frem- 
skridt. Det nuværende Systems direkte Følge er 
den at udtørre og ødelægge den menneskelige Na- 
turs bedste Evner. Overfladiskhed og Hensynsløshed 
ere de umiddelbare Følger. 

En Forbryder ved Navn M., der blandt andet 
var bleven dømt til Døden, var overgiven til min 
Varetægt paa Hospitalet, for et ubetydeligt Onde, 
som han paastod at være behæftet med. Hvis jeg- 
havde haft Lyst dertil, vilde jeg have kunnet sende 
ham bort fra Hospitalet ved at paavise, hvor ubety- 
delig hans Sygdom var. Men under disse pinlige 
Omstændigheder, da jeg vidste, at han, • hvad Øje- 
blik det skulde være, kunde blive underrettet om, 
paa hvad Dag Dommen skulde fuldbyrdes, vilde jeg 
nødig være haard og tillod ham derfor at nyde godt 
af den forholdsvise Hygge, som Hospitalet ydede 
ham. En Aften var han falden i Søvn, da Rets- 
betjenten kom for at meddele ham den grufulde 
Efterretning, at han skulde hænges næste Mandag 
Morgen. Den stakkels Skabning rejste sig op i Sen- 
gen, og jeg tror virkelig, at han tænkte mere paa 
den Respekt, han skyldte Retsbetjenten, end paa den 
rædsomme Stilling, i hvilken han selv befandt sig; 
thi han trak i en lille Tot Haar, der stak frem af 
hans Nathue, og idet han bøjede Hovedet, svarede 
han kun: »Meget vel, min Herre.« Saa lagde han 
sig ned igen, trak Tæppet om Skuldrene, og i Lø- 
bet af fem Minutter var han falden i Søvn igen og 
snorkede oven i Købet. Der er Nogle, som paastaa, 
at oprigtig Anger og et lykkeligt Temperament vilde 
under samme Omstændigheder frembringe den sam- 
me udprægede Ligegyldighed. Jeg har imidlertid 
faaet det Indtryk, at der i dette specielle Tilfælde 
var en fuldstændig Mangel paa Følelse til Stede, 
med Undtagelse af hvad der ligesom hos de umæ- 
lende Dyr har sit Udspring i Naturens simple 

Krav. Jeg har dog ogsaa haft Lejlighed til at se, 
hvorledes en utæmmet Lidenskab var saa mægtig, 
at den selv i Menneskets sidste Time opslugte en- 
hver anden Følelse. Paa samme Tid, som den 
ovennævnte Begivenhed fandt Sted, led en gnier- 
agtig gammel Mand Dødsstraffen, og skønt haris 
Kone var i den yderste Fattigdom og ofte kom til 
Fængslet for at bede ham om at yde hende lidt 
Hjælp, vilde han dog ikke give hende en eneste 
Sixpence. Omendskønt han vidste, at han skulde 
dø om nogle faa Dage, gik han virkelig ud til 
Galgen, og blev hængt, med ni Guldstykker i 
Lommen, medens hans Kone var nær ved at dø af Sult. 

Mr. Gibbon Wakefield har, idet han talte om 
sine Erfaringer angaaende Fængselslivet, erklæret, at 
Fangerne, baade i og uden for Newgate, næsten alle 
uden Undtagelse ere besjælede af det brændende 
Ønske at blive deporterede til Kolonierne, — et 
Ønske, siger han, som har bevæget mange til at 
begaa Forbrydelser for derigennem at naa deres 
Længslers Maal. Den lærde Ærkebiskop af Dublin 
har taget dette Thema op og i to lange Breve til 
Earlen, af Grey indtrængende forestillet ham, hvor 
uheldigt det nuværende Deportationssystem var, set 
baade fra et moralsk og et politisk Synspunkt. Efter 
de Erfaringer, jeg har gjort, ikke alene i de tyve 
Maaneders Fangenskab, som jeg har omtalt, men i 
de tre Aars, som Læseren snart vil se, jeg maatte 
udholde, og ved paa nært Hold i ni Aar at have 
iagttaget Forbryderne efter deres Deportation til 
Kolonierne, maa jeg paa det bestemteste erklære 
at Mr. Wakefield s Opfattelse ikke er korrekt. 

Lad enhver undersøge sine egne Følelser og 
sige, om han, blot i Tanken, eller under nogen 
Omstændighed kunde ønske at blive bortreven fra 
de Omgivelser, der fra Ungdornmen af, dels ved 
Vane, dels ved kærligt Samliv, ere blevne ham 

dyrebare , bort fra Slægt og Venner, af hvem han 
syntes at have Ret til at vente Medfølelse og- 
Hjælp, naar han var i Nød, og saa at blive stillet 
hen iblandt sunkne og degraderede Mennesker 
iblandt Fremmede, i et Land, langt borte fra 
Hjemmet. Selv den frivillige Udvandrer, der er 
fuld af Haab og Forventninger om at forbedre sin 
Stilling i Livet, undgaar ikke denne indre Smerte, 
der under disse alvorlige Forhold kan blive til en 
Tortur. Og hvor meget stærkere maa Forbryderen 
berøres af disse Følelser! Han er dømt til at land- 
sættes paa en fremmed Kyst, med Forbrydelsens 
Kendemærke paa sig, paa et Sted, hvor Berøvelsen 
af hans Frihed ikke som i England bestaar i kun 
at sidde bag Fængslets Mure, eller i tvunget Arbejde, 
men deri stadig at maatte være under Opsyn, at ' 
være undergivet en Herre, hvis Interesse det er 
uafladeligt at passe paa ham og at berøve ham 
enhver som helst Lejlighed til at hengive sig til sine 
Yndlingstilbøjeligheder. Nej ! Newgatefangerne frygte 
netop intet saa meget som Deportation. Fra det 
Øjeblik, de træde over Fængslets Tærskel, er det, 
der hovedsagelig beskæftiger deres Tanker, netop 
hvorledes de skulle kunne undgaa denne mest frygtede 
Skæbne. Dette er et Faktum, lad hvem der vil 
bestride det; og det bør erindres, at jeg taler ud 
af lang Erfaring og efter at vtere kommen i person- 
lig Berøring med henved 15,000 Individer, som jeg 
under mit Ophold i Newgate særlig havde Lejlighed 
til at lære at kende. 

De kvindelige Fanger bleve holdte fuldstændig 
afsondrede i en særlig Afdeling af Bygningen. Der 
var undertiden op til 200 forinden O Id Bailey 
Sessionernes Begyndelse. En- Dame -Komité in- 
spicerede Fængslet hver Fredag. Jeg har set imellem 
fyrretyve til halvtredsindstyve Vogne holde foran 
Portene ved disse Lejligheder. Damerne gave de 

kvindelige Fanger Haandarbejde at udføre og be- 
talte dem smaa Summer derfor. Jeg erindrer et 
Kamintæppe, paa hvilket fire af Fangerne havde 
arbejdet, og som blev betalt med lo Gaineer. 
Mrs. Fry var en stadig Besøgende. Blandt andre 
distinguerede Damer, der besøgte Fængslet, saa jeg 
engang Prinsessen af Danmark, som dengang var 
i Besøg hos den kongelige Familie. Grevinde 
Darlington, som ledsagede Hendes Kongelige Højhed, 
sagde til mig: »Jeg kan ikke forstaa, hvor De kan 
holde Fængslet saa rent og pænt«. »Med Tilladelse, 
Deres Naade«, svarede jeg, >men jeg har lært det 
paa en Orlogsmand«. For de mandlige Fanger 
gaves der ingen Beskæftigelser, da de efter Slut- 
ningen af hver Session bleve sendte til deres 
respektive Bestemmelsessteder, med Undtagelse af 
nogle faa, der som jeg fik Lov at blive og arbejde 
i Fængslet paa forskellig Maade, som Kokke, 
Skorstensfejere, Malere, Tømmermænd, Opsynsmænd 
etc. Hvert Kneb forsøges, og enhver Indflydelse 
gøres gældende af Fangerne for at blive udsete til 
disse tjenende Stillinger fremfor at komme ud paa 
Fangeskibene eller blive deporterede. 

Min Stilling som Assistent ved Hospitalet ude- 
lukkede mig fra Ønsket om, og enhver Lejlighed til, at 
give efter for min fordærvelige Last. Hvor betydnings- 
fuld er dog ikke den Bøn , som det guddommelige 
Forsyn og Menneskets Lærer har lagt os paa Hjertet 
som den vigtigste: »Led os ikke i Fristelse«. I 
denne Tid, da jeg var uden for al Fristelse, var mit 
Liv lykkeligt og tilfredsstillende. Under mit tyve 
Maaneders Ophold i Newgate skænkede jeg Spillet 
knap en Tanke. Idet jeg dømmer ud fra min egen 
Erfaring i dette Stykke, virkeliggjorde jeg Ideen 
om Deportation som en Skranke for Forbrydelsen, 
thi naar Fristelsen bliver fjernet fra den Deporterede, 
er dermed Ønsket og Tilbøjeligheden til at forsynde 

sig samtidig borttaget. Men selv om jeg havde 
næret nogen syndefuld Tilbøjelighed, saa vilde den 
uforanderlige Venlighed og Hensynsfuldhed, som 
min umiddelbare Foresatte Dr. Box viste mig, have 
været tilstrækkelig til at lægge Baand jma mig. Kun 
de, som have været i tjenende Stillinger, kunne have 
fuld Forstaaelse for de Følelser, der besjæler den, 
der har haft den Tilfredsstillelse at tjene en god 
Herre, eller kunne bedømme, hvor meget Tjenerens 
gode Opførsel afhænger af Herrens. 

Dr. Box var ogsaa Læge i andre londonske 
Fængsler end Newgate, og det Ansvar, som hans 
Stilling medførte, var meget stort. Han afslog en- 
gang ædelt og samvittighedsfuldt en meget betydelig- 
Bestikkelse. Det hændte engang, at en Herre blev 
fængslet for en Kapitalforbrydelse, forhørt og dømt 
fra Livet. Ved hans Død vilde hans Familie gaa 
Glip af den største Del af sin Fædrenearv, sona 
bestod i et Skøde paa Livstid paa noget Krongods, 
som de havde betalt meget billigt, og hvoraf de 
havde en udmærket Indtægt. Fangens to Sønner 
kom til Dr. Box og tilbød ham 4,<XX) £ under 
Løfte om den strengeste Diskretion, hvis han vilde 
erklære deres Fader for sindssyg og derved for- 
hindre Dommens Udførelse. Dr. Box tilbageviste 
indigneret Bestikkelsen, men hans Sympathi for den 
ulykkelige Familie bevægede ham til at love ikke 
at fortælle det skete til andre end til Protokolføreren, 
Sir John Silvester, der ogsaa lovede at tie. Sønnerne 
opsøgte derefter to højt ansete Læger i London, 
og ved Hjælp af lige saa store Bestikkelser op- 
naaede de en Attest for deres Faders Sindssyge. 
Sagen kom for Raadet, og Dr. Box blev tilsagt at 
møde. Ved hans Indtrædelse sagde Lord Sid- 
mouth : 

»Tag Plads, Mr. Box«. 

Hvorpaa Lord Eldon udbrød: 

>Nej! den Mand skal ikke sætte sig i min 
Nærværelse. Han har gjort' sig skyldig i en stor 
Pligtforsømmelse ved ikke at erklære den Person 
for gal, der dog nu har vist sig at være det, ifølge 
Udsagnet af tvende Læger, der ere meget betyde- 
ligere og dygtigere end han selv,» 

De to betydelige Lægers Attester overbeviste 
Dommerne, Fangen blev frikendt paa Grund af 
Utilregnelighed, gik snart omkring og morede sig i 
sin Have og talte lige saa fornuftig som altid. Sir 
John Silvester gjorde senere Lord Sidmouth bekendt 
med Sandheden og roste Dr. Box for hans urokkelige 
Fasthed i at tilbagevise Bestikkelsen. Det skete 
kom ogsaa Lord Eldon for Øre; han sendte Bud 
efter Dr. Box, gjorde ham en Undskyldning for 
hans tilsyneladende Grovhed under deres første 
Møde og roste ham efter Fortjeneste for den 
strenge Opretholdelse af personlig og professionel 
Ulastelighed. 

Den Tid, jeg fik tilovers efter Udførelsen af 
mine Pligter i Fængslet, benyttede jeg til Læsning 
og litteraire Sysler. Da jeg levede meget billigt, 
og undertiden ogsaa modtog forskellige Gratialer, 
vare mine Lommer ret godt fyldte, da jeg blev sat 
i Frihed. Det første Menneske, jeg mødte, da jeg 
gik nedad Gaden, var min gamle Ven, Kaptajnen 
paa Hvalfangeren »Alexander«. Stakkels Mand! Han 
var just sluppen ud af Kings Bench-Fængslet , hvor 
han havde siddet paa Grund af Gæld. Næppe 
havde jeg forladt ham, før jeg havde den Glæde at 
møde Kaptajn King, som jeg havde kendt som 
Guvernør paa Ny -Syd -Wales. Han fortalte mig, 
at han var paa Vejen til Bath, for at se til min 
gamle Ven Kaptajn Phillip, den første australske 
Guvernør, der laa farlig syg. Det var den sidste 
Rejse, han foretog, thi han døde snart efter sin 
Ankomst, medens Phillip kom sig. 

Jeg har aldrig været overtroisk. Hvis jeg havde 
været det, vilde jeg have haft en Forudfølelse af 
min fremtidige Skæbne ved den forunderlige Paa- 
mindelse om tidligere Scener og Begivenheder i 
Australien, som saaledes aldeles tilfældigt bleve mig 
paaførte. Lidet tænkte jeg dengang, at jeg var be- 
stemt til at udholde saa mange Aars Fangenskab 
hos Antipoderne. Hvis jeg dengang havde faaet 
min Frihed paa den Betingelse, at jeg skulde forlade 
England, vilde jeg sikkert være bleven sparet for 
mit sidste skrækkelige Tilbagefald til Spillebordet, 
der havde saa ødelæggende Følger for hele min 
Fremtid. Men, som Læseren vil erindre, blev det 
mig tilladt, at opholde mig en Maanedstid i England, 
og da jeg havde Lommerne ret godt fyldte, kunde 
jeg ikke modstaa Fristelsen til at besøge de elendige 
Steder, hvor jeg tidligere plejede at færdes. Snart 
var jeg da ogsaa i Spilledjævlens Kløer, der lidt 
efter lidt bragte mig til Tiggerstaven. Jeg havde 
ogsaa overskredet den Tid, det var mig tilladt at 
blive i England, med flere Uger. Jeg var paa 
Vejen til en Lægter, der laa i Floden, for at lade 
mig sætte om Bord paa et Krigsskib, da jeg var saa 
uheldig ved Tower Hill at møde en gammel Be- 
kendt fra Newgate. Skurken indbød mig til Middag, 
og medens vi vare i en, som jeg troede, venskabelig 
Samtale, havde han hentet Politiet og lod mig, sin 
Gæst, arrestere under sit eget Tag. Jeg blev for- 
hørt og dømt til Døden for ikke at have holdt de 
Betingelser, under hvilke jeg var bleven løsladt; 
men denne Dom blev senere forandret til Deporta- 
tion paa Livstid. Gennem Protektion opnaaede 
jeg imidlertid at blive gjenindsat i min tidligere 
Stilling i Hospitalet, hvor jeg forblev i tre Aar; men 
jeg havde aldrig et Øjeblik tænkt mig, at jeg skulde 
faa saa haard en Dom, blot fordi jeg var forbleven 

i England nogle faa Uger udover den mig an- 
viste Tid. 

Da jeg saaledes atter var indespærret bag New- 
gates Mure, sørgede jeg en Tid lang meget dybt 
over min ulykkelige Skæbne. Tiden lægede imidlertid 
denne Sorg, og jeg fandt Trøst i Studeringer. Jeg 
gennemgik og forbedrede den udgivne Beretning 
om min treaarige Rejse gennem Frankrig og Tysk- 
land, efter Slaget ved Waterloo. Øjemedet med 
denne Rejse havde været at undersøge, hvilken Ind- 
flydelse Overvindelsen af Napoleons Hære rimeligvis 
vilde faa for de britiske Handelsinteressers Fremme, 
og dette gav Bogen en Betydning, som den maaske 
ellers ikke vilde have faaet. Jeg skrev ogsaa det 
Værk, som senere uden mit Vidende blev udgivet i 
England under Titlen: »The religion of Christ, the 
religion of Nature« (Kristi Religion, Naturens Religion) 
og som kostede mig ikke saa lidt Studium og Arbejde. 
Jeg vilde have været taknemmelig, dersom det ikke 
havde kostet mig mere end det. Men netop det, 
at jeg havde skrevet et saadant Værk, paadrog mig 
visse atheistiske Kredses Fjendskab , et helt Batteri 
blev løsladt paa mig, og det holdt ikke op med at 
give Ild , før jeg blev sendt om Bord paa Blokskibet 
«Justitia* for med det første Transportskib at blive 
sendt til Kolonierne. Jeg var meget forbavset over, 
at Statssekretariatet havde hørt paa disse atheistiske 
Uhyrers Forestillinger og befalet, at jeg skulde 
deporteres, eftersom jeg efter almindelige Regler 
var berettiget til Kongelig Benaadning. 

8de Kapitel. 

I Oktober 1825 blev jeg flyttet fra Newgate til 
Blokskibet »Justitia«, sora laa ved Woolwich. Saa- 
snart en Forbryder har passeret et saadant Skibs 
Landgangsbro, bliver han undersøgt for Penge eller 
andre Værdisager; derpaa bliver han ført nedenunder, 
fuldstændig afklædt, badet, Haaret bliver afklippet, 
og han iføres en Fangedragt; hans Fødder lægges 
i Jern, og den næste Morgen bliver han sendt til 
Tvangsarbejde i Dokkerne. Det tillades kun meget 
faa, som en særlig Begunstigelse, at bære en let 
Ring oin det ene Ben, og diSse faa ere ogsaa fri- 
tagne for Arbejde i Dokkerne. Jeg var en af de 
saaledes begunstigede. Alt Samkvem med den 
øvrige Verden er afskaaret; det tillades Ingen at 
komme om Bord, alle Besøgende maa staa paa en 
Platform ved Siden af Skibet og tør kun tale med 
en Fange i en Officers Nærværelse. Penge eller 
enhver anden Genstand, der foræres en Fange, maa 
afleveres til Næstkommanderende. Alle Breve til 
Straffefangerne, om det saa er Breve fra Parlaments- 
medlemmer, blive aabnede, og naar Kaptajnen ikke 
synes om at aflevere dem, kan han lade det være. 
Ligeledes blive alle Brevene fra Forbryderne til 
deres Venner, Slægtninge og Andre inspicerede, 
saa, hvis det skulde falde Nogen ind at klage, 
vilde han kun udsætte sig for Hævn og Straf. Naar 
en Komité fra Underhuset besøger Fangeskibene, 
viser alting sig i den mest udmærkede Orden, og 
naar de ulykkelige Mænd adspørges, om de have 
noget at klage over, saa er Svaret ufravigelig et 
»Nej«; thi ve den, der vilde vove at aabne sin 
Mund for at sige andet, end at Behandlingen om 
Bord er den humaneste og venligste! Opsynsmanden 
paa et Fangeskib kaldes Kaptajn , og .de under- 
ordnede Officerer Baadsmænd, skønt Ingen af 

dem har været til Søs, og de kun ere forfremmede 
Fangevogtere. Jeg har set Kaptajnen -slaa et stakkels 
Menneske ned med eét Slag, alene af den Grund, 
at Synderen ikke hurtig nok gik af Vejen for ham, da 
han passerede Dækket. Det er umuligt at faa Op- 
rejsning, thi alt er indhyllet i et hemmelighedsfuldt 
Mørke. Dog maa jeg tilstaa, at jeg for min Part 
slap for al haard Behandh'ng, og det er kun Sand- 
hedskærlighed og Ønsket om at gavne det Offent- 
lige, der har foranlediget mig til at komme frem 
med ovenstaaende Kendsgerninger. 

Jeg har længe gemt paa Beretninger om for- 
skellige Tildragelser paa Fangeskibene, som jeg 
havde til Hensigt at offentliggøre, men en Følelse 
af Skam holdt mig tilbage, og nu er jeg glad over, 
at Fangeskibene ikke mere eksistere, thi de have 
hidindtil ikke tjent til andet, end til at være en 
sand Fordærvelsens Skole. De, som ere løsladte 
fra dem, have spredt sig over England og udbredt 
Last og Umoralitet, hvor de kom. Næsten aldrig 
saa jeg Tegn paa Anger hos nogen af dem; tvært- 
imod , de fleste ere efter deres Frigivelse igen 
blevne dømte, skønt det, ved at de skiftede Navn, 
er lykkedes dem at skjule denne Kendsgerning for 
Autoriteterne. Jeg er virkelig meget glad ved, at disse 
Anstalter, disse Forargelser, disse Drivhuse for de 
største Forbrydelser ere blevne afskaffede, thi jeg 
vilde kun meget nødigt have offentliggjort, hvad jeg 
selv har set i dem. Om Bord paa Fangeskibene 
vilde enhver, der klagede til de Overordnede over 
disse hjerteskærende Scener, være bleven ødelagt 
af de andre Fanger og have paadraget sig Offi- 
cerernes Vrede. 

Hvis man spurgte mig, om alle, eller den 
største Del af Straffefangerne om Bord paa Fange- 
skibene, virkelig havde fortjent den Straf, der ramte 
dem, maatte jeg i Sandhedens Interesse svard »Ja«; 

men hele Systemet har dog uden Tvivl bidraget til 
at gøre dem til lave Smigrere, Hyklere og ti Gange 
mere Mørkets Børn, end de vare i Forvejen. Mindre 
Poster bleve kun givne til dem, der vilde forraade 
deres Medfanger, ikke med Hensyn til store For- 
brydelser eller Flugtforsøg, men i Smaating, saasom 
at være i ulovlig Besiddelse af en Tomme Skraatobak, 
en Smule The eller Sukker eller et halvt Brød. 

Det var ikke mere end naturligt, at jeg, paa 
Grund af al den Rædsel, der omgav mig, gjorde 
mig al Umage, for saa hurtigt som muligt at komme 
bort fra Scener, der pinte mig mere end alt, hvad 
jeg hidtil havde oplevet. Jeg var derfor henrykt 
over at modtage Indenrigsministerens Tilladelse til 
at rejse til Van Diemens Land, i »Woodman«, som 
var bestemt til at føre Straffefanger ud til denne 
Koloni. Paa »Woodman« herskede der, ved* min 
Ankomst om Bord , al den Travlhed og Forstyrrelse, 
der følger med Forberedelserne til et Togt. Fan- 
gernes Køjer vare endnu ikke parate, fra alle Kanter 
strømmede Venner og Bekendte til for at byde 
dem, der skulde banlyses til et fjernt Land, det 
sidste »Farvel«. Banden. Sværgen, Skænden, Klager 
og Taarer hørtes fra alle Sider, og man var fristet 
til at tro, at ti Tusind Djævle vare slupne løs. Over- 
lægen var endnu ikke kommen, og som Følge deraf 
var der ingen, der kunde sætte sig i Respekt hos 
Fangerne, thi de andre Officerer havde andet at 
gøre end at passe paa dem. Man skulde tro, at 
Folk der bleve sendte til Kolonierne, til Straf for 
Forbrydelser, de havde begaaet hjemme, dog idet 
mindste i Afrejsens Time vilde vise noget Tegn paa 
Anger og lægge Baand paa deres tidligere onde 
Vaner; men det var ikke Tilfældet. De gjorde sig 
ingen Samvittighed af at stjæle alt, hvad de kunde 
faa fat i, enten det saa var ved højlys Dag eller i 
Nattens Mørke. Kasser og Pakker med The og 

Sukker bleve revne bort fra deres Ejermænd, og 
man risikerede Livet, om man vilde sætte sig til 
Modværge mod disse Skurke. Jeg husker, at en Dag, 
hvor jeg i den mig tildelte Enkeltkahyt havde haft 
Anledning til at lukke min Kuffert op, blev der af 
en eller anden Person revet et Silketørklæde fra 
mig, og da jeg vendte mig om for at se, hvem det 
var, hændte der mig noget lignende fra den anden 
Side. Da jeg havde taget de fleste Ting ud af 
Kufferten, blev en hel Del af dem stjaalne, førend 
jeg kunde bringe dem i Sikkerhed. De dygtigste 
og dristigste i denne Idræt blev der med største 
Respekt set op til af deres mindre forhærdede Med- 
fanger. Man skulde tro, at det maatte være vanske- 
ligt at skjule disse Tyvekoster paa et Skib, hvor 
hvert Hul og hver lille Krog var underkastet 
Inspektion og Undersøgelse. Men Tyvene fandt 
let Afsætning for deres Varer, thi Beklædnings- 
genstande og andre Sager bleve solgte til Soldaterne, 
deres Koner og til Matroserne paa Mellemdækket 
Overlægen kom nu om Bord paa Skibet. Plan 
var i Besiddelse af en mild og venlig Karakter og 
egnede sig godt til sin Post, da han allerede havde 
gjort to Rejser til Kolonierne med Straffefanger og 
erhvervet sig almindelig Tilfredshed. En Marine- 
løjtnant Mr. Leary havde Kommandoen paa »Wood- 
man«, og Næstkommanderende Mr. Nutting var klog, 
ærlig og aaben og med ikke saa lidt af en Gentleman 
i sit Væsen. Snart blev Orden og Regelmæssighed 
indført paa Skibet, og til nogle af Fangerne, som 
havde et godt Skudsmaal paa sig, betroede man 
underordnede Poster, som Underbaadsmænd, Kokke, 
Svabergaster etc. Da jeg forstod mig lidt paa Læge- 
kunsten, blev jeg ansat i Hospitalet som Uddeler og 
Assistent. De saaledes udvalgte nøde endel Privi- 
legier, som de andre Fanger ikke kendte noget til, 
og de havde Lov til at gaa omkring paa Dækket 

næsten til alle Tider mellem Solopgang og Solned- 
gang, Jeg havde skrevet til mine Venner, at de 
skulde forsyne mig med nogle Penge, men vor Af- 
rejse gik saa pludselig for sig, at det Brev, en af 
dem sendte mig som Svar, aldrig naaede mig, skønt 
jeg senere maatte staa til Regnskab for det. 

Efter at have modtaget sine sidste Ordrer forlod 
»Woodman« Sheerness i Slutningen af November, 
med 150 Straffefanger om Bord og en Afdeling Sol- 
dater; nogle af de sidste vare ledsagede af deres 
Koner og Børn. Vi vare ikke komne langt frem i 
Kanalen, før vi bleve overfaldne af en Storm, og 
Skibet arbejdede haardt. Der var bleven anvendt 
meget lidt Omhu ved Undersøgelsen af Skibet før 
Rejsen,, thi Stevnen var saa løs, at en vældig Masse 
Vand skyllede ind i Hospitalet og anrettede en slem 
Forstyrrelse i alle mine Arrangements. For dem, der 
aldrig havde været til Søs, var Situationen særdeles 
ubehagelig; mange af Fangerne laa sammenkrøbne 
i deres snævre Køjer, besværede af deres Lænker 
og forfærdelig søsyge; det hele var en over al Be- 
skrivelse modbydelig Scene. Dog selv under de 
mest pinagtige Forhold kan der forefalde komiske 
Scener. Jeg erindrer en Nat, hvor Søerne gik over 
Dækket, og Vandet strømmede ned til os gennem 
Lugerne. Vi havde en Lampe brændende i Hospi- 
talet, da en tyk, uvidende Landmand kom styrtende 
ind og bad om at maatte laane Lampen. Da jeg 
spurgte, hvad han vilde bruge den til, udbrød han: 

»Vi ere alle i Færd med at gaa under med 
Skibet, og da vilde jeg dog helst se, hvor vi gaa 
hen«. 

Endelig stilnede Vejret af, og vi sejlede videre 
for en let Brise. Timen kom, da vi skulde se Eng- 
lands Kyst for sidste Gang. Jeg var nu bortrevet 
fra alt, hvad der var mig dyrebart paa Jorden, fra 
Slægt og Venner, som jeg ikke havde set i Aarevis, 

men med hvem jeg dog stadig havde staaet i For- 
bindelse. Jeg led tavse Kvaler, medens jeg kastede 
det sidste dvælende Blik paa disse Kyster, der saa 
ofte havde opvakt de gladeste Følelser hos mig, 
naar jeg, fra lange Rejser i fremmede Lande, vendte 
tilbage til dem. Nu var jeg en Landsforvist, og en 
Fange, paa det samme Element, paa hvilket jeg 
tidligere havde været en Befalingsmand. Jeg følte 
Slaget og følte det dybt. Det var mig næsten 
umuligt at lægge Baand paa de Følelser, der fyldte 
mit Bryst, og ikke give Taarerne frit Løb ; men Be- 
vidstheden om, at dette vilde være umandigt, holdt 
mig tilbage fra at bære min dybe Bevægelse offent- 
lig til Skue. Jeg opsendte en brændende Bøn til 
Himlen, og den har ikke været forgæves. 

Til Underretning for dem, der ikke kende 
noget til, hvorledes det rigtig gaar til ved Over- 
førelsen af Straffefanger til Kolonierne, skal jeg give 
en kort Oversigt over Reglementet. Indtil nu har 
den britiske Regering anset Deportation af Fanger 
som et Hovedmiddel til at forsyne Kolonierne 
med Arbejdere. Man har forenet Afstraffelsen med 
Hensynet til det Nyttige, for saaledes at gøre 
Straffefangernes Arbejde lige tjenligt saavel for 
Kolonisterne selv som til Befordringen af Moder- 
landets højeste Interesser. Alle Straffefanger, som 
blive sendte afsted, blive iførte nye Dragter, og der 
tildeles dem rigelige Rationer af sunde og nærende 
Fødemidler. Sundheden bevares ved Hjælp af strengt 
overholdt Renlighed, og Skibsejerne ere ved Be- 
stemmelser i deres Bevilling forpligtede til at forsyne 
enhver Fange med en halv Gallon Vand daglig. Der 
bliver ogsaa sørget for, at de ikke blive Genstand 
for Undertrykkelse eller lunefuld Behandling. Tid- 
ligere skete det ofte, at raa Befalingsmænd paa 
Transportskibe lod hver Fange piske om Bord. For 
at forhindre den Slags Misbrug blev det for nogle 

Aar siden bestemt, at en Læge af den kongelige 
Marine skulde følge med hvert Fangetransportskib 
for at føre Overopsynet med Fangerne paa Udrejsen. 
Denne Officer er, foruden sin Gage, berettiget til 
en halv Guinee for hver Fange , som han afleverer 
sund og rask ved Rejsens Ende, dersom han kan 
fremlægge en Attest fra Koloniens Guvernør for 
at have fortjent et saadant Gratiale. Ifølge denne 
Bestemmelse laa det selvfølgelig i Overlægens egen 
Interesse at vise den største Agtpaagivenhed og Omhu, 
og at paase, at enhver fik det, der tilkom ham, hvori 
var indbefattet to Potter Vin om Ugen og hver Dag 
en vis Mængde »Limejuice« og Sukker efter at 
være kommen ind i den varme Zone. De Syge faa 
Konservedaaser med Kød og desuden Ris, The, 
Sukker og Sago og ekstra Vin, samt ogsaa en ekstra 
Ration Vand. Hvis en Forbryder har fortjent korpor- 
lig Revselse, maa Overlægen og Kaptajnen begge 
være enige derom, før den kan blive ham tildelt, 
og saavel Forseelsens Art som Straffens Størrelse, 
skal nøjagtig optegnes i Skibets Journal. Under vor 
Rejse fra England til det gode Haabs Forbjerg 
bleve kun to Fanger piskede, og de havde rigelig 
fortjent det, da de vare grebne paa fersk Gerning i 
at stjæle fra deres Kammerater. 

Efter at Landet var forsvundet for vort Blik, 
bleve alle Fangerne kaldte op paa Dækket og 
Jernene tagne af dem. Denne Lettelse bragte en 
fornøjelig Stemning tilveje, og vi giede for en mild 
Vind med gladere Ansigter end før hen over de svul- 
mende Bølger. Da Fangernes Opførsel var fortrinlig, 
og det var bleven dem tilladt at komme hver Dag 
en bestemt Tid op paa Dækket, saa herskede der 
en almindelig god Stemning om Bord, og Soldater 
og Matroser vare lige elskværdige. 

Efter at have passeret Krebsens Vendekreds 
blev en Del af Fangerne angreben af en Slags 

Hjernefeber, der hurtigt gjorde det af med fire af 
deiQ, som derpaa bleve begravede i Dybet^ Et stort 
Antal maatte indlægges paa Hospitalet. Det fore- 
kom mig rigtignok, som om Lægen ikke behandlede 
Sygdommen rigtigt. Han gav undertiden imellem 20 
til 30 Gram Kalomel i en Dosis, i hvilke Tilfælde Syg- 
dommen ufravigelig endte med Galskab. Men, stakkels 
Mand, han blev snart selv angreben af Feberen, og 
en Morgen faldt han pludselig død ned fra Stolen 
til stor Sorg for Alle om Bord. Denne sørgelige Be- 
givenhed bragte mig i en meget ansvarsfuld Stilling, 
thi jeg fik det Hverv alene at overtage Omsorgen 
for hele Hospitalet, saa godt som det var mig muligt. I 
det jeg fulgte den simple Fremgangsmaade, som 
jeg havde lært af Dr. Box i Newgate , lykkedes det 
mig at gengive alle de Angrebne deres forrige gode 
Helbred, og da »Woodman« naaede til Kap, var 
der ikke et eneste Individ mere i Hospitalet. Av- 
toriteterne paa Kap vilde ikke tillade Kaptajnen og 
Officererne at gaa i Land, da de troede, at der her- 
skede en epidemisk Sygdom om Bord. Men det 
var i Følge Reglementet absolut nødvendigt, at vi 
bleve forsynede med en Læge , og Admiralen paa 
Stationen befalede Kaptajn Aukland , der havde 
Kommandoen over en Krigskorvet , at sende sin 
Læge om Bord paa »Woodman«. Denne Herres 
Navn var Kelly, og han var øjensynlig glad over 
denne Forflyttelse til vort Skib. Han var en sær- 
deles dygtig Læge og besad en ædel Tænkemaade. 
Hans Historie er meget mærkelig. Han havde 
med Udmærkelse tjent i Marinen, og da Krigen var 
forbi, havde han nedsat sig i Belfast, hvor han havde 
en indbringende Praksis. Han havde taget sig en 
ung Hustru, og det er bekendt, hvorledes en saadan 
forstaar at behandle en middelaldrende Mand. Hun 
var romersk-katolsk og overtalte ham engang til at 
være til Stede ved en anti-orangistisk Demonstration. 

Dette kom Admiralitetets Herrer for Øre med det 
Resultat, at Mr. Kelly straks blev kommanderet ud 
til aktiv Tjeneste. En Vægring vilde naturligvis 
have haft Tabet af hans Ære til Følge. Den Om- 
stændighed, at han var bleven kommanderet til en 
Korvet og tvungen til at forlade sin indbringende Praksis 
og til at lade sin Kone blive hjemme, gjorde, at 
hans Stemning blev en Del bitter, og at hans 
Kammerater ikke altid fandt ham behagelig i Om- 
gang. 

Da »Woodman« atter stak i Søen, mærkedes 
det snart, at Mr. Kelly og Kaptajnen, skønt de 
begge vare Irlændere, havde fuldstændig diametrale 
politiske Anskuelser. Fangerne havde ikke saa lidt 
Fordel af denne Meningsforskel, thi hvis nogen af 
dem stødte an imod Disciplinen, og Lægen vilde 
have ham straffet, vilde Kaptajnen ikke give sit 
Minde dertil, og omvendt. Imidlertid var Fangernes 
Opførsel i det Hele tilfredsstillende. 

Den 4. Maj 1826 ankom vi i Storm Bay Pas- 
sagen og sejlede op. ad Floden for en frisk Brise. 
Jeg, der for fire og tyve Aar siden havde været paa 
samme Sted, da endnu ingen hvid Mand ejede et 
eneste Stykke Land i Van Diemens Land, og da 
alt rundt omkring var et Vildnis, følte mig meget 
bevæget ved at se alle de Forandringer, som Tiden 
og Kolonisternes Energi havde frembragt. Langs- 
med Flodens Bredder bemærkede jeg en lang Række 
af Farms og hyggelige Villaer, men det var først, 
da vi naaede Havnen næste Morgen, at min For- 
undring blev rigtig stor. Det er faldet i min Lod 
at besøge mange Kolonier paa denne Klode, men 
hvis jeg ikke selv havde set den forbavsende For- 
vandling, der var foregaaet, og som nu udbredte 
sig for mit Blik , paa det Sted , hvor Hobart Town 
knejste i sin unge og nye Skønhed , vilde jeg ikke 
have kunnet danne mig en Forestilling . derom ved 

bagevist Sandheden som Overdrivelse. I mindre 
end en Menneskealder er Grunden til fremtidig 
Lykke og Velvære bleven lagt. 

Jeg dvælede længe i dybe Tanker ved Betragt- 
ningen af denne By, som var fremstaaet^ medens 
jeg havde vandret om i den nordlige Hemisphære, og 
jeg huskede paa, at jeg for fire og tyve Aar siden 
havde været med til at grundlægge denne Nybyggerby 
paa selvsamme Sted. Idet jeg saaledes tænkte paa 
før og nu, paa de sørgelig forandrede Omstændig- 
heder, under hvilke jeg nu gensaa Scenerne for min 
tidligere Virksomhed, følte jeg Skæbnens sørgelige 
Omskiftelser, mit Hoved sank ned paa mit Bryst, og 
jeg kunde knap lade være at græde over min nu- 
værende hjælpeløse Stilling og mine knuste For- 
haabninger. Jeg saa i Tankerne ikke andet end 
mørke Udsigter og en sørgelig Tomhed for Resten 
af min jordiske Løbebane. I Sandhed, mine Ud- 
sigter vare sørgelige nok, og dog oplivedes jeg af 
en Haabets Straale, om at Tiden vilde læge de 
dybeste Saar, og at frisk Handlekraft og en urokke- 
lig Tillid til Forsynet vilde bidrage sit til i dette 
nye, og for Fremskridt tilgængelige Land at udviske 
Fortidens pinlige Erindringer og føre til en lysere 
Fremtid. 



Ode Kapitel. 

Om Morgenen, efter at »Woodman« havde kastet 
Anker i Havnen, bleve alle Forbryderne landsatte i 
deres Fangedragter, og de maatte marchere i regel- 
mæssig Orden til deres Barakker, hvor de bleve 
stillede op i Række og inspicerede af Hs. Excellence 
Oberst Arthur, dengang Guvernør i Van Dieraens 

Land. Jeg havde medbragt Anbefalingsbreve fra 
de tvende Direktører for Van Diemens Lands-Kom- 
pagni, Mr. Pearse og Kaptajn Dundas, til deres 
Hovedagent Mr. Edward Curr. Jeg benyttede mig^ 
uheldigvis ikke af disse Anbefalinger, skønt Mr. Curr 
indgav en Ansøgning om, at jeg maatte blive ansat i 
Selskabets Tjeneste. Da »Woodman« sejlede op ad 
Floden, kom Mr. RoUa O'Farrell om Bord ; det var en 
af Regeringens Embedsmænd med et elegant Ydre 
og som talte en Smule Fransk. Han tiltalte mig, 
og da jeg havde hørt, at han var en human Mand, 
bad jeg om Tilladelse til at blive ansat paa hans 
Kontor i Stedet for at komme i Selskabets Tjeneste. 
Jeg opdagede snart, at jeg her havde gjort mig 
skyldig i et alvorligt Fejlgreb, thi Regeringen betalte 
meget slet; en Skriver, som var Fange, modtog kun 
en Løn af Sixpence daglig, og en Shilling til For- 
plejning, den første betalt kvartalsvis og den 
sidste maanedsvis. Da jeg steg i Land, havde jeg 
et Pund Sterling i Lommen og var saaledes nød- 
saget til at sælge den største og bedste Del af min 
Garderobe for at forskaffe mig Midlerne til mit 
Underhold. Ofte naar jeg saa Fanger, der vare 
komne i Tjeneste hos private Herrer, Købmænd og 
Farmers, sætte sig til et rigeligt Maaltid, følte jeg 
mig fristet til at forbande den ulykkelige Stjerne, 
under hvilken jeg var født, og at jeg ikke var bleven 
oplært til at være Arbejder, Tjener eller Haand- 
værksmand. 

Jeg havde ganske vist haabet, at Guvernøren 
vilde have taget særlige Hensyn til mig, i Betragt- 
ning af mit lange Fangenskab i Newgate og mine 
paa »Woodman« ydede Tjenester, hvor jeg med 
Held i fem Uger havde suppleret Lægen. Men jeg 
blev skuffet. Under Oberst Arthurs Regimente havde 
Fængsels-Disciplinen antaget en ^meget forskellig og 
langt strengere Karakter end før. Tidligere havde 

det været let at opnaa Benaadning, men ikke saa- 
ledes nu. Desuden var der Rygter i Omløb, der 
tjente til at gøre Guvernøren noget forsigtig i Om- 
gang med mig. Nogle sagde, at jeg var bleven 
straffet for at have skrevet Smædeskrifter mod den 
britiske Regering og for at have været Spion i 
England. Andre vendte Historien om og fortalte, 
at den britiske Regering havde benyttet mig som 
sin Spion i andre Lande, og Himlen maa vide, hvad 
man ellers fandt paa af latterligt og usandt. Deslige 
tossede og urimelige Historier gjorde, at der i de 
højere Kredse opstod en Fordom imod mig. Mr. 
O'Farrel fortalte mig, at Guvernøren havde svaret, 
da man havde henvendt sig til ham for at tale 
min Sag: 

»Jeg kan ikke gøre noget for Jiirgensen, da 
han er en farlig, politisk Person, der gør Skade 
hvor han kommer«. 

I dette Dilemma gjorde jeg fornyede og ihærdige 
Anstrengelser for at blive forsat fra Regeringens 
Tjeneste til Van Dieraens Lands-Kompagniets. Jeg 
stødte paa mange Vanskeligheder, da det ikke gerne 
blev tilladt en Skriver paa et offentligt Kontor i 
Kolonien at blive forflyttet. Imidlertid vare de 
Tjenester, jeg kunde yde mine Foresatte, forholdsvis 
værdiløse, thi skønt min Haandskrift var temmelig 
god, var jeg aldeles ikke i Stand til at føre Regn- 
skabsbøger og Protokoller. Efter en Del Bryderi 
lykkedes det mig endelig at blive ansat i Selskabets 
Tjeneste, og nu behøvede jeg ikke længer at være 
bekymret for mit Udkomme. 

Efter nogen foreløbig Uddannelse paa Kontoret 
blev jeg med en Del- Mænd sendt til det Indre for 
at undersøge det Selskabet tilhørende Land og at 
afstikke en Vej fra Shannon-Floden til Circular Head. 
Det havde regnet næsten uophørligt hele Vinteren, 
og Floderne vare meget opsvulmede. Vi maatte 

bære vore Levnetsmidler og de nødvendigste Ting^ 
i et Tornyster, og dette hindrede ikke alene vore 
Bevægelser, men lagde ogsaa stærkt Beslag paa vore 
Kræfter, thi hver Mand bar Proviant for seks Uger. 
Jeg var i en Alder, hvor man ikke mere er en 
saadan Opgave voksen, men ikke desto mindre 
marcherede jeg mmitert fremad, thi jeg holdt meget 
mere af at vandre om i den vide Verden end at 
sidde indemuret paa et Kontor. Vi besøgte en Del 
Farms paa vor Vej, og fik en gæstfri Modtagelse 
overalt. Den Gang vare nogle Egne hjemsøgte af 
Røvere (bushrangers), og de Indfødte begyndte ogsaa 
at blive besværlige. Det varede over otte Dage, 
inden vi fandt et Vadested over Floden Shannon, 
og selv der gik Vandet op til Skulderen. Paa 
Grund af det svære Tornyster, som jeg maatte bære, 
og Strømmen, der løb med en Fart af 6 — 7 Mil i 
Timen, tabte jeg Ligevægten, og vilde sikkert være 
druknet, hvis ikke det var lykkedes en af vort Selskab, 
Sorte Georg, at gribe og redde mig. Endelig naaede 
vi Alle over i god Behold, og efter at være gaaet 
videre i nordvestlig Retning, naaede vi til «The Big 
Lake«, en storartet Vandflade. Fra Højderne, der 
omgave den, havde vi en storartet, malerisk Udsigt 
over denne henrivende Sø -Egn. Da vi kom til 
Floden »Ouse«, befandt vi os atter i et Dilemma, 
da vi ikke vare i Stand til at opdage et Vadested 
over den. Vi gik nogle Mil op ad Floden, til vi 
kom til et Vandfald, der var omgivet af stejle og, 
som det syntes, utilgængelige Klipper. Da vi lige 
vare ved at opgive Haabet om at komme videre 
frem, sprang en Kænguruh forbi os, vore Hunde 
forfulgte Dyret, og til vor Forundring bleve vi førte 
gennem en Aabning, der ledte os ud til Klippernes 
vestlige Side. Snart fandt vi Ogsaa et Vadested og 
gik over Floden, skønt ikke uden overhængende 
Fare, da Vandet var højt og Strømmen stærk. Efter 

at have tilbagelagt en længere Strækning paa vor 
Undersøgel sestur, hvor vi vare omgivne af opsvulmede 
Floder, dybe Kløfter og snebedækkede Bjerge, be- 
gyndte vore Provisioner at svinde i betænkelig Grad, 
og jeg besluttede derfor at vende tilbage til Shannon 
for at faa nye Forsyninger. Vi naaede heldig til 
Dr. Ross's Farm og Cottage, der ligge, hvor Ouse 
og Shannon løbe sammen. Ved vor Ankomst er- 
farede vi, at Stedet Dagen i Forvejen var blevet 
hjemsøgt af den bekendte »Bushranger« ved Navn 
Dunn, der havde terroriseret Beboerne, tvunget dem 
til at yde ham udmærket Forplejning, og som der- 
paa var gaaet sin Vej, medtagende en Del Ammuni- 
tion og Levnetsmidler. Det forekom mig noget 
mærkeligt, at en saadan lovløs Skurk turde fare 
frem paa denne ugenerte Maade, indtil jeg huskede 
paa, at et betydeligt Antal af de anviste Tjeneste- 
folk, hele Landet over, stode i Ledtog med »Bush- 
rangerne«. 

Efter at have afsendt en af mine Folk til 
Hobart Town med Breve til Mr. Curr, Selskabets 
Forretningsfører, undersøgte jeg Egnen i alle Ret- 
ninger. I Almindelighed gik jeg alene, bevæbnet 
med et stort Sværd, som Dr. Ross havde foræret 
mig. Jeg har ofte senere undret mig over, at jeg ikke 
mødte nogen « Bushranger« eller andre Indfødte paa 
disse mine ensomme Vandringer. Jeg mødte ofte 
en Kaledonier, ved Navn Scott, der var kommen til 
Kolonien som en fri Mand og havde taget Plads 
som Faarehyrde hos en Herre, der ejede en smuk 
Hjord paa denne Egn. Scott var en fredelig og 
skikkelig Mand, hvem det var lykkedes ved Nøjsom- 
hed og Sparsommelighed at spare 400 £. Jeg 
underholdt mig ofte med ham og erfarede, at nogle 
af de indfødte Stammer jevnlig gæstede hans Hytte 
eller mødte ham paa hans Vagt. Han havde i 
mange Aar levet i bedste Forstaaelse med dem og 

beskrev dem som en yderst uskadelig Race, hvis 
de ikke hensynsløst bleve tirrede og fornærmede. 
Han bar aldrig Skyde- eller andre Vaaben til sin 
Beskyttelse og smilede ved Tanken om, at han 
nogen Sinde skulde kunne blive overfaldet af de Sorte. 

To Dage efter, at jeg, som sædvanlig, havde 
talt med Scott, kom en stor Trop af Sorte ned til 
en Hytte , som var beboet af tre tjenestegørende 
Straffefanger. Disse Mænd sluttedo en Handel med 
nogle af de Sorte, hvorved de imidlertid narrede 
dem ; herover bleve de Sorte , der vare omtrent 
Hundrede i Tallet, saa forbitrede, at de omringede 
Hytten og sikkert vilde have nedbrændt den lige 
til Grunden og dræbt Beboerne, hvis ikke Bush- 
rangeren Dunn var fremtraadt paa Scenen med en 
Del af sin Bande og havde tvunget dem til at 
trække sig tilbage. I Raseri og Skuffelsen over at 
være gaaet Glip af deres Hævn overfaldt de den 
stakkels Scott; tidligere Dages Venskab var nu 
fuldstændig glemt, og de myrdede ham paa den 
skændigste Maade. 

Denne »Bushranger« Dunn nærede et gammelt 
Had til en Mr. Thomson, en Øvrighedsperson, der 
boede i Nærheden af New Norfolk. Den forvovne 
Røver var for kort Tid siden gaaet ned til Mr. 
Thomsons Farm, havde løst en stor glubende Hund 
fra dens Lænke og taget den med sig. Det skulde 
synes utroligt, at en Fremmed rolig skulde kunne 
bortfjerne en vild Pladshund, men dette lader sig dog 
let udføre, »Bushrangeren« lægger et stort Stykke 
Bede-, Okse- eller Kænguruhkød paa Ilden og 
steger det halvt. Derpaa lægger han det paa et 
Sted, hvor Vinden fører Lugten hen til Hunden, 
der snart, fristet af denne appetitlige Duft, viser 
megen Utaalmodighed efter at naa hen til Kødet. 
Bliver dette saa kastet inden for Hundens Række- 
vidde, opsluger den det graadigt og lader sig nu 

let bortføre. Da Dunn paa denne Maade havde 
faaet fat paa Mr. Thomson's Hund, tog han den 
et Stykke længer bort med sig, og efter at have 
dræbt et Faar og kastet en Fjerdedel deraf for 
Hunden, sagde han til en af Mr. Thomson's Folk, 
som han havde tvunget til at ledsage sig: 

»Nu kan Du gaa og fortælle Din Herre, at jeg 
har stjaalet hans Hund i New Norfolk og fodret 
den her med hans eget Faar«. 

Da min Afsending var vendt tilbage fra Hobart 
Town, genoptoge vi den afbrudte Undersøgelsestur, 
og det lykkedes os at trænge frem til Derwents 
Kilder. Jeg havde haabet at naa »Circular Head«, 
som endnu laa en 65 Mil længere inde i Landet, da 
vi pludselig bleve standsede ved en fuldstændig ufrem- 
kommelig Egn, gennemskaaren af dybe Kløfter. 
Vore Provisioner vare paa Hældingen, og der var 
Hundrede Mil til det nærmeste Blokhus, paa den 
Nybyggerplads, som vi vare rejste ud fra. Jeg be- 
roligede Mændenes Frygt og deres øjensynlig store 
Utaalmodighed ved at forsikre dem, at jeg nok 
vilde være i Stand til at føre dem til et eller andet 
Blokhus. Da vi gik ned fra Bjergene og holdt os 
midt imellem de opsvulmede Floder, kom vi efter- 
haanden, til min store Glæde, ind paa græsrige 
Landstrækninger, der skraanede ned mod Syd, og 
snart opdagede vi mange Spor af Kvæg, der tydelig 
fortalte os, at vi befandt os nær ved civiliserede 
Egne. Snart fik vi Table Mountain ved Clydefloden 
i Sigte, og vore Livsaander opfriskedes ved dette 
kendte Syn. Nu var vort Forraad helt opbrugt, men 
ikke desto mindre brød vi op i en glad Stemning 
den næste Morgen ved Daggry, da vi vidste, at vi 
ikke kunde være mere end 30 Mil fra Blokhuset, 
som vi da ogsaa naaede, til vor usigelig store 
Glæde, Kl. 3 om Eftermiddagen. Da vi nærmede 
os, saa Hyttens Beboere paa os med Mistanke og 

J. F. Hogan: En deporteret Konge. »j 

øjensynlig Frygt. Vore Klæder hang i Laser, vore 
Skæg havde en patriarkalsk Længde, og da vi bare 
Skyde- og andre Vaaben, ansaa de os naturligvis 
for »Bushrangere«. Jeg havde en Del Vanskelighed 
ved at overbevise dem om, at vi vare Folk, der 
stode i Van Diemens Lands- Selskabets Tjeneste, 
men da vi alle lagde vore Vaaben fra os, og jeg 
fremviste mine Kort, Kompasset, Dagbøger og Breve 
fra Mr. Curr, forsvandt deres Tvivl, og de behand- 
lede os med den største Gæstfrihed og Venlighed. 
Paa en Farm, som vi senere kom tit, bleve Beboerne 
saaledes slagne af Frygt, at de barikaderede sig 
inde i Huset og ikke paa nogen optænkelig Maade 
kunde bevæges til at aabne Dørene for os. De 
havde imidlertid god Grund for deres Mistillid, thi 
deres Hus var allerede tre Gange blevet udplyndret 
af Bushrangere og Familien haardt behandlet. 
Heldigvis blev jeg genkendt af en af mine Kamme- 
rater paa Skibet, der lige kom ind for at spise sin 
Middagsmad, og saa paafulgte der gensidig tilfreds- 
stillende Forklaringer. Vi naaede saa, uden videre 
Eventyr, Hobart Town, hvor jeg afleverede • min 
Rapport over Rejsen til Selskabets Bestyrelse. 

Efter hvad jeg nu erfarede, havde vi god Grund 
til at lykønske os selv til, at vi ikke havde fortsat 
vor Rejse til »Circular Head«. Det havde været 
bestemt, at nogle Kasser med Proviant og Klædnings- 
stykker skulde bringes dertil, for at vi l^nde finde 
dem ved vor Ankomst ; men forskellige uheldige Om- 
stændigheder gjorde, at de ikke naaede deres Be- 
stemmelsessted, og vi vilde være bleven udsatte for 
alle Hungersdødens Rædsler, dersom vi ikke havde 
ændret vort Program. 

Efter endnu at have foretaget os flere Under- 
søgelsesrejser gennem »the Bush«, hvilke jeg har 
beskrevet i min offentliggjorte Beretning: The rise, Pro- 
gress and History of Van Diemens Land Company«, 

(Van Diemens Lands-Selskabets Opkomst, Fremgang 
og Historie) fik jeg, i Begyndelsen af Januar 1827, 
Ordre til at tage til Launceston og gaa om Bord 
paa »the Tranmere«, et af Kompagniets Skibe, der 
skulde føre en Del lejede Tjenestefolk, Varer og 
Provisioner etc. til »Circular Head«, hvor der skulde 
grundlægges en ny Koloni. Der var udbrudt et 
Mytteri blandt de Straffefanger, som først vare blevne 
sendte ud til Pladsen, og der maatte anvendes en 
Del Tvang for at holde det nede; men Tvang er 
til alle Tider ubehagelig og opnaar ikke altid den 
ønskede Virkning. Mr. Curr ønskede derfor, at jeg 
ved min Ankomst til »Circular Head« skulde an- 
vende min Indflydelse over Fangerne og forestille 
dem, at de skadede deres egne Interesser -ved ikke 
at være rolige og lydige. Jeg udførte dette Hverv 
med Lethed, thi Fangerne havde i Virkeligheden 
ingen alvorlig Grund til Klage; deres Arbejdstid 
var fra seks om Morgenen til seks om Aftenen, de 
havde tilstrækkelig Tid til Maaltiderne, og de fik 
rigelige Rationer og gode varme Klæder og Senge. 
Snart efter min Ankomst til »Circular Head« 
fik jeg Kommandoen over en Afdeling, med Ordre, 
at drage langs med Van Diemens Lands Vestkyst, 
og at forsøge paa derfra at trænge frem til Shan- 
non. En Hvalfanger, ladet med vore Provisioner, 
ledsagede os de første fem Dage; saa pakkede vi 
vore Tornystre med Levnetsmidler og Ammunition 
og begyndte vor March gennem denne endnu ikke 
undersøgte Del af Øen, ledsagede af tre Kænguruh- 
hunde. For alle Tilfældes Skyld nedgravede vi 32 
ffi Mel i to stærke Sække og antændte et stort 
Baal over Stedet, for at de Indfødte ikke skulde op- 
dage, at Jordbimden var bleven opgravet. Mr. 
Lorymer, en af Selskabets Opsynsmænd, var med 
os, og vi dannede et lille Selskab paa fire Personer. 
Egnen var i Begyndelsen ikke tiltalende. Udsigten 

i Retning af Kysten var vild og truende, og da vi 
steg op af »Mount Norfolk« og andre Højder, var 
Sceneriet til alle Sider alvorligt og vildt. Paa mange 
Steder lignede det, saa langt Øjet kunde naa, Ocea- 
nets vilde Bølger, naar de piskes af Stormen. Nede 
ved Kysten stødte vi af og til paa Vrag, der vare ned- 
gravede i Sandet, som paa sine Steder laa ophobet i 
høje Bunker. Paa et Sted i Særdeleshed var der 
fremkommet et Sandbjerg, som vi med megen Be- 
svær klatrede op paa, og som vi fandt at være syv 
Mile langt. Jo længere vi kom frem, desto større 
Vanskeligheder stillede der sig i Vejen for os. Da vi 
vare naaede til »Piemans River«, brugte vi en hel 
Dag for at komme fra Toppen af Højlandet ned 
til Vandfladen, thi Nedstigningen var saa brat, at et 
Fejltrin vilde have styrtet os hovedkulds ned i Af- 
grunden. Endnu vanskeligere var Opstigningen paa 
den anden Side, og dertil brugte vi næsten to Dage; 
for det meste maatte vi klatre op ad en aldeles 
lodret Skrænt. De faa Steder, hvor det var muligt 
at udhvile, frembød et i Sandhed uhyggeligt Skue. 
Alt var øde og kaotisk, som om et mægtigt Jord- 
skælv havde sønderrevet og kløftet Jorden og leget 
med kæmpehøje, kolossale Træer, revet dem op med 
Rode og strøet dem omkring i vild Forvirring. 
Endelig naaede vi Toppen og genkendte nu i det 
Fjerne »the Frenchmans Cap« og »the Travellers 
Guide«, to velbekendte Landemærker i Nærheden 
af »Macquarie Harbour«. Fra Højden, vi nu befandt 
os paa, opdagede jeg med megen Tilfredsstillelse 
noget, som jeg antog for at være to store græsrige 
Sletter, der strakte sig imod Vest. Vi troede Alle, 
at vi her havde opdaget godt og frugtbart Land, 
og saaledes naaet vor Ekspeditions Maal, hvorfor 
vi glade begyndte paa Nedstigningen. Men da vi 
nærmede os de formodede yppige Sletter, hvor stor, 
var da ikke vor Ærgrelse og Skuffelse ved at opdage 

at vi befandt os i et uigennemtrængeligt Krat, der var 
saa højt, at vi intet kunde se af Omgivelserne, efter at 
vi vare komne der ind. Vi banede os Vej med 
vore Økser, men med al Anstrengelse kunde vi ikke 
naa hurtigere frem end 200 Yard daglig. Saa gik 
den rædselsfulde Sandhed op for mig, at vi befandt 
os i den uigennemtrængelige Egn, i hvilken alt 
mangen tidligere Ekspedition og mange flygtede 
Straffefanger v?ire omkomne. Vi besluttede da i al 
Hast at vende tilbage til »Circular Head«, da vore 
Foiraad var i Færd med at slippe op, og to af vore 
bedste Hunde vare døde af Sult. Der var ikke en 
eneste Kærguruh at se i denne ufrugtbare og ugæst* • 
fri Egn. Vore sidste Levnetsmidler vare opbrugte, 
da vi naaede det Sted, hvor vi havde indrettet et 
underjordisk Spisekammer for Nødstilfælde, og til 
min store Beroligelse fandt vi de to Sække med Mel ' 
urørte og ubeskadigede. Da vi atter havde fyldt 
vore Tornystre, genoptoge vi vort Tilbagetog, idet 
vi fra Tid til anden stødte paa Hytter, opførte af 
de Indfødte, men efter helt andre Principer end 
dem,, der herskede paa andre Dele af Øen. De 
vare meget smukt byggede og godt tækkede, af 
Form som Bikuber, og kunde rumme omtrent tredive 
Personer. De Indfødte bebo disse Hytter paa visse 
Tider af Aaret. Vi saa ofte deres Fodspor i Sandet 
og ved Kysten, men det lykkedes os aldrig at faa 
dem at se. 

Ved »Cap Cameron« begyndte Farerne atter 
at trænge sig sammen om os, og i to Dage kunde 
vi ikke finde drikkeligt Vand. Vi forsøgte at gaa 
over Vadestederne ved Kysten, men Forsøget faldt 
uheldigt ud, da vi sank i til Knæene, og det var 
kun med Nød og næppe , at vi fik hinanden halet 
op igen. Da vi ikke kunde vade over »Duck River«, 
konstruerede vi en Flaade af alt det tørre Træ, vi 
kunde finde. Jeg var den første, der vovede mig 

ud derpaa, men ikke saa snart havde jeg gjort det, 
før den kæntrede med Stævnen nedad, og jeg und- 
gik kun med Nød og næppe at drukne. Vi gik da 
længere op ad Floden, men vare endnu ikke saa 
heldige at finde et Sted, hvor vi kunde komme over 
den. Den næste Morgen foreslog Mr. Lorymer, at 
vi skulde gaa samme Vej tilbage og paa en eller 
anden Maade forsøge paa at gaa over Floden ved 
dens Munding. Han sagde, at han kunde svømme 
lidt, og da der løb lange Sand- og Mudderspidser 
frem, mente han, at der ikke kunde være nogen 
Fare. For en Sikkerheds Skyld skar vi dog vore 
Tæpper i smalle Strimler, og bandt dem sammen til 
et Slags Tov, som vi gjorde fast om ham. Stakkels 
Lorymer var den forreste ; paa en Gang saa vi ham 
synke, en af Mændene trak uheldigvis for stærkt i 
Tovet, det brast, vor ulykkelige Kammerat sank 
ned for anden Gang, og vi saa ham aldrig mere. 
Det var en af de sørgeligste Begivenheder i mit 
Liv, og det gjorde et uudsletteligt Indtryk paa mig. 
Synet af min Kammerat, der midt i sin fulde Kraft 
fandt en saa brat Død, angreb mig stærkt. Jeg be- 
brejdede mig, at jeg havde givet efter for hans 
Ønske at vende om til Flodens Munding, og jeg 
beklagede min Eftergivenhed endnu mere, da vi gik 
tilbage langs Floden, thi vi vare ikke komne langt, 
før vi traf paa et omstyrtet Træ, der laa tværs over 
Floden, og saaledes dannede en Bro, over hvilken 
vi med Lethed passerede. Men vi vare saa ud- 
mattede, at vi ikke kunde naa videre, hvorfor vi 
bleve den Nat ved Flodbredden. Paa dette Tids- 
punkt var selv den letteste Byrde yderst besværlig 
for vore udmattede svage Legemer, og vi lode der- 
for vore Skydevaaben, og hvad vi ellers kunde und- 
være, blive liggende i Krattet. Næste Morgen vare 
vi næppe i Stand til at bevæge vore Lemmer, skønt 
vi vidste, at vi ikke havde meget langt til vort Be 



I03 



stemmelsessted, og jeg tror, vi vilde aldrig være 
naaet til »Circular Head«, hvis vi ikke havde haft 
det Held at finde en Sælhund, paa hvilken Kragerne 
og Maagerne sad og pikkede med Begærlighed. Vi 
bemægtigede os dette Bytte, og snart var den kogt 
i en lille Lejrkedel, med tilstrækkeligt Salt og Peber, 
de eneste Artikler, der endnu befandt sig i vore 
Tornystre. Nogenlunde styrkede ved dette Maaltid 
gik vi videre og naaede »Circular Head« om Efter- 
naiddagen uden at have faaet anden Mad i fire 
Dage end den Sælhund , vi havde taget fra de 
graadige Krager og Maager. 



lOde Kapitel. 

Efterhaanden som jeg kom mig efter den Mat- 
hedstilstand, der fulgte paa denne farlige og uhel- 
dige Ekspedition, lagde jeg M»rke til de forbavsende 
Fremskridt og Forbedringer, som under vor Fra- 
værelse vare blevne gjorte i »Circular Head«. Det 
var blevet en rigtig travl lille Plads; men der her- 
skede overalt god Orden, Regelmæssighed og et 
fornuftigt Regimente. Jeg blev her Vidne til et 
mærkeligt Bevis paa den Skinsyge, som de Sorte 
udvise ved Tabet af en af deres Kvinder. En sort 
Pige fra »Cap Grim« havde sluttet sig til en af 
Mændene paa »Circular Head«, og ingen Overtalelse 
kunde bevæge hende til at gaa tilbage til sin 
Stamme. Men denne bevogtede hende stadig, og 
en Dag, da hun befandt sig i nogen Afstand fra 
Kolonien, blev hun pludselig overfaldet af sine 
egne Folk og fik tre eller fire Skudsaar. Det lyk- 
kedes hende at undkomme til Kolonien, og vor 
Læge helbredede hendes Saar, men hun levede længe 
efter i stadig Angst for et nyt Angreb. 

I Maj 1827 fik jeg Meddelelse om, at Regerin- 
gen havde fundet for godt at tilstaa mig et Fri- 
hedsbrev, der — med visse Forbehold — berettig-er 
en af Kronens Fanger til at gøre sit bedste for at 
komme frem og søge saadanne Beskæftigelser, som 
synes ham mest passende og fordelagtige. Men 
skulde han paa en eller anden Maade opføre sig- 
slet, eller blive truffet ude om Aftenen efter et be- 
stemt Klokkeslet, eller savnes ved den ugentlig-e 
Mønstring, kan enhver Øvrighedsperson berøve ham 
denne Begunstigelse og tilbagelevere ham til Re- 
geringen, og da bliver hans Stilling langt værre end 
før, thi der bliver sat . et sort Mærke ved hans Navn, 
fordi han ikke har gjort en værdig Bnig af den 
Gunst, der var bleven ham tilstaaet. 

Jeg blev nu opfordret til at deltage i Udgivel- 
sen af en Avis for Hobart Town, og jeg modtog- 
denne Ansættelse, da jeg var glad over enhver som 
helst Beskæftigelse, ved hvilken jeg kunde tjene et 
ærligt Udkomme. Men den brave Redaktør forlangte, 
at alle i Huset skulde deltage i den tre Gange 
daglig stedfindende Husandagt. Da disse Andagter 
imidlertid vare usædvanlig lange og bleve holdte i 
en Tone og i et Sprog, som var yderst ubehageligt, 
var jeg snart glad over at kunne afbryde denne 
Forbindelse. Da jeg ansøgte hos Regeringen ona 
en Plads, havde jeg den Tilfredsstillelse at blive 
udnævnt til Konstabel ved Landpolitiet og assi- 
sterende Skriver hos Mr. Thomas Anstey, Oatland 
Distrikts Politi-Øvrighed. De Pligter, som jeg nu 
skulde overtage, havde hidindtil været mig fuldstæn- 
dig fremmede. Mit Distrikt var mere end 150 Mil 
i Omkreds, og da de beboede Steder laa meget 
spredte, plagedes Kolonisterne af »Bushrangere« og 
af de fjendtlige indfødte Stammer, der røvede og 
myrdede hist og her, saa at min Stilling ikke var 
uden Vanskeligheder og Farer. Jeg skulde besøge 

alle Farms og enlige Kvægfolde i Distrikterne: Oat- 
land, Clyde, Campbell Town, Great og Little Swan 
Ports og ligeledes undertiden Richmond. Jeg be- 
mærkede, at nogle af Kolonisterne overholdt den 
strengeste Disciplin blandt deres, af Straffefanger be- 
staaende Tjenerskab, medens andre endog forsømte 
den simpleste Aarvaagenhed. Det hændte ikke sjæl- 
dent, naar jeg spurgte nogle af mine fordums Kam- 
merater og Bekendte fra Skibet, om visse Individers 
Opførsel, at jeg da fik det Svar: »Aa, han er en god 
Mand, han vil nok gøre, hvad Ret er«. 

Om Andre sagdes der saa igen: 

»Han er 'en indgroet Skurk og vilde glæde sig 
over enhver Lejlighed til at gøre Fortræd«. 

Øvrigheden var ofte meget forbavset her over, 
thi de, som paa denne Maade vare blevne roste, 
havde længe været mistænkte for at stjæle Hornkvæg 
og Faar og at begaa andre Misgerninger, medens 
de, hvis Karakter øjensynlig var bleven nedsat, vare 
ansete for at være ærlige og flittige Mænd. Det 
varede dog ikke længe, inden jeg lærte at forstaa 
Værdien og Betydningen af de saaledes modtagne 
Meddelelser. Naar man kaldte en Mand god og 
sagde, at han nok vilde gøre hvad der var Ret, 
mente man dermed, at han var beredt til at deltage 
i al Slags Røveri, og at han under ingen Omstæn- 
digheder, ikke en Gang paa Retterstedet, vilde for- 
tælle noget, som kunde bringe en Kammerat i 
Rettens Klør. Ved en »indgroet Skurk« mente 
man et Menneske, der ikke vilde deltage i Røverier 
og som vilde gøre, hvad der stod i hans Magt, for 
at faa Ugerningen opdaget og straffet. 

Van Diemens Lands Regering har altid fnndet 
det at være en overmaade vanskelig Ting at faa et 
Politi, der vilde henvende al sin Opmærksomhed 
paa at beskytte Liv og Ejendom. Selv den højeste 
Løn , der paa nogen Maade kunde gives, var 

ikke tilstrækkelig til at bevæge nogen fri Person 
til at stille sig imod de vilde og desperate »Bush- 
rangere« forfølge dem over farlige Strømme ind 
i deres faste Tilflugtssteder i Bjergene og være paa 
deres Spor baade ved Dag og ved Nat. Og endnu 
strengere var Tjenesten imod de fjendtlige Indfødte, 
thi over for dem kunde selv de overmenneskeligste 
Anstrengelser kun udrette meget lidt. Udsigten til 
Frihed var den eneste Spore, som kunde formaa 
Straffefangerne til at vove deres Liv for at forsvare 
Kolonisterne og deres Familier. Mr. Anstey var saa 
venlig at udtale, at jeg var en intelligent Mand, og 
at han stolede paa mig, hvorfor han i stor Udstræk- 
ning gav mig Lov til at handle efter Konduite 
under Opfyldelsen af mine Pligter. Jeg opsøgte med 
utrættelig Udholdenhed Kvæg- og Faaretyve, alle 
Slags Røvere, Folk, der solgte Brændevin uden at 
være berettiget dertil, og alle den Slags Forbrydere. 
De hemmelige Skænkestuer, især i det Indre, vare 
Tilholdssteder for Forbrydere af enhver Art, Røvere 
holdtes skjulte der, og stjaalet Gods opstabledes 
inden for deres Mure. Mindre Forbrydelser, som 
Drukkenskab, smaa Slagsmaal, og det, at være noget 
længere ude end tilladt, lagde jeg ikke videre Vægt 
paa, da jeg vidste, at naar Politiet giver sig af med 
at passe paa den Slags Smaating, da undslippe let 
de store Forbrydere. 

Til Trods for den strenge Tjeneste og Nød- 
vendigheden af at rejse alene over vidtstrakte lov- 
løse Distrikter fandt jeg denne Maade at leve paa 
saa passende for mit Temperament, at jeg næppe 
nogen Sinde har været saa lykkelig som deii Gang. 
I nogle Aar nød jeg en aldeles uvant Ro og Glæde 
i Sindet. Jeg modtog ikke andet end Venlighed 
fra Mr. Anstey og hans Hustru og Familie og en- 
hver under hans gæstfri Tag. Jeg ser tilbage paa 

denne Periode som paa en af de lyseste i mit Liv. 
Jeg var fri for Sorger og for Ængstelser. 

Medens jeg var Konstabel i Oatland helligede 
jeg mig til et Formaal, der laa Guvernøren Sir 
George Arthur og Øvrigheden meget paa Hjerte. 
Ved Sir George's Ankomst til Kolonien var den 
sociale Tilstand der en saadan, at han ansaa det 
for nødvendigt at gaa frem mod Forbryderne med 
stor Strenghed, der aldeles ikke stemmede overens 
med hans Følelse. Men Faar- og Kvægtyverier, 
Landevejs-Røverier og Overfald, der ofte ledsagedes 
af Mord, forstyrrede vedblivende den offentlige Ro 
og udsatte Kolonisternes Liv og Ejendom for Fare. 
Man tog sin Tilflugt til Dødsstraf, men det hjalp 
kun meget lidt. Paa den omtalte Tid var der en 
frygtelig Bande paa 6oDesperadoes, der handlede i 
Fællesskab, og da de kendte visse Hælere i Hobart 
Town og Launceston, var det en let Ting for dem 
at afsætte deres Rov. Naar nogen tilfældigvis kom 
forbi, hvor disse Skurke vare beskæftigede med at 
dræbe de stjaalne Dyr, eller drive dem frem foran 
sig, blev han øjeblikkelig myrdet. Jeg erindrer saa- 
ledes en stakkels Synder, som blev greben og, ind- 
svøbt i en frisk Oksehud, ristet levende foran et 
uhyre Baal. Efter nogen Tid fremkom der Oplys- 
ninger, der førte til de mest fremragende Røveres 
Anholdelse, men i Stedet for, som sædvanlig, at 
dømme dem til Døden, bleve flere af dem gjorte til 
Kronvidner. Denne nye Fremgangsmaade var af- 
gjort heldig, thi nu havde man snart sikret sig hele 
Banden. Tidligere havde falsk Æresfølelse bragt 
Forbryderne til at bestige Skafottet og dø med 
deres Hemmeligheder, en Beslutning, der ogsaa 
skyldtes den Vished, de havde, at deres Liv ikke 
vilde blive skaanet, selv om de afslørede nok saa 
meget. Men da de lovløse Mænd mærkede, at der 
var Haab om at undslippe, forraadte de hverandre 

over en lav Sko, og den moralske Virkning paa 
det Broderskab, der endnu befandt sig i Frihed, 
var saa indgribende som vel mulig, thi al Tillid var 
tilintetgjort, og Ingen vidste, hvem han kunde stole 
paa. Dette havde den behagelige Følge, at efter 
to eller tre Aar vare Faar- eller Kvægtyverier næsten 
ukendte Forbrydelser. Paa Grund af min Meddel- 
agtighed i at frembringe denne forbedrede Tilstand 
paadrog jeg mig Røvernes og deres Venners Had, 
og jeg kan kun gratulere mig selv til det sjeldne 
Held, at jeg undgik Følgerne af deres Hævntørst. 
Desværre har jeg Grund til at frygte, at nogle 
uskyldige Personer mistede Livet ved at blive for- 
vekslede med mig. Flere Mord bleve bégaaede paa 
Steder, hvor jeg plejede at færdes, og i Hytter, hvor 
jeg sov alene, uden anden Beskyttelse end mit 
gode Sværd. 

Da jeg først begyndte paa disse Rejser, var jeg 
meget overrasket over de modbydelige og blodige 
Navne, man havde givet flere af Stederne, som jeg 
passerede. Deriblandt vare: »Murderers Plain« 
(Mordsletten), »Murderers Tier« (Morderbakken), 
»Deadmans Point« (Dødningespids), »Killman's Point« 
(Drabmandsspids), »Hells Corner« (Helvedes Krog), 
»Hells Gates« (Helvedes Porte), »Four-square-Gal- 
lows« (Firkantet Galge), »Devils Baekbone« (Djæve- 
lens Ryg) etc. Udlændinge, der læse Listen af 
slige gruelige Navne, ville let komme til at anse os 
for at være et vildt og underligt Folkefærd. Man 
brugte ogsaa at opkalde Steder efter de bekendte 
»Bushrangere«, som om disse Røvere havde fuldført 
Gerninger, der fortjente at mindes. 

I Begyndelsen af Aaret 1829 blev Sir George 
Arthur dreven til Handling ved de foruroligende 
Røverier, der forøvedes af Øens indfødte Stammer, 
som førte Krigen paa en saadan Maade, at de Hvide 
ikke med nogen Virkning kunde bekæmpe dem. De 

Sorte gik frem til Angreb med saa megen List, at 
alle vore Forholdsregler bleve virkningsløse, og 
naange Kolonister bleve myrdede paa barbarisk 
Maade. En Tid lang søgte jeg med en Afdeling 
Mænd, der stode under min Kommando, at forhindre 
de Sortes Voldshandlinger. Jeg ved nok, at det blev 
sagt, at man kunde føre »Bushrangerne« s Røverier 
og de Skærmydsler, vi havde med de Sorte, tilbage 
paa Sir Arthurs ufornuftige Forholdsregler, og at 
han bar Ansvaret for, at Liv og Ejendom for de i 
det Indre boende Kolonister svævede i Fare. Folk 
have pralet af, at dersom man havde lyttet til deres 
Raad, vilde de Sorte straks være blevne tagne til 
Fange og megen Blodsudgydelse bleven undgaaet. 
De raadede Guvernøren til at sende en Del Straffe- 
fanger ud for at fange de Indfødte og transportere 
dem til en af Øerne ved Kysten, men hvorledes 
man skulde naa dette ønskede Maal, derom sagde 
de intet. Det forholder sig i Virkeligheden saaledes, 
at de Sorte endnu forinden Sir George Arthurs An- 
komst vare komne overens om et systematisk An- 
greb paa de Hvide. Jeg kunde anføre talløse 
Eksempler, men vil kun omtale Sagen med Mr. 
Robert Jones, der var en agtet Nybygger i »Upper 
Clyde« Distriktet. Hans Oplevelser ere desværre 
typiske for mange andre Nybyggeres. Han boede i 
et Blokhus under en som en Sukkertop formet 
Klippe, omtrent to Mil Vest for Macquariefloden. 
Han havde tre Kammerater, og en af dem kom -en 
Eftermiddag løbende ind i Huset i en temmelig ud- 
mattet Tilstand med den Efterretning, at de Ind- 
fødte vare i Færd med at spidde Faarene, og at de 
havde forfulgt ham, indtil han havde faaet Huset i 
Sigte. Mr. Jones og hans Kammerater grebe til deres 
Skydevaaben og efter at have gaaet 200 Yards 
fremad opdagede de de Indfødte, der løb op til 
en høj Afsats, hvor en stor Mængde af deres Stam- 

mefæller sluttede sig til dem. Nogle af de mest 

Forvovne nærmede sig nu til de Hvide, idet de 
svingede deres Spyd og gjorde en afskyelig Larm. 
Mr. Jones og hans Fæller lagde Geværerne an, men 
opdagede til deres Forfærdelse, at Manden, som 
skulde sørge for Ammunitionen, uheldigvis havde 
tabt denne. Der var nu intet andet at gøre end 
at trække sig tilbage, og de naaede Huset i god 
Behold. Næste Morgen nærmede de Sorte sig 
Huset i krigerisk Optog, nogle bærende tændte 
Spaaner, andre tagende Stilling paa Højens Sider, 
hvorfra de, efter at have begyndt et højt Krigsraab, 
begyndte at kaste med Spyd, Jordklumper og 
Sten ned mod Huset og dets Beboere. De vare 
alle oversmurte med rød Okkerfarve, hvilket betød, 
at de vare paa Krigsstien. Der var ikke færre 
end 200, og de vare under Kommando af en 
kæmpestor Anfører, der i nogen Afstand fra de 
Andre gav sine Ordrer med største Ro og blev 
blindt adlydt. De ordnede sig efter hans Anvisning 
i en kileformig Opstilling og gjorde et sluttet An- 
greb paa Huset, men bleve slaaede tilbage. Et 
andet rasende Angreb mod Huset af den samlede 
Styrke havde bedre Held med sig; de Hvide maatte 
flygte og løb for at frelse Livet, forfulgte af den 
hylende Bande. Mr. Jones blev truffen af tre Spyd, 
det ene gik gennem hans Kind, det andet gennem 
højre Arm, og det tredie traf ham i Siden. Et hel- 
digt Tilfælde frelste de Flygtende fra at blive massa- 
krerede. Et af de Skud, de affyrede paa maa og^ 
faa, traf den nys omtalte kæmpemæssige Anfører 
og dræbte ham paa Stedet. De Sorte omringede 
deres faldne Høvding, forsøgte paa at faa ham til 
at staa oprejst igen, og da de saa, at deres An- 
strengelser vare forgæves, udstødte de et umenneske- 
ligt Hyl, sendte en Sky af Spyd op imod Himlen 
og sloge sig heftigt for Brystet. I den Forstyrrelse, 

der fulgte paa denne Begivenhed, lykkedes det Mr. 
Jones og hans Kammerater at undkomme. Ved en 
anden Lejlighed blev Mr. Jones og hans Familie 
belejret i fire Timer af et Selskab af Sorte, om 
hvilket han maerkeligt nok siger, at de »bandede 
os paa godt Engelsk«. Den Gang blev deres Liv 
frelst ved Hjælp af en modig lille Pige, der ube- 
mærket krøb ud af Huset og kaldte nogle Folk til 
Hjælp. Efter saadanne slemme Erfaringer kan man 
ikke undre sig over, at Mr. Jones og hans Mænd 
senere altid satte deres Geværer hen ved en Træ- 
stub, midt i Marken, naar de gik ud for at pløje. 

Det kan ikke nægtes, at uvidende og hævngerrige 
Kvægejere ofte uden Grund vilka årligt fyrede paa de 
Sorte og dræbte dem, men det er ikke mindre sandt, 
at de Indfødte ofte gjorde sig skyldige i grov Utak- 
nemmelighed mod dem, der havde behandlet dem 
venligt. Jeg mindes en Flok Sorte, der kæmpede 
i tre eller fire Uger, ikke langt fra, hvor Mr. Anstey 
boede, og skønt de hver Dag bleve forsørgede med 
Spisevarer fra hans Hus, forhindrede det dem ikke 
i &t angribe to af Mr. Anstey's Folk og røve alt, 
hvad de ejede. 

Da de Indfødte med den største Forvovenhed 
fortsatte deres Røverier, — 121 Voldsgerninger bleve 
udøvede alene i Egnen omOatland, og Mr. Anstey, 
i sin Egenskab af Ligsynsmand maatte holde 28 
Ligsyn paa Mænd, Kvinder og Børn, der vare 
myrdede af de Sorte, — var det kun naturligt, at 
Guvernøren følte sig overmaade ilde tilpas og var 
meget alarmeret over daglig at modtage disse talrige 
Rapporter om Voldsgerninger. Han indrettede et 
System af omstrejfende Afdelinger, der skulde for- 
følge de Sorte, og Ledelsen af fire af disse blev 
mig betroet. Det var en besværlig Opgave, thi 
undertiden maatte jeg, midt om Vinteren, føre 
først den ene og saa den anden af disse Afdelinger 

ud og samtidig regulere alle Afdelingers Bevægelser. 
Nødvendigheden bød, at jeg paa Ryggen maatte 
bære en tung Tornyster, som indeholdt Provision for en 
hel Maaned. Da de omstrejfende Afdelinger vare 
fuldt organiserede og udstyrede, udstedte Sir George 
Arthur Befalinger, der havde til Hensigt at beskytte 
baade Kolonisterne og de fredelige Sorte. Med 
dette Maal for Øje blev der udset visse Distrikter, 
inden for hvis Omraade de krigerske Love ikke kunde 
haandhæves, idet man mente, at naar de Sorte gjorde 
den Erfaring, at der fandtes Steder paa Øen, hvor 
de ikke bleve molesterede, vilde de blive i Fred og 
Ro i disse Distrikter. 

De under min Ledelse staaende Afdelinger 
havde kun delvis Held med sig, hvad Urostifternes 
Paagribelse angik, men der er ingen Tvivl om, at 
mangt et Liv, der ellers vilde være blevet ofret, nu 
blev frelst ved disse omstrejfende Afdelingers Iver 
og Aarvaagenhed, thi de Sorte kunde nu ikke mere 
uden Fare som hidtil nærme sig Kvægfoldene, ej 
heller kunde de jage eller optænde deres Baal 
inden for bestemte Distrikter, uden øjeblikkelig at 
blive jagede tilbage over Grænselinierne. Men vi 
arbejdede under store Vanskeligheder, da vi ikke 
kendte de Indfødtes numeriske Styrke. Fra forskel- 
lige Steder og modsatte Retninger strømmede der 
Beretninger ind til os om Røverier, og vi kom til 
den Overbevisning, at de Sorte havde et regelret 
organiseret System for at bortlede vor Opmærksom- 
hed. En Eftermiddag overraskede vi, under den 
vestlige Klipperække, en Stamme, der var lejret ved 
Bredden af en lille Bæk. Skønt vi pludselig kom 
bag paa dem, alarmeredes de dog af den ringe 
Støj, vi gjorde ved at overskride Bækken, og i samme 
Øjeblik forsvandt de som Spøgelser, uden at der 
var nogen Mulighed for at komme dem paa Spor 
igen, efterladende deres Spyd, Knipler og Bytte. 

Dette sidste bestod af Tæpper, The, Sukker, Skyder 
vaaben, Kogekar og mange andre Genstande, som 
vi genkendte som tagne fra Steder, der laa langt 
fra hinanden, hvilket var et tydeligt Bevis paa, at 
den samme Stamme uophørlig bevægede sig fra 
Sted til andet. 

Jeg havde i alt i to Aar udført det Hverv at 
opspore de Sorte, og i hele dette Tidsrum blev der 
ikke klaget en eneste Gang, hverken paa mig eller 
paa nogen af mine Afdelinger, ej heller havde jeg 
Anledning til Klager. 



Ilte Kapitel. 

Paa dette Tidspunkt indtraf der en meget 
glædelig Begivenhed, der betegnede et vigtigt Vende- 
punkt i mit Liv, da den bragte mig forholdsvis Fri- 
hed. En Lørdag var jeg tilfældigvis ved Postens 
Ankomst i Anstey Barton, og idet jeg kigede 
i »Gazette« (Avisen), saa jeg mit Navn blandt dem, 
der havde erholdt en »betinget Pardon«. Jeg følte 
mig meget overrasket, da jeg slet ikke havde ansøgt 
om en saadan Gunst. Anstey Bartons venlige Be- 
boere syntes endog at føle mere Glæde over denne 
heldige Begivenhed end jeg selv. Man kan nemlig 
sammenligne en Mand, der i længere Tid hår været 
berøvet sin Frihed, med en, der længe har været 
sengeliggende, og som, naar han faar Lov til at 
staa op, ikke straks kan støtte paa sine Ben. Saa- 
ledes gik det mig. Det varede en Tid, før jeg fik 
rystet Baandene af mig, som indtil nu havde 
trykket mig. De, som altid have været fri, 
kunne kun danne sig en ufuldkommen Forestilling 
om Følelser hos En, der lige har opnaaet sin 

J. F. Ho^an: "Ep. deporteret Konge. 3 

Frihed efter et langt Fangenskab. Tag Lænken 
af en Hund, og den vil gøre mange glade Knim- 
spring, al dens tidligere Raseri vil være glemt. 

Jeg har mere end en Gang hentydet til den 
nuværende Fængselsdisciplin samt til Stra£fefangernes 
Beskæftigelse i Politistyrken og der, hvor den oflfent- 
lige Sikkerhed maatte kræve Handlekraft, Flid, taal- 
modig Udholdenhed, Mod, ja selv Forvovenhed. I 
denne Anledning skal jeg anføre et mærkeligt og 
betegnende Tilfælde. Inden jeg havde faaet min 
Benaadning, havde jeg uden Frygt styrtet mig ind 
i rivende Strømme med en Tornyster paa Ryggen, 
der vejede 60 — 70 Ibs. Da jeg genoptog mine 
Tog imod de Sorte, begav jeg mig til Mr. George 
Espie's Farm ved Floden Jordan. Over denne Flod 
løber der paa dette Sted et Rækværk, langs hvilket 
den kan passeres, dog ikke uden Fare, da Ræk- 
værket ryster ved det stærke Tryk, Strømmen udøver. 
Jeg gik ned, men skønt jeg ofte havde gaaet over, 
mens Rækværket helt stod under Vand , hvorimod 
det nu var helt synligt, saa kunde jeg dog ikke faa 
mig selv til at vove Overgangen. Mr. Espie udtrykte 
sin Forundring over min Tøven, da han tidligere 
havde set mig gaa over uden al Frygt. 

»Ja, Mr. Espie», svarede jeg, »men De glemmer, 
at jeg den Gang var en Fange, hvorfor Livet ikke 
havde megen Værd for mig, nu derimod er jeg fri, 
og jeg maa nu tage mig bedre i Vare». 

Heri ligger altsaa Hemmeligheden, hvorfor 
Straffefanger have anstrengt sig og ofte vovet deres 
Liv for Offentlighedens Vel og Sikkerhed. 

Til Trods for vore forøgede Anstrengelser og 
ivrige Bestræbelser ble ve de Sorte Dag for Dag 
listigere og dygtigere. Indtil nu havde de ængstelig 
afholdt sig fra at rejse om Natten, da de havde 
nogle overtroiske Meninger i den Retning. I Stedet 
for, som tidligere, at blive paa Sletterne og ved 

Flodbredderne, søgte de nu deres Tilflugtssteder 
paa de høje, kløftede Bjerge, hvorfra de kunde 
styrte frem, naar Kysten var klar. Vi troede ikke, 
at de kunde eksistere paa saadanne ugæstfrie og 
utilgængelige Steder, og det varede noget, inden jeg 
opdagede, hvorledes Sagerne virkelig stode. Imidler- 
tid bleve de Dag for Dag mere desperate. De ud- 
spionerede, fra deres skjulte Stillinger paa Højderne, 
de omstrejfende Afdelingers Bevægelser, og naar en 
af disse trak sig tilbage fra en Farm, gjorde de øje- 
blikkelig et Udfald »en masse«. En Gang nærmede 
de sig lydløst til en Farm, som vor Afdeling for 
nylig havde besøgt, trængte ind ad Bagdøren, 
myrdede Fruen i Huset og hendes Børn og slap 
helskindede bort med et stort Bytte. Denne dristige 
Voldshandling blev udført, medens Herren og Tjeneste- 
folkene arbejdede ude paa Marken, i en Afstand af 
knap 50 Yards fra Husets Forside, med deres Skyde- 
vaaben i Beredskab. 

De Sortes stadig gentagne Voldshandlinger for- 
anledigede tilsidst Sir George Arthur til at appellere 
til Kolonisternes Selvopholdelsesdrift. Hans Excel- 
lence opfordrede ved Proklamation til en almindelig 
Væbning for at bekæmpe det foreliggende Samfunds- 
onde. Det var umuligt, sagde han, at Landet kunde 
blive befriet fra de indfødte Stammers Invasioner, 
naar ikke Nybyggerne selv mødte frem, og, idet de 
forenede deres Energi med Regeringens, gjorde en 
saa almindelig og samtidig Modstand, som det fore- 
liggende Tilfælde udkrævede. Han opfordrede der- 
for enhver Kolonist, enten han boede paa sin Farm 
eller i en By, til at yde en villig Assistance og stille 
sig under Ledelse af Politiembedsmænd i hans 
Distrikt. Man haabede paa denne Maade at rejse 
en tilstrækkelig talrig, frivillig Styrke, der, i Forbindelse 
med hele den disponible Militær- og Politistyrke, ved 
en eneste modig og bestemt Optræden, enten vilde 

tage alle de fjendtlige Stammer til Fange eller uddrive 
dem for bestandig fra Kolonisternes Distrikter. Kolo- 
nisterne gave et ædelt Svar paa Guvernørens Op- 
fordring og gik med Iver ind paa hans Planer. 
Hans Excellence overtog Kommandoen i egen Per- 
son, næsten hele Militæret blev opbudt, Landpolitiet 
stødte til, de frivillige Nybyggere bleve ordnede i 
forskellige Afdelinger, der bleve opkaldte efter deres 
respektive Distrikter, og alle Mænd med Frihedsbreve 
bleve udmønstrede, saavel som en Masse Straffe- 
fanger, der enten vare anviste Regeringen til Tjeneste 
eller paa anden Maade stode til dens Disposition. 
Det vil forekomme engelske Læsere besynderligt, at 
Regeringen udleverede Skyd evaaben til et Korps af 
Straffefanger, der næsten var lige saa talrigt som den 
militære og frivillige Styrke og tilmed i Besiddelse af 
et langt større Kendskab til »Busken«; men de, som 
kende den udmærkede Disciplin, som Sir George 
Arthur havde faaet inført hos Fangerne, ville ikke 
føle nogen Forundring derover. Sir Georges Felt- 
togsplan bestod i at drive de Sorte ind i Øens syd- 
vestlige Hjørne, idet han tog alle optænkelige For- 
sigtigheds-Forholdsregler for at hindre dem fra at 
gennembryde den fremrykkende Linie. Efter som 
Divisionerne avancerede , var det forbavsende og 
højst glædeligt at se den gode Orden og de gode 
Følelser, som Alle lagde for Dagen. Inflydelsesrige 
og velhavende Herrer, unge Folk , der vare be- 
slægtede med Øens bedste Familier, marcherede 
sammen med Straffefangerne, idet de alle, uden 
Undtagelse, bare Tornystre med Provision. Om 
Natten brændte der stadig store Baal, og hele 
Egnen blev saaledes illumineret paa den mest 
maleriske Maade. Men snart begyndte Vejret at 
vise sig ugunstigt, og det hindrede vore Operationer 
i høj Grad. Ikke desto mindre fik vi Vished for, 
at to af Stammerne vare omringede , og smaa 

Korpser udsendtes for at recognoscere. Et af disse 
stødte paa en Flok Sorte ; men den gik Glip af Lej- 
ligheden til at tage dem til Fange, da Patrouillen 
var saa uklog straks at kaste sig over dem, i Stedet 
for først at sende Bud efter Forstærkning, og saa 
omringe dem fuldstændig. Resultatet var da ogsaa, 
at kun En blev nappet, medens Resten undkom. 
Dette uheldige Fejlgreb viste sig at være meget 
skadeligt for hele Planens heldige Udfald; thi nu 
begreb de Indfødte, hvad den gik ud paa, og an- 
vendte al deres Snuhed for at komme os i For- 
købet. Der viste sig nu om Nætterne mange af de 
Indfødtes Hunde, et Tegn paa, at disse selv vare i 
Nærheden og beredte til at bryde igennem enhver 
Aabning, der maatte vise sig i vore Rækker og som 
bød nogenlunde Garanti for en heldig Flugt. Senere 
viste forskellige Fortællinger, der stammede fra de 
Sorte selv, at dette virkelig har været Tilfældet, og 
at vi en Gang havde omringet to af de vildeste Stammer. 
Det kunde heller ikke være anderledes; thi i hele 
denne Tid blev der ikke udført nogen Voldshandling 
af de Indfødte, til Trods for, at de koloniserede Di- 
strikter i Virkeligheden vare uden Beskyttelse. 

Den Klippe, paa hvilken vor Ekspedition stran- 
dede, var et tæt Krat, der havde en stor Udstrækning 
og var aldeles uigennemtrængeligt. Det var derfor 
umuligt at fastholde den samme ubrudte Marchlinie 
som hidtil. Alle vore Anstrengelser for at bevare 
Rækkernes Sammenhæng vare frugtesløse, og der til- 
bød sig saaledes for de Indfødte Lejligheder, som de 
ikke lode gaa fra sig, til lydløst at glide gennem 
de uundgaaelige Aabninger i vore Rækker. — Naar 
disse saa igen vare lukkede, opdagede vi snart, at 
de Indfødte havde gennembrudt det Net, som vi 
med saa megen Flid havde spundet om dem. 
Styrken opløstes, og hele Bevægelsen viste at have 
været et kostbart Fejlgreb. Ikke desto mindre havde 

den vigtige, indirekte Resultater at opvise; thi det 
fredelige og heldige Udfald, Mr. G. A. Robinsons 
Sendelse senere hen fik, var kun muligt som Følge 
af den foregaaende, af os udviste Fasthed under 
Udfoldelsen af vor Styrke. Man havde ikke kunnet 
træflfe nogen Overenskomst, før Linien under Guver- 
nør Arthurs Kommando var rykket i Felten. Først 
da Hæren var saaledes beskæftiget, lykkedes det for 
første Gang Mr. Robinson at bringe én hel Stamme 
til Underkastelse. De saa sig forjagede fra deres 
egne Jagtrevierer, drevne ind i et Hjørne og omringede, 
og kunde kun med store Farer og Vanskeligheder 
undgaa Fangenskab. De troede, at vi ikke vilde 
standse med vore Anstrengelser, og at vi vilde plage 
dem, indtil de enten overgave sig eller vare helt 
udryddede, og de foretrak derfor det første. 

Mr. G. A. Robinson, de Sortes Apostel, blev 
almindelig anset for gal, da han tilbød sig til intet 
mindre end at gaa ud i Vildnisset med nogle faa 
Ledsagere, alle ubevæbnede, for at møde de ind- 
fødte Stammer, hvor det vilde lade sig gøre, forsone 
dem og overtale dem til at overgive sig uden Kamp. 
Men til hele Koloniens Forbavselse og Glæde sikrede 
Mr. Robinson sig efterhaanden de vildeste og mest 
blodtørstige Stammers Underkastelse. Intet kunde 
forskrække denne mærkelige Mand. I Bevidstheden 
om sine menneskekærlige Bevæggrunde og sine 
Hensigters Renhed gik han frygtløs de grusomme 
og mistænksomme Vilde i Møde, udbredte sine Arme 
som et Fredstegn og overtydede dem snart om, at 
de intet havde at frygte af nogle ubevæbnede Mænd. 
Saa paafulgte der i Reglen en Underhandling, og 
saa mærkeligt det er, indvilligede hele Stammen, 
som blev den drevet dertil ved en pludselig magne- 
tisk Indflydelse, i at ledsage Mr. Robinson til Hoved- 
kvarteret. Mr. Robinson helligede 5 Aar af sit Liv 
til denne mindeværdige Gerning, og jeg ved ikke 

af, at han har modtaget nogen nævneværdig Løn 
for' sin værdifulde Tjeneste. Jeg tr6r ikke, at han 
alt i alt har faaet 6,ooo £ i Penge og Land. Dette 
er kun en ubetydelig Lønning i Forhold til de store 
Summer, som før ere blevne ofrede paa Angrebs- 
og Forsvars-Operationerne mod de Sorte. 

Jeg modtog loo Acres Land i Anerkendelse af 
mine Fortjenester i Felten, og Gaven var ledsaget 
af et Brev fra Kolonialregeringen, hvori der an- 
tydedes mig, at naar jeg gjorde god Brug af denne 
Jord, vilde der blive mig tilstaaet mere. Men, med 
min sædvanlige Uforsigtighed solgte jeg disse loo 
Acres meget snart efter, at jeg var kommen i Be- 
siddelse af dem, og saaledes gik jeg Glip af den 
Belønning, jeg senere kunde have modtaget. Det 
var omtrent paa det Tidspunkt, at jeg en Dag mod- 
tog en Opfordring til at fremstille mig for Kolonial- 
regeringen. Jeg gjorde det, og der blev overrakt 
mig nogle Breve, det ene var fra den danske Ge- 
sandt i London til Lord Glenelg, og det andet fra 
Hans Herlighed til Sir George Arthur, med den 
Underretning, at jeg havde arvet nogle Familie- 
ejendele i Danmark. Jeg sendte en Fuldmagt hjem 
og har senere modtaget 200 £ fra denne Kilde, 
foruden Løsøre, hvis Værdi beløb sig tir endnu mere ; 
men da jeg ingen god Brug gjorde af denne Lykkens 
Tilskikkelse, har jeg kun haft lidt Nytte af denne 
Arv. Jeg har hele mit Liv igennem været uheldig 
i Pengesager. Det vil erindres, at jeg i 1807 — 8 
havde Kommandoen over et dansk Krigsskib, og at 
jeg var saa' heldig at gøre forskellige værdifulde 
Priser. Min Del i Prisepengene beløb sig til en 
anselig Sum; men i Følge mit Livs mærkelige Om- 
skiftelser var jeg aldrig i Stand til at gøre Fordring 
derpaa. 

Jeg er nu kommen til Slutningen af min Auto- 
biografis anden Del. Det tilkommer ikke mig at 

gruble over, om jeg nogen Sinde vil blive i Stand til 
at skrive en tredie. Dette maa jeg overlade til 
Hans Villie, som har Menneskets Skæbne i sin Haand. 
Jeg har haft mit fulde Maal af Dage, og der er 
kun lidt i denne Verden, som er værd at bryde sig 
om. Disse Blade vilde sandsynligvis aldrig være 
fremkomne, hvis jeg kun havde raadført mig med 
mine egne Følelser, thi det falder ikke i min Smag 
at plage Publikum med unødvendige Tilstaaelser. 
Jeg er bleven bevæget dertil af højere Motiver. 
Mine ungdommelige Læsere kunne tage sig en Lære 
af mit Livs Historie. Al menneskelig Visdom er 
Forfængelighed, hvis den ikke bliver reguleret med 
Forsigtighed. Det ene Fejltrin fører til det andet, 
og enhver Afvigelse fra den rette Vej vil sikkert 
lede det vildfarne Lam ind i en Labyrinth af For- 
viklinger. Jeg vil kun endnu tilføje, at min Deporta- 
tion har været Midlet til at uddrive af mit Bryst 
enhver Tilbøjelighed til den frygtelige Last, som 
jeg havde været behersket af i saa mange Aar. Nu 
vilde en Tilbagevenden til Spillebordet være den 
største Straf, som kunde tildeles mig; det er den 
Virkning, som Deportationen i Reglen har paa alle 
Fanger i Van Diemens Land. De nye Scener og 
Beskæftigelser, til hvilke de pludselig blive forflyttede, 
gøre ligesom ved Omplantning af et Træ, at de en 
Tid lang længes og lide, indtil de blive vant til 
Baandene, og Forbryderen bliver et andet Menneske, 
baade paa Sjæl og paa Legeme. Han lærer, at 
Karakterens Værd er det eneste, det kommer an paa, 
naar man skal opnaa sin Frihed, — jeg mener 
Frihed i moralsk Forstand ; thi i Van Diemens Land 
gælder han alligevel for en straffet Forbryder, selv 
om hans Straffetid er udløben, saa længe han ikke 
har frigjort sig for forbryderiske Tilbøjeligheder og 
søger ved ærlig Flid at fortjene sit Udkomme, og 
han bliver af Alle anset som endnu elendigere, end 

da han bar virkelige Lænker og var en af Kronens 
Fanger. Ansat i den for ham bestemte Tjeneste, 
er han forholdsvis fri, og indtil en vis Grad Herre 
over sin egen Optræden og Handlemaade. Han 
kan vælge sin egen Fremgangsmaade. Der er 
meget større Udsigt til, at en Mand kan forbedre 
sig, naar han er stillet paa den Maade, end En, 
der aldrig faar Lov til at prøve sin Modstandskraft, 
hvis Arme saa at sige stadig ere bundne, hvis slette 
Tilbøjeligheder paa en Maade holdtes i Live ved 
den stadige Anstrengelse for at sønderbryde de 
Baand, der med Rette lægges paa dem, og som 
kun venter paa, at de skulle borttages, for saa at 
give efter for al den tidligere Vildskab og Ondskab. 
Fængsler, Fangeskibe og Forbedringsanstalter op- 
fostre i Almindelighed en Slægt af Hyklere og 
Smigrere. Medens de tilsyneladende undertrykke 
Tilbøjeligheden til Forbrydelser, forøger og uddyber 
de tværtimod Hanget til selv de aller værste For- 
brydelser. Saaledes søge løsladte Forbrydere i Eng- 
land straks tilbage til deres tidligere Bekendte og 
begynde atter paa deres Misgerninger mod det 
menneskelige Samfund. Der gives en Art Galskab, 
eller Forblindelse, som fuldstændig bemægtiger sig 
Folk, der ere tilbøjelige til Forbrydelser, og den 
kan kun helbredes ved en Forandring i Omgivelser 
og Behandling, en Forandring, som kun Deporta- 
tionen kan bevirke. 

I det jeg kaster et Blik tilbage paa det Billede, 
jeg har tegnet af mig selv, føler jeg, at Oprigtig- 
heden har faaet mig til at bruge mindre fordelagtige 
Farver end dem, den lærde Dr. Hooker eller Bio- 
grafen i Fortalen til mit teologiske Værk har be- 
nyttet. Men det har ikke været min Opgave at af- 
dæmpe, men derimod at belyse mit Livs store Fejl- 
trin, saa at der efter min Mening kan uddrages en 
moralsk Lære deraf. Jeg mindes en Kvæker i 

Whitby, der en Gang holdt en meget gribende Tale 
over den excentriske Tekst: »Hvert Fad bør staa 
paa sin egen Bund, og hver Sild hænge i sin eg^en 
Hale«. Saaledes vil ogsaa Bifaldet eller Dadelen 
ene og alene komme til at afhænge af den fore- 
liggende Beretnings egne Dyder eller Mangler. 

Appendix A. 

Jiirgensen var gennem alle Skæbnens Omskiftel- 
ser en flittig og frugtbar Skribent; men der er kun 
forholdsvis faa Produkter af hans Pen, som nu til 
Dags ere tilgængelige. Det første Bind, han offent- 
liggjorde, var et Indlæg i en herskende Strid under 
Titlen: »Kristendommens Tilstand paa Øen Otaheiti«. 
Forfatteren gjorde Rede for sit Formaal paa Titel- 
bladet, hvor han beskrev sin Bog som »Et Forsvar 
for Evangeliets rene Forskrifter mod moderne Anti- 
kristne, med Angivelse af Grundene for det daar- 
lige Udfald af de kristne Missionærers Bestræbelser 
for at omvende Hedningerne«. Det udkom i et 
stort Bind paa 175 Sider, hos J. Hatchard, Piccadilly, 
og var i en karakteristisk, svulstig Epistel tilegnet 
John Berkeley Monk >den ædle Descendent af den 
berømte og loyale Albemarle«, i hvis Hus, siger 
Jiirgensen, han var bleven modtagen med ædel Gæst- 
frihed. Han anslaar Grundtonen for sit Angreb ved 
at erklære, at »det kontemplattive Sind er hensunken 
i Forbavselse over, at Religionen, der ikke lærer 
andet end Barmhjertighed og Broderkærlighed, sæd- 
vanlig møder saa niegen Modstand der, hvor man 
forsøger at indføre den«. Han henfører denne Mod- 
stand til to Aarsager: i) Uvidenhed, Bigotteri, 
Vold og upassende Opførsel af de Mænd, der kal- 
der sig Missionærer og sendes ud for at udbrede 
Kristendommen, og 2) Den Maade, hvorpaa Evan- 
geliets Prædikanter forsøge at omvende Hedninger 

og Andre, der snarere tjener til at forvirre deres 
Begreber og give dem en foragtelig Forestilling, ikke 
alene om Missionærerne, men ogsaa om selve Reli-^ 
gionen, end til at oplyse de Indfødte. Derpaa ud- 
breder han sig i en noget vidtløftig Bevisførelse 
angaaende disse .to Punkter, idet han fremsætter 
Resultaterne af sine Iagttagelser af Missionærernes 
Arbejde under sit Ophold paa Otaheiti, hvilket han 
omtaler i Begyndelsen af sin Autobiografi. Det Bil- 
lede, han giver af Missionærerne paa hans Tid, er 
yderst mørkt og utiltalende. Men der er ogsaa Af- 
snit i Bogen, der udviser et ikke ringe Skarpsyn for 
og Indblik i de Indfødtes Karakter. Følgende er 
f. Eks. et udmærket Raad, der fortjener at erindres af 
alle, der ere optagne af Missionsarbejdet i vore Dage. 

»Hvis Mænd, der bosætte sig blandt Hednin- 
gerne for at bringe dem Kristendommen, blot i Be- 
gyndelsen helt vilde undlade at aabne deres Læber 
om vor Religions Fortrin eller Manglerne ved den 
Religion, der findes i det Land, hvori de bo, vilde 
de støde paa langt mindre Modstand. Lad dem 
begynde med at vise de Indfødte al den Velvillie 
og alt det Venskab, de kunne, lad dem forsøge paa 
at undervise dem i nyttige Idrætter og sociale Plig- 
ter, og lad dem opføre sig saaledes, at Hedningerne 
ville komme til at forelske sig i Manden og hans 
Dyder, inden Kristendommens Forskrifter læres dem 
ved Ord. Hedningen vil med den største Glæde 
høre paa den, han agter og har Ærefrygt for, og 
vil ønske at efterligne hans oprigtige og uegennyt- 
tige Opførsel. Han vil blive en Kristen i Gernin- 
gen, inden han kender Kristi Navn, og han vil være 
stolt over at efterfølge En, som har gjort Menneske- 
heden saa meget godt.« 

Jurgensens »Rejser gennem Frankrig og Tysk- 
land«, et omfangsrigt Bind paa 432 Sider, der ud- 
kom hos Cadell & Davies, Strand, blev ved sin 

første Fremkomst hædret med en tyve Sider lang 
Anmeldelse i »Edinburgh Review«. Som Grund til 
denne særlige Udmærkelse anføres der: »den i 
denne Bog beskrevne Rejses Mærkelighed, idet den 
blev udført til Fods«^. 

»Det var«, siger Anmelderen, »i Forventning 
om at blive sat i Besiddelse af Kendsgerninger, der 
grundede sig paa virkelige Iagttagelser af Land og 
Folk, samlede ved Samkvem paa langt nærmere 
Hold, end andre Rejsende have Lejlighed til, at jeg 
gav mig til med Omhu at gennemlæse Mr. Jiirgen- 
sens Bog«. 

Anmelderen finder sig dog noget skuffet i denne 
sin Forventning og siger, at Jiirgensen kommer frem 
med fiere Betragtninger end Kendsgerninger. Og det 
var uden Tvivl en rigtig Vurdering af Bogen. Jiirgen- 
sen var øjensynlig af den Mening, at Tiden endnu 
ikke var kommen for en fuldstændig Beretning om 
de Kendsgerninger, der stode i Forbindelse med 
hans hemmelige Sendelse til Kontinentet. Tyve Aar 
derefter, da han forfattede sin Autobiografi i Van 
Diemens Land, nedskrev han nogle af de Efterret- 
ninger, som > Edinburgh Review« ikke uden Grund 
savnede i hans først udkomne Rejsebeskrivelse. 

Da han kom til Kontinentet, netop tidsnok til 
at se Napoleons sidste og uigenkaldelige Nederlag 
ved Waterloo, kunde Jiirgensen ikke modstaa Fristel- 
sen til at indlemme en lang Karakteristik af den faldne 
Cæsar og hans Politik i sin Rejsebeskrivelse. Han 
sammenfatter den i, at Napoleon var en stor Hær- 
fører, som forfaldt til den samme Fejl, der havde 
vist sig skæbnesvanger for saa mangen 'Erobrer, 
nemlig den, at lære sine Fjender Kunsten at føre 
Krig og saa siden at undervurdere dem. Jiirgensen 
kom til Paris paa den Tid, da det indesluttede 
inden sine Mure Evropas største Suveræner, berøm- 
teste Hærførere og mest udmærkede Diplomater. 

Den Muntre, den Nysgerrige, den Vittige, den 
Lærde, Narren, der ejede flere Penge end Vid, 
Kæltringen, der ejede mere af det sidste end af 
det første, alle flokkedes sammen i Paris, nogle for 
at blive ødelagte, andre for at gøre deres Lykke. 

Det er unødvendigt at bemærke, efter alt hvad 
han har fortalt i sin Selvbiografi, at en saa gammel 
Spiller som Jiirgensen var det, ikke kunde modstaa 
de parisiske Spillehuses Tiltrækningskraft, og han 
helliger et helt Kapitel til sine Erfaringer og Iagt- 
tagelser i disse farlige Etablissementer. »Det er 
ikke til at beskrive«, siger han, »hvor stor den Sam- 
menstrømning af Mennesker er, der opsøger disse 
Lastens Samlingssteder. Medens jeg var i Paris, var 
det et forbavsende Antal af fremmede Officerer, der 
kom sammen der for at ruinere sig selv. En Dag 
saa jeg en militær Herre af høj Rang, der efter at 
have bortspillet en antagelig Sum tog tre forskellige 
Ordener, som vare fæstede i Knaphullerne paa hans 
Frakke, og solgte dem for en Ubetydelighed til En, 
der stod i Nærheden. Da han saa havde sat hele den 
saaledes erhvervede Sum paa en Farve og tabt den, 
styrtede han ud af Værelset med alle Tegn paa 
Fortvivlelse. Efter at have fortalt andre Tildragel- 
ser af lignende Art, som han havde oplevet i de 
parisiske Spillehuse, filosoferer Jiirgensen videre over 
Ondet paa en Maade, der er meget dristig, naar man 
tager i Betænkning, hvorledes han selv var Slave 
for denne særlige Last. Hvorfor Mennesker saa- 
ledes med aabne Øjne ville styrte sig i den visse 
Ulykke, naar de atter og atter have set deres Haab 
tilintetgjort, og derved burde have indset Galskaben 
i fremdeles at blive ved dermed, er et Spørgsmaal, 
der ingenlunde er let at besvare. I ethvert Hasard- 
spil er Fordelen saa meget paa Bankens Side, at 
end ikke den all er almindeligste Forstand kan und- 
lade at se det. Ingen Mand vilde i noget andet 

Tilfælde indlade sig paa en Forretning, hvor han 
saa tydelig havde Chancerne imod sig, og dog se 
vi ham her have den største Tillid til Lykkens smig- 
rende Løfter. 

Vor Forfatter tilstaar, at han kun har fundet 
lidt, der var værd at beundre i Frankrig, saaledes 
som det viste sig i Slutningen af de hundrede Dage. 
Han siger, at han var kommen til Landet med meget 
fordelagtige Tanker om det, men at han, med for- 
holdsvis faa Undtagelser, kun havde truffet paa 
meget lidt, der stemte overens med den gunstige 
Mening, han havde dannet sig om den franske Na- 
tion. Derimod opdagede han hos Tyskerne mange 
udmærkede Egenskaber, der laa skjulte imder en 
tilsyneladende haard Skal. Han skildrer dem som 
velvillige, oprigtige, ærlige og altid rede til at yde 
virkelig Hjælp, hvor det stod i deres Magt, — kort 
sagt, en patriotisk, tapper og loyal Nation. »Jeg 
forlader Tyskland«, siger han, »med taknemmelige 
Følelser, der lettere lade sig forstaa end beskrive. 
Ingen Steder (og jeg har opholdt mig i mange Lande) 
har jeg fundet større, fra Hjertet kommende Oprig- 
tighed, friere Maade at være paa, mere Velvillie mod 
Medmenneskene, end hos denne tapre og ærlige 
tyske Nation.« 

»KLristi Religion er Naturens' Religion« (The 
religion of Christ the Religion og Nature) er Titlen 
paa den Bog, Jiirgensen skrev i Newgate, og paa 
hvilken han efter sit eget Sigende anvendte en stor 
Del Studium og Eftertanke. I Følge Forfatterens 
Udsagn blev den udgivet uden hans Vidende, og 
skaffede ham saa mange Fjender paa indflydelses- 
rige Steder, at Autoriteterne saa sig nødsagede til 
at befale hans Deportation til Van Diemens Land, 
en Forholdsregel, de fra først af ikke have tænkt 
at anvende. Bogen blev udgiven i et stort Bind paa 
429 Sider, hos Joseph Capes, Fleet Street, med en 

biografisk Fortale af H. D. M., der ikke forklarer, 
hvorledes Bogens Manuskript kom i hans Besiddelse, 
men som nøjes med kort at resumere Jiirgensens 
forbavsende Karriere indtil Datum. Det er nu til 
Dags ikke mere let at opdage, hvad der i Bogen 
har kunnet vække Anstød paa højere Steder og for- 
anledige Forfatterens Banlysning. Det lader til, at 
engelsk Vantro, et Par Generationer tilbage, maa 
have været særlig ømfindtlig, naar man har kunnet 
tabe sin Sindsligevægt overfor en ikke synderlig 
velordnet Opramsning af alle de Vidnesbyrd for 
Kristendommens Sandhed, han kunde faa samlet 
inden for Newgates snævre Grænser. Jiirgensens Sprog 
er vel undertiden noget bittert, og Bogens Tone 
er gennemgaaende yderst stridbar. Han omtaler 
straks i Begyndelsen sin Hensigt med Bogen paa 
sin egen krasse Maade: 

»Naar jeg ser Læresætninger blive udbredte, der 
staa i Modstrid med den menneskelige Sjæls bedste 
Følelser og ere diametralt modsatte den hellige Skrift 
og den sunde Fornuft, saa kan jeg ikke undlade at 
gøre alt, hvad der staar i min Magt, for ikke alene 
at blotte Filosofernes ørkesløse og endeløse Jargon, 
men ogsaa for at vise, at Kristi Religion er Natu- 
rens Religion«. 

Saa giver han sig til at opremse alle Argumen- 
ter imod Atheismen, han kan finde paa, og aflægger 
saa lejlighedsvis følgende Trosbekendelse : 

»Jeg for min Del tror ubetinget paa Sandheden 
af den Beretning, Skriften giver os om Verden før 
Syniifloden, fordi jeg ikke tiltror nogen menneskelig 
Kunst, Snildhed og Opfindsomhed Evnen til at frem- 
bringe en saadan indlysende, klar og sammentrængt 
Beretning. Biblen bevarer i alle sine Dele og For- 
tællinger en gennemført Overensstemmelse, idet den 
aldrig beretter en Kendsgerning, for hvilken den 
menneskelige Forstand ikke kan spore en retfærdig 

Nødvendighed. Den hele Beretning er velgørende 
for Menneskenatureu og Verdensforholdet: Der er 
endnu aldrig Nogen, der med eller uden Autoritet 
har opstillet for Menneskeslægten blot en fornuftig 
Formodning om alle Tings Fremkomst, undtagen den 
Beretning, vi have modtaget gennem Skriftens Ord. 
Dens Forfattere kunne ikke have været ledede af 
daarligere Motiver eller af Ønsket om at bedrage 
Menneskeslægten. Deres Maal var øjensynlig det, 
at befordre Dyden og vise Lastens Afskyelighed, to 
Ting, der staa i nøje Forbindelse med Menneskenes 
Lykke og Velvære. De fortalte Hændelser staa i 
øjnsynlig Forbindelse med andre , senere skrevne 
Dele af den hellige Skrift, hvorved hele Værket 
bliver til et ensartet Hele, der umiddelbart tager 
Sigte paa Skaberens store Verdensplan«. 

Hen imod Bogens Slutning hengiver den fængs- 
lede Forfatter sig til en rhapsodisk Svada, der staar 
i forunderlig Modsætning til hans elendige øjeblikke- 
lige .Tilstand og den sørgelige Uvished i Henseende 
til hans Fremtid, hvori han svæver. 

Han udbryder: »Skulde de have Ret, der lade 
Menneskene dø ligesom Markens Dyr, for dernæst 
for stedse at blive tilintetgjorte og sammenblandede 
med de groveste Stoffer, saa vilde mit Livs Dage 
være Elendighedens Dage, Fortvivlelse vilde følge 
mine Fodspor, dyb Sorg og Melankoli vilde gribe 
min Sjæl, Nattens Timer vilde stadig være Vidne til 
mine Taarer, jeg vilde blive nødt til at slippe de 
trøstende Tanker og det glade Haab, som har holdt 
mig oppe under mit Livs Pilgrimsfærd. Fra min 
tidligste Ungdom har jeg lært at se paa min Skaber 
som paa den Hellige, Alvise og Algode, og hverken 
Solens Pragt, Maanens blege Skønhed, ej heller Sy- 
net af Markens Yndighed vilde blot for et Øjeblik 
være i Stand til at forjage den Tvivlens Sky, 
der hængte over min Sjæl, alt, alt i mig vilde være 

Forfærdelse og Forvirring, og jeg vilde næppe være 
i Stand til at holde mig fra at drage den guddom- 
melige Visdom og Godhed i Tvivl. Som et menne- 
skeligt Væsen er jeg i Besiddelse af Tænkeevne, 
men jeg vilde aldrig være i Stand til at faa Øje paa 
Visdomstanken i Verdensaltet. Generation paa Ge- 
neration afløse hinanden i hurtige Rækkefølge; men 
mig vilde det forekomme, som om det skete uden 
anden Hensigt end den, at de skulde have Lov til 
at se sig om i nogle faa Øjeblikke, og derpaa synke 
ned i Graven, hvor Naturens grovere Stoffer da vilde 
herske som Skabningens Herrer. Enhver hæderlig 
og dydig Følelse i min Sjæl vilde saares; stod det i 
min Magt, vilde jeg forvandle mig til en Stenblok uden 
Følelse og Bevægelse, jeg vilde misunde de laveste 
Skabninger, der krybe om paa Jorden.« 

Amateur-TeoJogen og den professionelle Æven- 
tyrer giver sine kristelige Læsere nogle gode Raad 
til Afsked, der ligne en Formaningstale i en Prædi- 
ken, holdt af en eller anden evangelisk Gejstlig: 
»Dersom I midt i Fristelsen bevarer eders Tro ren 
og ubeskaaren; dersom I ere maadeholdne i Med- 
gang og taalmodige i Modgang; dersom I stole paa 
eders Frelsers Forjættelser og i Sandhed angrer 
eders Synder, — da ville I sikkert en Gang i Tiden 
erholde den højeste Løn, som Gud har beredt de 
Retfærdige. I skulle faa Del i hans Kongeriges Her- 
lighed, og Eders Lyksalighed skal være uden Ende.« 

»The Gentlemans Magazine« skænkede denne 
Bog en indgaaende og paaskønnende Opmærksom- 
hed. — >Vi ere tilbøjelige«, saaledes sagdes der, 
»at tale i meget rosende Udtryk om denne Bog, og 
dog anse vi den snarere for at være mærkværdig 
end egentlig værdifuld. Den er mærkværdig, fordi 
den er skreven af en Mand, der vil indtage en Plads 
i Historien, fordi den vidner om ikke ringe Skarp- 
sindighed og er skreven under ejendommelige ydre 

J. F. Hogan: £n deporteret Konge. n 

Forhold samt bærer et videnskabeligt Præg ; men dens 
Værd formindskes (hvor paradox denne Bemærkning 
end maa synes at være) just ved nogle af de nævnte 
Egenskaber; thi Tid og uforstyrret Ro til Eftertanke 
findes ikke i et Fængsel som i et Arbejdsværelse, ej 
heller kan den litterære Uddannelse hverken hos en 
Potentat ej heller hos en Forbryder (og Forfatteren 
har skiftevis været begge Dele) staa paa samme 
Højde som hos en Lærd. Med disse og nogle 
andre Bemærkninger, der senere skulle anføres, gaa 
vi nu over til Betragtningen af Bogen, hvis Titel 
vækker en Interesse, der ved Læsningen ikke bliver 
formindsket.« I Løbet af denne udførlige Undersø- 
gelse yder Jiirgensens Kritiker ham megen Aner- 
kendelse som Polemiker: »Han besidder en sjælden 
Evne til at opstille to hinanden modsatte vantro 
Theorier, og derpaa finde Argumenter, der slaa dem 
begge ned; undertiden leger han med sin Modstan- 
der som Katten med Musen, giver ham en Tid 
lang frit Spillerum og knuser ham tilsidst med et 
eneste Greb.« 

Kritikeren i »The Gentlemans Magazine« kalder 
Bogen tilsidst »en værdifuld Tilvækst til vort For- 
raad af Natural-Theologi. Stilen er ofte ironisk, 
undertiden fremmed i sin Udtryksmaade, og lejlig- 
hedsvis ugrammatikalsk for vort Øre. Vi slutte med 
det inderlige Ønske, at Forfatteren maa leve længe 
nok til at vise sig værdig til den hæderfulde Stilling, 
han en Gang indtog, saavelsom til den glædelige 
Sindsstemning, han nu har tilegnet sig. Historiske 
Personers litterære Arbejder ere altid interessante, 
selv om de ere af mindre indre Værd end det fore- 
liggende Værk; ej heller kunne vi forestille os en i 
større Ret til fremtidig Berømmelse, end Forfatterens, ^ 
hvis politiske Løbebane vil blive optegnet i hans 
Fødelands Annaler, hvis Omvendelse vil sikre ham 
en fremragende Plads paa Religionens Omraade, 

og hvis Argumenter ville blive citerede som afgø- 
rende i de vigtigste af alle Slags Kontroverser.« 

Det er maaske en noget brat og muligvis pro- 
fan Overgang fra de ophøjede og opbyggelige Mo- 
ral-Lærdomme i Jurgensens »magnum opus«, til den 
samme fromme Gentlemans »Bemærkninger om 
Banksystemet (The Funded System), en summarisk 
Oversigt over den nuværende politiske Tilstand af 
Storbritannien, og den relative Stilling, i hvilken Ko- 
lonien Van Diemens Land befinder sig lige over for 
Moderlandet«. Dette er en samlet Udgave af en 
Seiib enkelte Artikler, som Jiirgensen indsendte til 
»Colonial Times«, og som udkom i et Bind paa 
134 Sider, hos H. Melville, Hobart. Det er unød- 
vendigt at gaa ind paa Jurgensens Forslag om Na- 
tional-Gældens Amortisation, — men den Mening, 
han havde dannet sig om sit Forvisningsland , da 
hans æventyrlige Livs Aften nærmede sig, er det 
maaske nok værd at lægge Mærke til. 

Han siger, at han, efter i fem og tredive Aar 
at have rejst om i mange Himmelegne og med 
opmærksomme Øjne set paa Alt, ikke kendte no^ 
get andet Land, hvor man kunde leve saa lykke- 
lig som i Van Diemens Land, dersom blot den en- 
gelske Regering vilde overlade de lokale Forholds 
Administration til dem, som forstode sig derpaa. 
Saasnart en slig utilbørlig Indblanding af Qemt bo- 
ende og daarlig underrettede Embedmænd hørte op, 
vilde Kolonien trives og vokse mere end noget andet 
af Kronens Lande. 

Det er først for en forholdsvis kort Tid siden, 
at Downing Street har lært den her antydede Lær- 
dom og viseligen besluttet at løsne Tøjlerne og til- 
lade Kolonierne selv at arbejde paa deres Fremtid 
med medfødt Kraft og Foretage 1 se saand. 

Appendix B. 

Der findes fem store Bind af Jiirgensens udgivne 
Skrifter i Egertons Manuskriptsamling i »British Mu- 
seum«. Det første og mest fordringsfulde bestaar af 
517 tætbeskrevne Sider, som bleve skrevne under For- 
fatterens Indespærring i Tothill Fields Fængsel efter 
hans korte og lystige Bedrift som Islands Monark. 
Det fører Titlen af »Thomas Walters Æventyr« 
(The adventures of Thomas Walter), og er i et for- 
anført Brev dediceret til Sir William Hooker, som 
Jiirgensen beskriver som: »den eneste, - der havde 
Mod at tiltale mig »min kære Ven.« Denne Bog 
er en ejendommelig og underholdende Blanding af 
Kendsgerninger og Fantasi. Paa Grundlaget af 
hans vidtrækkende Erfaringer , som Rejsende i 
mange Herrens Lande og over mange Have, har 
Jiirgensen opbygget en Rækkefølge af tænkte Æven- 
tyr, øjensynlig en Efterligning af Swift og Defoe, 
hvoraf nogle ere ømme og pathetiske, medens andre 
ere skrevne med en raa, støjende Humor i Rabe- 
lais-Stil. Betragtet som en engelsk Digtning* kan 
den dog langtfra kaldes fejlfri, hvilket dog ikke kan 
forundre, naar man tager Hensyn til de særegne 
Forhold, hvorunder den er bleven til. »Fangerne 
omkring mig ere næsten altid i Færd med at skænde, 
bande eller spille paa Violin,« siger Jiirgensen i sin 
Fortale, »og hvert Øjeblik maa jeg være bange for, 
at En eller Anden tumler hen over mig og ødelæg- 
ger alt, hvad jeg har skrevet.« England bliver i 
denne Bog omtalt under Benævnelsen: Capricornia, 
London som Thamas, Frankrig figurerer som Ba- 
doica, Danmark som Odinia og Tyskland som Al- 
madia. En ikke ringe Del af Bogen optages af 
Reflektioner over Skikke, Sædvaner og karakteristiske 
Egenskaber hos disse Landes Befolkning. For Eks- 

empel : » Capricornierne have just ikke noget at frygte 
af ydre Fjender. Deres Flaade, deres Tapperhed og 
Mod, deres Fædrelandskærlighed vil altid forhindre 
Ulykker i den Retning. . Tanken, at Capricornia 
skulde kunne blive indtaget af Fjender, er ligefrem 
latterlig for ethvert Menneske, der har et sundt 
Omdømme; men denne store og glimrende Nation 
har i de senere Aar hengivet sig saa meget til 
Luksus og Overda^dighed, at jeg forudser utallige 
Onder, som muligen ville undergrave dens Lykke og 
st)rrte Capricornia i mange Farer og Vanskeligheder. 
Dersom det er et Onde, at blive imdertrykt af en 
Tyran, saa er det et endnu større Onde, at være Sla- 
ver under Overdaadighedens Overherredømme. Skulde 
det engang times Capricornierne at blive besejrede, 
saa ville de komme til selv at anrette Nederlaget, de 
ville aldrig blive besejrede af Andre.« 

Dette Manuskript er illustreret med adskillige 
Tegninger, forfærdigede af Jurgensen selv for at for- 
drive Tiden under det kedsommelige Fængselsliv. Den 
ene Tegning fremstiller en morsom Tildragelse under 
et Bal paa Island, den anden viser os Blokskibet 
»Bahama« , paa hvilket Jurgensen var interneret, 
med en Udsigt over Chatham i Baggrunden, saaledes 
som det saa ud paa hin Tid, og en tredie fremstil- 
ler Jiirgensens tidligere Ven og Beskytter Sir Joseph 
Banks som en Mæcen, der frelser Kunsten og Vi- 
denskaberne, der ved Revolutionens Storme ere 
blevne forjagede fra Kontinentet. To af dem ere 
billedlige Allegorier, i hvilke han har anbragt sig 
selv først som Fange og senere som en fri Mand. 
De ere bestemte til at illustrere en Drøm af Ex- 
Kongen, i hvilken han saa sig selv siddende fortviv- 
let og i Lænker foran et Alter, paa hvilket en gam- 
mel Præst ofrede til Tyranniets og Undertrykkelsens 
Gud. Frihedens Gudinde kommer til Syne, men er 
ikke i Stand til at nætme sig Fangen, hvorpaa hun 

stiger op til Olymp for at anraabe den mægtige Zeus 
om Hjælp. Denne griber en Tordenkile, med hvil- 
ken han rammer og splintrer Tyranniets Alter og 
befrier den fangne Konge. Disse Billeder ere øjen- 
synlig blevne udtænkte og tegnede af Jurgensen, for 
at de skulde opildne Sir William Hooker og andre 
af hans indflydelsesrige Venner til at fordoble deres 
Anstrengelser for at opnaa hans Befrielse fra Tot- 
hill Fields Fængsel, hvor han paa den Tid sad inde- 
spærret som Følge af hans islandske Bedrift. 

»The Kingdom of Shandaria, and the adventu- 
res of King Detrimedes« (Kongeriget Skandaria og 
Kong Detrimedes Hændelser) er anlagt efter en lig- 
nende Plan som det foregaaende Værk. Det er 
ligeledes tilegnet Sir William Hooker og bærer Mot- 
to'et: »Jeg var i Fængsel og I besøgte mig.« Det 
er paa 433 Sider. Som man kan gætte sig til, 
ifølge Bogens Titel, hører det til den Klasse af Bø- 
ger, der nu, gennem de talrige Efterligninger af 
Thomas Moores Utopien, ere saa godt kendte af 
den læsende Verden ; dette Utal af Bøger, hvori der 
beskrives Fantasi-Kongeriger med ideale Befolknin- 
ger, som af den selvtilfredse Author ere fremstillede 
til hans egen fuldkomne Tilfredshed. Jurgensen an- 
tyder, at hans mythiske Kongerige ligger i Asien, 
hinsides Stor-Mogulens Rige. Paa Kortet findes der 
paa dette Sted en stor Ørken, befolket af kun faa 
Nomadestammer, men efter Jurgensens Beskrivelse 
er det en af de skønneste Egne i Verden, beboet 
af en Menneskerace, hvis Skikke, Sæder, Religion, 
Regering og Love ere værd, at man ofrer dem et 
alvorligt Studium og en hjertelig Beundring. Be- 
skrivelsen af Skandaria er anlagt paa at vise alle 
de Fordele, der følge af en velvillig Despotisme, 
— ingen Fattigdom, ingen Sindssygdom, ingen Fængs- 
ler, ingen Drukkenskab, ingen Advokater, ingen Læ- 
ger, ingen Forbindelse med Fremmede, kort sagt. 

ingen af de Onder, der hjemsøge det menneskelige 
Samfund, og som ere rodfæstede i de virkelig eksi- 
sterende Kongedømmer. Det er ikke forunderligt, 
at Jiirgensen udtaler sig med megen Varme om 
den fuldstændige Mangel paa Fængsler i hans my- 
thiske Kongerige; thi medens han gav sin Indbild- 
ningskraft Tøjlerne, var hans Legeme indespærret 
bag Westminsterfængslets Mure, til Straf for det lille 
uautoriserede Eksperiment med Fremstillingen af en 
velvillig Despotisme, som han selv havde forsøgt paa 
Island. 

Han siger: »I Kongeriget Skandaria gives der 
ingen afskyelige Fængsler, Internater, Jembolte, 
Lænker og andre deslige skammelige Redskaber og 
Vidnesbyrd paa menneskelig Daarskab.« En betyde- 
lig Del af Bogen er helliget en indgaaende Samtale 
med den mythiske Konge af Skandaria om Kristen- 
dommens Velgerninger. 

Jiirgensen »Historical account of a Revolution 
in Iceland in the year 1809,« (Historisk Beretning 
om en Revolution paa Island i Aaret 1809) er en 
udførlig Beretning om,- hvorledes han afsatte Grev 
Tramp og selv overtog Souveræniteten, fulgt af et 
Forsvar for sin Opførsel under hele denne ejendom- 
melige Tildragelse. Den optager 381 Sider, og er, 
med den ham egne Dristighed, uden forud indhen- 
tet Tilladelse, tilegnet den Højædle Marquis af Wel- 
lesley. Udenrigsminister for de forenede Kongeriger 
Storbritannien og Irland. De i dette udgivne Ma- 
nuskript fremsatte Kendsgerninger ere i Hovedsagen 
de samme, han senere fortalte i sin nu publicerte 
Autobiografi, skreven i Van Diemens Land; den 
eneste Forskel er, at den første bærer rigelige Vid- 
nesbyrd om den naturlige Ilterhed og Ophidselse, 
han var betagen af straks efter de beskrevne Til- 
dragelser, medens den anden, som blev skreven i 
Eksilet tredive Aar senere, beretter Tingene med 

mere af den Nøgternhed, Ro og Maadehold, hvor- 
med en gammel Mand i sit Livs Aften ser tilbage 
paa de forskellige Begivenheder i en stormfuld og- 
æ ventyr lig Karriere. 

Her følger et meget retorisk Afsnit af Jiirgen- 
sens skriftlige Forsvar for sin Opførsel som Konge 
af Island. »Dersom der rettes Anklager imod mig, 
lad saa dem, der gøre det, komme frem paa en 
aaben og ærlig Maade; lad mig faa mine Ankla- 
gere at se Ansigt til Ansigt, og hvor let vil det 
da falde mig at gendrive dem; men det er det, 
de frygte, thi Sandheden maa sejre. Hvor i Guds 
Navn findes der en Mand paa Island, som kan 
rette en begrundet Anklage imod mig? Er der 
Nogen, som har lidt Skade paa Gods eller Frihed? 
Raaber der noget uskyldigt Blod til Himmelen om 
Hævn imod mig? Dersom jeg har udgydt et eneste 
menneskeligt Væsens Blod paa Island, paa retfærdig 
eller uretfærdig Maade, saa lad mig betale derfor 
med mit Hoved. Dersom jeg har beriget mig selv 
til Skade for et eneste Individ, saa lad min venstre 
Haand blive afhugget ! Dersom jeg har ladet en eneste 
Person fængsle, fordi han var min principielle Mod- 
stander, saa overgiv mig til alle et livsvarigt Fæng- 
sels Rædsler! Men har jeg ikke gjort noget af det 
Altsammen, saa lad mig nyde den Frihed, der i 
mine Øjne er det eneste sande Gode her paa Jor- 
den. Dersom den britiske Regering har Magt til 
at knuse, saa har den ogsaa Magt til at være barm- 
hjertig, og dersom nogen Sinde en Mand fortjente at 
blive ædelmodigt behandlet af Regeringen, saa er jeg 
denne Mand ; ti jeg har ofret alle mine jordiske Ud- 
sigter, hellere end at tjene imod Storbritannien. 

To af Jiirgensens dramatiske Arbejder ere op- 
bevarede i Manuskript i British Museum. »The Duc 
d'Enghien«, som han lejlighedsvis omtaler i sin Au- 
tobiografi, og et satirisk Stykke, ogsaa i fem Akter, 

kaldet »Robertus Montanus or the Oxford Scholar«. 
— Han er heldigere i det andet end i det første 
Stykke. Tragedien begynder med en Scene, der 
noget minder om »Hamlet«, idet Henrik IV's Aand 
viser sig som Frankrigs Genius for den unge bour- 
bonske Prins , og befaler ham at staa op og befri 
sit Land fra den korsikanske Usurpators Vold. Han 
lover at adlyde sin berømte Forfaders Bud, og dan- 
ner med General Moreau en Sammensværgelse for 
at ødelægge Bonaparte og genindsætte Bourbonnerne 
paa Tronen; men de sammensvornes Plan bliver 
røbet for Kejseren af en Soldat, der tilfældigvis 
kommer til at overvære deres Samtale, Hertugen 
bliver greben, ført for Bonaparte, og her foregaar 
nu Stykkets mest dramatiske Scene, idet den fyr- 
stelige Fange udbryder i glødende Anklager imod 
den militære Selvhersker, som tilsidst farer op i ube- 
tvingeligt Raseri, befaler, at hans Anklager skal fjer- 
nes, og beslutter Hertugens øjeblikkelige Dødsdom. 
Den bourbonske Prinsesse Adelaide og Kejserinde 
Josephine ere Dramaets interessante kvindelige Per- 
soner. 

»Robertus Montanus or the Oxford Scholar« 
er, hvad vi nu til Dags kalde en Farce. Helten, Ro- 
bert Hill, er Søn af ærlige, men udannede Forældre 
i en engelsk Landsby, som have anvendt det Lidet, 
de eje, paa at lade ham opdrage i Oxford. Han 
vender tilbage til Landsbyen, opfyldt af akademisk 
Lærdom, og volder Bestyrtelse blandt de enfoldige 
Landsbyfolk ved at kaste alle deres gamle hævd- 
vundne Begreber og Overbevisninger over Ende. 
Han gør sin tilkommende Svigerfader til sin Fjende 
ved at forsvare og fastholde den nye, meget fordøm- 
melige Paastand, at Jorden er rund, og ikke flad, 
saaledes som alle Bønderne hidtil havde antaget, 
i Følge deres egne Sansers Vidnesbyrd. Tilsidst, 
efter at have styrtet hele det lille Samfund i alle 

Slags Uenigheder og forvaiidlet en fredelig Lands- 
by til et Slags Miniatur-Pandemonium , bliver denne 
Fredsforstyrrer heldig indfanget af en Hververofficer, 
der underkaster ham et alvorligt Kursus i Disciplin 
og hurtig faar Bugt med hans intellektuelle Hovmod. 
Den sidste Akt viser ham fuldstændig tæmmet og i 
al Ydmyghed lyttende til venskabelige Raad som 
følgende : 

»Forsøg at faa igen ud af Hovedet, hvad Du 
har brugt saa megen Tid til at faa puttet ind i 
det, og brug for Fremtiden Din Tid til noget nyt- 
tigt. « 

Stykket er udarbejdet paa en omhyggelig og 
rosværdig Maade, og Resultatet er blevet et meget 
mere tilfredsstillende Værk end den fordringsfulde 
Tragedie, der handler om den ulykkelige bourbonske 
Prins's voldsomme Død. 

Jiirgensen var en meget flittig og omhyggelig 
Korrespondent, og hans talrige Breve til Sir William 
Hooker, Mr. Dawson Turner og Mr. Henry Jermyn 
danne det femte og sidste Bind af hans haandskrevne 
Værker, der findes i British Museum. De genspejle 
en Micawberlignende Karakter, vise ham den ene 
Dag svævende højt paa Haabets Vinger og den næ- 
ste nedstyrtet i Forvivlelsens dybeste Afgrund. De 
fleste af dem ere skrevne i Londons Fængsler, nogle 
faa ere daterede fra det hæderlige og elegante 
Kvarter »Tavistok Place«, andre ere udsendte fra 
et Gældsfængsel i Nærheden af >• Lincolns Inn Fields«, 
af hvilket han giver en meget vellykket Beskrivelse, 
og flere andre ere udsendte fra hans Tilflugtssted i 
»Reading«, i en af de korte, forholdsvis rolige Mel- 
lemrum i hans stormfulde Levnetsløb under den 
nordlige Hemisphære. 

Det lader til, at Jiirgensen under sin Fængsels- 
tid i Newgate gjorde Tjeneste ikke alene som Ho- 
spitalsassistent, men ogsaa lejlighedsvis som Prædi- 

kant for de fangne. Han taler ikke derom i sin 
Selvbiografi, men hvad der synes at være en Sam- 
ling af hans Prædikener i Newgate er indbundet 
sammen med hans i British Museum opbevarede 
Korre spondence. Disse Prædikener ere unægtelig 
skrevne med hans Haand, men det er et Spørgs- 
maal , som ikke er let at besvare, hvorvidt de vir- 
kelig ere hans egne, ægte Kompositioner. Der ly- 
der unægtelig en Slags Jiirgensensk Klang i dem, og 
den tao dige Dristighed, der udtaler sig i dem, kunde 
nok tyde hen paa Exkongen af Island som deres 
Forfatter. Det følgende er Indledningen til den 
første af disse forunderlige Formaningstaler: 

»Der ligger noget meget gribende for Sjælen 
i den Tanke, at have kendt et Menneske i sin fulde 
Manddomskraft, som pludselig bliver kaldet bort af 
Herren. Jeg har kendt en Del af Eder, og talt 
med Eder; derfor er det mit inderligste Ønske, at 
yde Eder al den Hjælp og Trøst, som det staar i 
min Magt at yde, for at I uden Frygt og Bæven 
kunne staa frem for Eders himmelske Dommer. Jeg 
frygter meget for, at Skæbnen for nogle af Eder er 
uigenkaldelig afgjort, og derfor burde de faa Øje- 
blikke, I endnu have at leve i denne Sorgens Dal, 
udelukkende være anvendt paa Eders Sjæls Frelse. 
Min nærværende Tale vil indskrænke sig til to Ting 
af umaadelig stor Vigtighed: at styrke Eders Tro 
og at vise Eder, hvorledes den Anger, der ene er 
Gud velbehagelig, maa være«. 

Et Uddrag af en anden af Jurgensens Prædi- 
kener skal her anføres, i hvilken snu jordisk Klog- 
skab behændig er blandet med højere religiøse 
Betragtninger : 

»Jeg har endnu saa megen Agtelse for Menne- 
skeheden, at jeg tror, ingen Mand vilde blive laste- 
fuld, dersom han ikke havde det fejlagtige Begreb, 
at Lasten leder til Lykke og Velvære. Lad os 

grundig undersøge denne Sag. Det gamle Ordsprogs 
der siger: »Ærlighed varer længst«, holder dog uom- 
tvistelig Stik. Se Eder om, og se, hvad I have naaet 
ved Eders lastefulde Færd. Den Mand, I gjorde 
Eder lystige over og kaldte en Nar, og som I have 
bedraget, gaar omkring med oprejst Hoved uden 
Frygt og uden Dadel, medens I ere bundne med 
Lænker og maa taale alle Slags Lidelser og Nedvær- 
digelser. Hvem er nu jden viseste Mand? Hvor ere 
disse troløse Venner, som delte Eders paa daarlig 
Vis erhvervede Bytte? De have forladt Eder i Eders 
Hjemsøgelses Time. Læg Mærke til den Forskel, 
der er, naar en virkelig ærlig Mand er i Nød eller 
bliver uretfærdigen anklaget. Gode Venner og Na- 
boer ville yde ham Trøst, de ville tage Del i hans 
Sorg og bruge al den Indflydelse, de har, for at be- 
fri ham for overhængende Fare«. 

Jiirgensens øvrige Skrifter ere, som det synes, 
gaaede tabte. Hans Afhandling om »The Copen- 
hagen Expedition« (Ekspeditionen til Kjøbenhavn) er 
ikke tilgængelig nu, skønt der i et af hans Breve 
findes en Hentydning til, at den er bleven trykt og 
udgiven. Det samme gælder for »Statistical Account 
of the Russian Empire« (Statistisk Beretning om det 
russiske Kejserdømme). Jiirgensens »History of the 
Black War in Van Diemens Land« (Historien om 
den sorte Krig i Van Diemens Land) — en Begiven- 
hed, i hvilken han havde taget Del paa en aktiv og 
fremragende Maade, — blev foræret i Manuskript 
til Archdeacon Braim i Portland, Victoria, som stil- 
lede det til Mr. James Bonwicks Disposition, da 
denne flittige Undersøger af Fortidens koloniale Til- 
dragelser udarbejdede sit interessante Værk »The 
Lost Tasmanian race« (Den forsvundne Tasmaniske 
Race). Dele af Jiirgensens Fortælling ere anførte i 
Bonwicks Bog. 

Idet vi slutte Beretningen om denne forvovne 

og flersidige Æventyrlfs usædvanlige Levnetsløb, 
fremtrænger der sig af sig selv et Spørgsmaal : — 
Var Jiirgensen fuldstændig normal? — Det er øjen- 
synligt, at han i de mange forunderlige og over- 
raskende Genvordigheder, der tilsammen danne hans 
urolige Livs Historie, oftere og stærkere lod sig paa- 
virke af øjeblikkelige Impulser end af Fornuftgrundet 
Han har foregrebet et Stridsspørgsmaal, som er ak- 
tuelt i vor Tid, nemlig om Geniets Gave er beslægtet 
med Sindssygdom, og med denne hans psykologiske 
Studie over sig selv kan Forhænget passende falde for 
det gribende Drama om »den deporterede Konge«. 
Jiirgensen siger, da han efter sin Hjemkomst 
fra sin Rejse paa Kontinentet som hemmelig Agent 
for det britiske Udenrigsministerium fra i Dukes Row, 
Tavistok Place, skriver til Sir William Hooker: »Jeg 
har tusinde Ting at fortælle Dem — virkelig under- 
fulde Ting — og naar jeg afslører for Dem mine 
Æventyr i de forløbne fire Aar, saa vil det mere 
ligne en Digtning end Virkeligheden. Det er lykke- 
des mig paa mine senere Aars Vandringer at gøre 
mig bemærket af Kontinentets højeste og mægtigste 
Personligheder, der have lige saa megen Villie som 
Evne til at benytte deres Magt og Indflydelse til 
Gunst for mig. Alligevel er der, hvor underligt det 
maa synes, nogle mærkværdige Ejendommeligheder 
i min Karakter, som vildlede mine bedste Venners 
og Velynderes Forstaaelse af mig, og som endog 
forvirrer min egen Sjæl i den Grad, at jeg under- 
tiden, i mine ensomme Timer og midt i mine dy- 
beste Selvbetragtninger, ikke kan forstaa mig selv. 
Disse Ejendommeligheder have undertiden været 
underkastede en skarp Belysning, og have faaet mine 
Venner til at tvivle om min sunde Fornuft. Allige- 
vel, efter gentagne Gange og med Alvor at have 
gennemgransket min egen Sjæl, forekommer det mig, 
at Geniet maaske ofte fejlagtigt bliver antaget for 

Galskab. Min godmodige Ven, smil ikke ad min Over- 
vurdering af mig selv. Jeg taler til mig selv, naar jeg 

taler til Dem Men nu er jeg kommen til den j 

Overbevisning, at den største jordiske Lykke bestaar 
i Opnaaelsen af en vis Sindsligevægt, hvilket er 
meget mere i Overensstemmelse med vor Natur end 
alle vilde Planer til Opnaaelse af verdslfg Ære og 
Fordel. De højeste sjælelige Gaver gavne kun lidt, 
dersom de ikke anvendes til store Øjemed, og den 
mest glimrende Stilling i Livet er for intet at regne 
imod den lykkelige Sindsro, der opnaas der, hvor 
Kundskaben er Dydens Ledsager«. 



Supplerende Bemærkninger 

om Islandsekspeditionen paa Grundlag af de i 

British Museum opbevarede Papirer. 

samlede af Oversætteren. 



Jlfter JUrgensens egen Beretning i British Museum 
synes det, som om det var J. selv, der tog Initiativet til Is- 
landsekspeditionen. Under sit Ophold som Krigsfange i 
London synes han at have nydt en ubegrænset Frihed. Han 
har slet ikke følt sig som Fange, men som en hjemvendt 
Æventyrer. Sir Joseph Banks faar saa Ideen til at provian- 
tere Island, og Jtirgensen faar flere Gange Tilbud om at lede 
en saadan Ekspedition; men han vil ikke modtage det før 
»to eller tre Maaneder efter«, da han fik: »Meddelelser 
fra Kjøbenhavn, der langtfra vare tilfredsstillende og som 
bragte ham til den Beslutning, ikke at tage hjem under 
Krigen«. — Af hvad Art disse »Meddelelser« have været, 
faar man en Formodning om ved at læse, hvad jUrgensen 
selv fortæller om Stemninger og Følelser fra den Tid. I 
»The adventures of Thomas Walter c, der ikke er andet end 
hans eget Levnetsløb, fortalt med fingerede Navne, meddeler 
han, at » General-Postdirektøren «s (Harbo's)- Hustru beskyldte 
Thomas Walter ( alias Jurgensen] for at være hemmelig Agent 
for England. Han fortæller selv, at hans Instruks som Kom- 
mandør paa »Admiral Juul« udtrykkelig paabød ham at undgaa 
de engelske Kyster og enhver Konflikt med Fjenden, og der- 
imod se at naa ned til de franske Havne for at udfri en 
Flotille danske Skibe. Beretningen i Th. Walter fortsætter nu : 

»Jeg kunde ikke bære over mit Hjerte at være Red- 

skab til at skade en Nation, som jeg ofte bad Gud bevare. 
Paa den anden Side var jeg bunden ved en højtidelig Ed til 
at gøre mit Bedste i den mig betroede Kommando. Jeg- be- 
sluttede mig derfor til at stikke i Søen og sejle uden Con- 
voy, samt sætte Kursen efter den capricorniske(3: den engelske) 
Kyst og der indlade mig med det første det bedste Krigs- 
skib, jeg fik Øje paa, lille eller stort. Enhver kunde forudse, 
hvad Resultatet af en saadan Kamp maatte blive. Jeg vilde 
ikke blive tvungen til at medvirke i en Plan, der var mig saa 
imod, og jeg brød ikke min Ed, naar jeg forsvarede mit Skib 
saa længe som muligt«. . 

Han møder saa en >Overmagt« d. v. s. den engelske 
Krydser »Sappho« paa 20 Kanoner, medens han selv førte 
28 Kanoner. Da han efter den korte Kamp som Krigsfange 
var bleven ført til London, møder han en Bekendt, der konri 
fra Kjøbenhavn (Balderstown). Denne meddeler ham, at Tb. 
Walter dog helst skulde undgaa at komme tilbage til sit 
Fædreland, da han i saa Fald sikkert vilde blive hængt. — 
I et Brev fra Chatham af 24de Novb. 1809 klager Jtlrgensen 
over at være i en slem Klemme i Fangeskibet, da de andre 
danske Fanger ere blevne gjorte bekendte med hans Fortid, 
saa at han intet Øjeblik er sikker mod Mishandling, ja, hans 
Liv svæver endog i alvorlig Fare. I et udateret Brev til 
Mr. Mc. Leay, Sekretær for »Transport Board«, skriver han 
om dette sit Ophold i Fangeskibet: »Jeg holdes fangen i et 
Land, hvor jeg mindst ventede det, og det blandt Mennesker, 
der ere mine virkelige Fjender« (de danske Medfangne). 
Jiirgensen afslog ogsaa at modtage den Pengehjælp, som 
ellers tilflød de danske Krigsfanger i England fra den danske 
Regering. 

Da Jiirgensen saaledes havde brændt sine Skibe og 
revet sig løs fra Danmark, bliver han meget ivrig for Islands- 
ekspeditionen, og han underhandler med mange forskellige 
Firmaer, der dog alle trække sig ud af Forhandlingerne, da 
de ansaa Foretagendet for at være for voveligt. Endelig 
henvender han sig til Firmaet Phelps & Co., der tager kraf- 
tigt fat, fragter »Clarence«, som sejler fra Liverpool i Slut- 

ningen af December. Ombord vare Mr. Savignac som super- 
cargo, — det var Savignac, der havde introduceret Jtlrgensen 
til Phelps — Jackson som Fører af Skibet, og Jiirgensen som 
Parthaver i Forretningen og sprogkyndig Agent. 

Da »Clarence« kommer til Havnefjord, mente man, som 
Jiirgensen siger, at lette de danske Autoriteter Forhånd- 
lingerne ved at hejse amerikansk Flag og forevise falske 
amerikanske Papirer. Det var da ikke nogen fjendtlig Magt, 
den danske Regering paa Island kom til at handle med. 
Imidlertid mislykkedes Forsøget, — de danske Autoriteter 
vilde ikke handle. Jiirgensen anførte som Grund , at de 
danske Købmænd og Embedsmænd (?) havde Forraad af Korn, 
som de afhændede til meget høje Priser, og derfor ikke 
ønskede nogen Konkurrence, ligesom Bønderne ikke maatte 
handle med andre end deres respektive Distrikters Købmænd, 
naar de ikke vilde paadrage sig grusomme Straffe. — Da 
man ikke kunde lokke Aucoriteterne, besluttede man at ved- 
kende sig sin Nationalitet og tvinge dem. Engelsk Flag blev 
hejst, og Mr. Savignac fritog Capt. Jackson fra det Løfte, 
han havde afgivet før sin Afrejse, nemlig ikke at ville gøre 
Brug af sit Kaperbrev. Man bemægtigede sig en i Havnen 
liggende dansk Brig. Nu indsaa Autoriteterne, at yderligere 
Modstand kun vilde forværre Situationen, og de indlode sig 
paa Forhandlinger. Briggen blev løsladt, men dens Kaptajn 
maatte love ikke at forlade Øen, før »Clarence« var vel 
borte, og som yderligere Sikkerhed blev dens Sejl medtagne 
til Reykjavik, hvor Handelen skulde foregaa. Ankommen 
der, undrer. Jtlrgensen og Savignac sig over, at Købmændene 
kun købe smaa Partier, som de lige i Øjeblikket kunne bruge, 
og der vil i det hele slet ikke komme Sving i Transak- 
tionerne. Jiirgensen udtaler en meget skarp Kritik over for 
den danske Regering, der undertrykker Folket, og han siger: 

»Hvis Hoffet i Kjøbenhavn havde nogen Kærlighed 
til Under saatterne paa denne 0, maatte den være glad ved, 
at de kunde blive forsynede med Livsfornødenheder paa 
denne Maade, da Moderlandet paa dette Tidspunkt ikke saa 
si^ i Stand dertil«. Og senere: »Det var ligefrem latterligt 
J. F. Hogan: £n deporteret Koitgc. I O 

at se et Dusin af de største Kujoner, som Gud har skabt, 
holde 50,000 Indbyggere i bestandig Frygt ved Trusler«. 
— Jtirgensens Kritik er meget ubeføjet, thi Regeringen i 
Kjøbenhavn havde netop gjort store Anstrengelser for at 
proviantere Island, men alle de danske Handelsskibe vare 
blevne tagne af Englænderne. Som det senere vil ses, lykke- 
des det dog Stiftamtmanden paa Island, Grev Tramp, at 
slippe igennem til Island med en Ladning Korn, som han 
havde hentet i Kjøbenhavn. Det var vel ogsaa i Haabet om 
den forventede Forsyning fra Danmark, at de danske Køb- 
mænd indskrænkede deres Handel med Fjenden til det aller- 
nødvendigste. Hvor liden Kærlighed jUrgensen havde til sit 
Fædreland, fremgaar klart af hans Opfattelse af Situationen. 
Han, der Aaret i Forvejen havde set det bombarderede 
Kjøbenhavn og det tomme Flaadeleje, finder det højst urime- 
ligt, at danske Mænd paa Island føler det som deres Pligt 
saa længe som muligt at nægte Englænderne Adgang til Øen, 
(der jo lige saa vel som det øvrige Monarki var i Krig med 
Stor-Britannien). De Lidelser, Krigen paaførte Island, vare 
dog forsvindende i Sammenligning med, hvad Kjøbenhavn 
havde maattet døje. 

Som Sagerne nu stode, besluttede Jiirgensen at vende 
tilbage til England, efterladende Mr. Savignac og Ladningen, 
der var bragt i Land. »Clarence« skulde have Ballast; 
men nu paastode Købmændene, at de ejede alle Stenene nær 
og fjern og udpressede 235 Rigsdaler for Ballast. I Slut- 
ningen af Marts sejler »Clarence c da tilbage, ikke medbrin- 
■^ende andet i Stedet for de forventede islandske Produkter 
end en Stenballast, der er købt i dyre Domme. 

Phelps var jo ikke bleven rigere ved denne Ekspedi- 
tion, og han beslutter derfor at udskyde en anden Pil i 
samme Retning som den tabte, og han vil nu selv deltage i 
den anden Ekspedition. Jtirgensen erklærer, at han ikke vil 
have nogen finansiel Part i denne, da han »følte sig beføjet 
til at handle med megen Energi« og ikke vilde, at det skulde 
siges, det var Egennytte, der drev ham. Phelps køber Skibet 
»Margaret & Ann«, som armeres og bemandes stærkt og 

forsynes med Kaperbrev mod Danmark. Der indtoges en 
Ladning af saadanne Varer', der mest tiltrængtes paa Island, 
og desuden fragtedes og ladedes en Brig med Korn. 

Om Bord var, foruden Phelps og JUrgensen, Botanikeren 
W. Hooker samt en vis Vancouver med Frue. Denne Van- 
couver var en Broder til Opdageren, hvem Jiirgensen om- 
taler som: »en vis Kaptajn, hvis Bedrifter Broderen var 
meget stolt af«, men som han, Jtlrgensen, for Resten ikke 
kendte noget videre til. Vancouver skildres som en latterlig, 
stortalende og meget opfarende Person, der er særdeles paa- 
trængende og udannet. Hans Hustru synes efter Jtlrgensens 
Skildring ogsaa at have været en temmelig simpel Størrelse. 

Da »M. & A.« efter iS Dages Sejlads naaede Island, kom 
Savignac om Bord og meddelte, at Grev Tramp var ankommen 
efter et Vinterophold i Kjøbenhavn. Greven havde udstedt 
en Proklamation, der forbød Indbyggerne under Dødsstraf at 
handle med Englænderne, og han, Savignac, havde derfor 
intet afsat. Savignac meddelte endvidere, at noget efter 
Grevens Ankomst var en engelsk Krydser kommen til Øen. 
Dens Kaptajn (Notts) havde indvilliget i at være Mægler og 
havde privatim tilvejebragt en Overenskomst, der gik ud paa, 
at det skulde tillades Englænderne at handle paa Øen, men 
de skulde, medens de vare der, respektere de danske Love. 
Notts havde dog udtrykkelig erklæret, ikke at have nogen 
Bemyndigelse fra den engelske Regering, saa at Overens- 
komsten altsaå ikke var at betragte som en Traktat mel- 
lem Statsmagterne. Man vil se, at denne Ordning kun be- 
rettigede Englænderne til at handle med Købmandene^ der 
jo havde Monopol efter de danske Love, der skulde respek- 
teres. Dette havde efter Mr. Savignac's Sigende dog heller 
ikke bragt en eneste Kunde. 

Imidlertid siger Jtlrgensen, at han erfarede følgende: 
Grev Tramp*) var kommet til Island i et Skib, »Orion«, som 
havde et engelsk Fribrev, men dette havde det misbrugt, 



*) Greven var en Tilhænger af det fransk-venlige Parti. Han var Sviger- 
len af Colbjaniten i Kjebenhavn, der stod i Spidsen for dette Parti. 

IQ* 

efter som det i sin Tid havde ført Korn til Norge. Derefter 
var det blevet solgt til Grønlandskompagniet, der havde ladet 
det med Korn og andre Fornødenheder, og hermed var som 
sagt Greven ankommen til Island med Instruktion om at sætte 
Øen i Forsvarsstand. Det var Hensigten at gøre Øen til 
Tilholdssted for Kapere, der skulde ødelægge engelske Hval- 
fangere. Greven var gaaet om Bord under Navn af Adzer 
Knutzen , til hvem Fribrevet var udstedt, og for at vildlede 
Englænderne med Hensyn til Bestemmelsesstedet bleve tre 
engelske Krigsfanger bragte om Bord, og med dem sejlede 
man under Parlamantærflag til Leith, før man satte Kursen 
mod Island. Det var paatænkt, at »Orion* skulde vende 
tilbage til Norge med Islandsvarer til Brug for Besætningerne 
paa de norske Kanonbaade, og man ventede til Gengæld en 
Ekspedition fra Christianssand med Vaaben og Ammunition. 
Greven skal endvidere have indrømmet, at »Orion« havde 
forspildt sit Fribrevs Forrettigheder, og at det ikke var værd 
at stole paa dem, men at »Orion« skulde vente, til Aarstiden 
var saa vidt fremskreden, at Havet kunde anses for frit for 
engelske Krydsere, før Hjemrejsen iværksattes. Ovenstaaende 
vil Jtirgensen have erfaret, dels ved mundtlige Meddelelser, 
dels ved Grevens Papirer, der senere faldt ham i Hænde. 

Man ventede nu nogle Dage paa, at Greven skulde 
gøre et forsonende Skridt, ved for Eks. at tage sin Prokla- 
mation tilbage. Dette sker ikke, og Kaptajn Liston paa »M. 
& A.« gaar da i Land med 12 Matroser og fængsler Greven, 
medens en stor bevæbnet Sværm af Islændere (?) er samlet 
foran Huset, men de rører ingen Finger til Grevens Forsvar. 
Man vil bemærke, at denne Fremstilling af Grevens Fængs- 
ling ikke er ganske i Overensstemmelse med Jtirgensens 
senere, i hans Autobiografi (se Pag. 333). Den sidste — 
hvorefter JUrgensen selv var Mester for Fængslingen — er 
dog vistnok den korrekteste. 

Da der nu maatte skaflfes en Regering til Veje, og Phelps 
ikke holdt af at tage Sagen i Hænde, fordi han som engelsk 
Borger var sin Regering Regnskab skyldig for, hvad han 
foretog sig, blev JUrgensen — der ikke kunde siges at tryk- 

kes af nationale Hensyn — udset til at tage Styret. Dette 
gjorde han og udstedte i Dagene mellem den 25. Juni og 
II, Juli 1809 tre Proklamationer, hvis Indhold han selv gen- 
giver i følgende 18 Paragrafer, hvortil Jtirgensen saa knytter 
enkelte »oplysende Forklaringer«, hvoraf de interessanteste 
her medtages : 

§ I. Alle Danske skulle afgive deres Vaaben. 
§ 2. Det danske Regimente er ophævet, og Øen er- 
klæres fri og uafhængig. 
§ 3. Al Ejendom, tilhørende Danske, som ere bosid- 
dende i Danmark, konfiskeres. 
Forklaring ad § 3. Jtirgensen beskylder den danske 
Regering for at have tilbageholdt en større Sum, der var 
indsamlet i Danmark og Udlandet til de Skadelidte ved 
Heklas Udbrud 1783 (jfr. Autobiografien pag. 333), og hen- 
viser de Danske, hvis Ejendom konfiskeres, til at søge Er- 
statning hos den danske Regering ud af denne Sum. 

§ 4. Island er i Fred med Stor-Britannien, forudsat at 
den britiske Regering er villig hertil. 
Forklaring ad § 4. Medens et mægtigt (sic!) uaf- 
hængigt Island ikke kunde genere England , og et væbnet 
Island i Danmarks Hænder var en truende Fare for den 
engelske Hvalfangst, saa kunde det nok tænkes, at Landet 
fik andre Fjender end England. Landet skulde derfor (§ 13) 
sættes i Forsvarsstand, og man haabede, engelske Krydsere 
vilde beskytte dets Kyster. 

§ 5. Landet fører det Flag, det havde, før det blev 
afhængigt af Danmark eller Norge. 
Islands Havne ere aabne for alle Nationer. 
Regeringsformen skal være den samme, som den 
var, før Island blev en norsk Provins. 
Alle Embedsmænd have at henvende sig til Jtirgen- 
sen for at hæve deres Gager og Pensioner. 
Alle Danske, der ere bosatte paa Øen og ere 
islandske Borgere , skulle være ukrænkede paa 
Person og Ejendom. 
§ 10. Ingen uden Landets Børn skal have Embeder. 

§ II. Enhver skal have Frihed til at handle med hvem 

og paa hvilken Maade han ønsker. 
§ 12. Ingen nye Skatter skulle udskrives, og af de, der 
skyldes for indeværende Aar, bliver kun Halvdelen 
at indkræve. 
Forklaring ad § 12. Folket havde ikke Raad til at 
udrede Skatterne, og Jtlrgensen havde kun modtaget 2700 
Rigsdaler i Statskassen, hvilket ikke var nok til at betale 
Gager m. m. jUrgensen maatte derfor selv skaflfe Penge til 
disse Udbetalinger. Der behøvedes dog ikke saa meget til 
at holde Statsmaskineriet gaaende , da alle Udgifterne 
kun beløb sig til 26 k 27,000 'Rigsdaler om Aaret. Man 
vilde, naar Havnene bleve aabne, kunne opkræve en Import- 
og Eksporttakst af mindre end ^/g **/o åd valorem, og derved 
faa Penge nok til Statsudgifterne og en forsvarlig Rustning. 
§ 13. Landet skal sættes i Forsvarsstand. 
§ 14. Enhver Embedsmand, som ikke kan sanktionere 
disse Foranstaltninger, kan uden Molest opgive 
sit Embede, naar han lyster 
§ 15. Ingen dansk Undersaat kan være islandsk Embeds- 
mand; men de og deres Familier ville blive 
underholdte paa offentlig Bekostning, til man ser 
Lejlighed til at sende dem hjem. 
§ 16. Det tillades Ingen at fornærme eller mishandle 
en Person, fordi han har været dansk Embeds- 
mand, eller fordi han er Dansker. 
§ 17, Det erklæres herved officielt, at man ikke vil 
øve nogen Tvang over for Embedsmænd for at 
faa dem til at blive i deres Embede, men at de 
kunne tage deres Afsked, naar de ønsker. 
Forklaring ad § 17. Denne Paragraf, siger JUrgen- 
sen — var fremkaldt ved, at Dommer Stephenson sendte 
Bud til Jtlrgensen og bad ham sende væbnede Mænd for at 
tvinge ham, Stephenson, til at beholde sit Embede, — ved 
hvilken Fremgangsmaade han mente at dække sig lige over 
for den danske Regering. 

§ i8. Som Følge af Indbyggernes indtrængende Opfor- 
dring, har jeg (Jiirgensen) indvilliget i at beholde 
den øverste Styrelse til Juni 1810, da hvert Di- 
strikt vil have afgjort, hvilken Regeringsform der 
maa anses for mest passende for Island, og lover 
jeg højtideligt til den Tid at nedlægge mit Man- 
dat og straks at forlade Landet. 
JUrgensen forsikrer, at det var paa Grund af en Over- 
sætterfejl fra den unge Mands Side, som det var betroet at 
oversætte hans Proklamationer paa Islandsk, at »jeg« var 
bleven erstattet med et Pluralis majestatis. Den unge Mand 
havde nemlig været Sekretær hos Grev Tramp, og havde saa 
benyttet det Sprog, han var vant til fra Grevens Proklama- 
tioner. Ligeledes siger JUrgensen, at lian aldrig har ladet 
sig kalde eller kaldt sig Excellence. 

Med 5 væbnede Mænd tiltræder han nu sin Rejse til 
det Indre af Landet, hvor han opdager mange Misligheder, 
hidrørende fra Købmændenes Udsugeiser og Tyranni, og 
hvor han overalt modtoges med Begejstring. Da han kom- 
mer tilbage til Reykjavik, ser han, at Phelps har bygget 
et Fort ved Havnen. Phelps frygtede nemlig for, at et 
dansk Krigsskib skulde komme. Denne — saa vist højst 
ufornødne — Frygt gør imidlertid, at Fortet bemandes i stor 
Hast af Islændere, da et fremmed Skib viser sig i Fjord- 
mundingen. Skibet forsvinder imidlertid igen, og først nogle 
Dage efter viser det sig at være den engelske Krydser »Tal- 
bot«. Kaptajn Jones. 

Vancouver er kommen 1 Strid med Phelps om et Vædde- 
maal, og for at hævne sig, faar han sin Hustru til at intro- 
ducere Kaptajn Jones hos den fangne Greve. Denne aabner 
nu sit Hjerte for Kaptajn Jones og meddeler, at der er al- 
mindelig Utilfredshed med Jiirgensens Regimente paa Øen, 
hvad han især havde erfaret af tvende Mænd ved Navn 
Sivardsen og Biarnesen. Disse to Mænd havde ganske vist 
Grund til Utilfredshed, da de havde Kornbeholdninger, som 
den engelske Import havde trykket Prisen paa, men Jtirgen- 

sen paastaar, at de over for ham have erklæret, at de aldrig 
havde beklaget sig over det ringeste. 

Jlirgensen skildrede Kaptajn Jones med en vis sati- 
risk Dygtighed som Officer af tvivlsom Værd, i høj Grad 
uvidende om maritime Love og Tjenestereglementer. Han skal 
saaledes, efter Jtlrgensens Forklaring, i sin Tid være bleven 
dømt til Døden for Tnsubordination, men benaadet, da han var 
Broder til en Earl. Kaptajn Jones beklager sig i en af sine 
Skrivelser over, at JUrgensen har mødt om Bord paa »Talbot« : 
»in full undress uniform of a British Naval-Captain«, — men 
Jlirgensen oplyser, at det var den Uniform, han havde haft i 
dansk Tjeneste, og som han havde fremstillet sig for det 
engelske Admiralitet med, uden at der var bleven rejst Ind- 
vendinger fra nogen Side, samt at andre af *Talbot«s Offi- 
cerer havde erklæret, at Uniformen kun havde en ganske 
overfladigsk Lighed med den engelske. Altsaa — mener 
JUrgensen — at Kaptajn Jones ikke en Gang kender de i 
Flaaden brugelige Uniformer. Kaptajn Jones' Protest mod, at 
der i hans Paasyn er blevet hejst et ham ukendt Flag (de 
tre Klipfisk), latterliggør JUrgensen ogsaa, idet han siger, at 
han ikke kan være ansvarlig for Kaptajnens Mangel paa 
historiske Kundskaber, samt at Øen jo havde erklæret sig 
for uafhængig, hvorfor den ikke med Ret kunde hejse dansk 
Flag. I det Hele ønsker JUrgensen at bibringe Læseren det 
Indtryk, at Kaptajnen var en udygtig Bulderbasse, der var 
latterlig stolt af sin fine Broder. >Min Stilling i Etaten er en 
høj og ansvarsfuld Stilling, men i min private Egenskab som 
Adelsmand og Broder til en Earl indtager jeg et endnu 
mere ophøjet Stade i Samfundet. De kan maaske ikke fore- 
stille Dem, hvad det er at være en Adelsmand?« — lader 
JUrgensen ham udbryde. 

Imidlertid hændte en baade mærkelig og latterlig Be- 
givenhed, der skulde blive »Begyndelsen til Enden« paa 
JUrgensens glorværdige Regimente. Vancouver, — der stadig 
synes at have været paa Krigsstien — er en Dag tilfældigvis 
om Bord i »M. &— A.«, da en Baad fra »Talbot» kommer og 
rekvirerer Grev Tramp, og han udleverer da uden Autorisa- 

tion Greven hemmeligt til Kapt. Jones. Da Mr. Phelps er- 
farer det skete, bebrejder han Vancouver hans egenmægtige 
Handling, men herover bliver Vancouver aldeles rasende, 
farer om paa Torvet som en Gal og raaber: >Aa, hvor er 
mine Pistoler? — mine Pistoler, min krænkede Æres Hæv- 
nere! Par dieux, Mr. Phelps, hvis De er en Gentlemann, skal 
de øjeblikkelig give mig Oprejsning l» Han er imidlertid saa 
eksalteret, at han slet ikke lægger Mærke til, at Jtirgensen 
tilbyder ham et Par lange Rytterpistoler. 

Kaptajn Jones modtager Greven som Krigsfange, og 
giver Kvittering for hans Modtagelse paa vanlig Vis, men 
ikke desto mindre slutter han sig straks til Grevens Parti 
mod Jtirgensen. — Jones synes nu at have taget hele Affæren 
i sin Haand, og hans fortrolige Raadgivere vare Greven og 
Vancouver. Sidstnævnte skulde endogsaa have været konstitu- 
eret som Guvernør, men den Storm, der rejste sig her imod, 
gjorde endogsaa Jones betænkelig, og Dommer Stephenson 
blev konstitueret. Fortet bliver sløjfet og det danske Flag 
hejst, medens Kapt. Jones under det modtager tre Hurraer 
fra de danske Indbyggere. 

Stephensons Konstituering fremkaldte en Petition fra 
den islandske Befolkning, hvori der gøres opmærksom paa 
det uheldige ved at foiene den dømmende og den udøvende 
Magt i en Person. Heraf tager Jtirgensen Anledning til at 
give Stephenson en Omgang Sværte. Stephenson har altid 
spillet dobbelt Spil. Hans Anmodning til Jtirgensen om at 
tvinge ham til at forblive i Embedet var et Eksempel herpaa, 
og da Jtirgensen var ved Magten, fik Stephenson ham til at 
arrestere en vis Einarson, under Foregivende af, at denne pøn- 
sede paa en Kontrarevolution , men i Virkeligheden for at 
tilfredsstille sit personlige Had. Mod sin Fader havde han op- 
traadt meget uheldigt. Faderen havde været Stiftamtmand 
og den unge Stephenson haabede nu paa at blive den Gam- 
les Efterfølger. Han rejste til Kjøbenhavn og meddelte, at 
den Gamle ikke kunde mere, at Alt gik forkert, at de offent- 
lige Midler bortøsiedes o. s. v. Resultatet var dog ikke 

efter Ønske. Man nedsatte en Kommission, der undersøgte 
Sagen, men Stephenson fik ikke Embedet. 

Det var paa Tale at overrække Kaptajn Jones en Tak- 
adresse, men da kun Danskerne vilde underskrive, blev det 
opgivet. 

De faa Dage, der gik forud for Afrejsen, synes at 
have været meget bevægede, og man morede sig med gen- 
sidige Udfordringer, som af forskellige Hensyn, — oftest 
Mangel paa Mod — ikke blev til Noget. Saaledes havde 
ogsaa Jiirgensen og Kapt. Jones et Sammenstød, der endte i en 
Udfordring, som havde den almindelige Skæbne. Det kan 
ikke antages, at Jtirgensen skulde have manglet Mod til at 
møde Kaptajnen, men det var af »politiske« Grunde, at Jiir- 
gensen undgik Duellen, »Jeg tog ham ikke i Betragtning. 
Jeg vilde, ikke fornærme den Monark, i hvis Tjeneste han 
stod, ved at øve Vold mod hans Person. Det var udeluk- 
kende Respekt mod hans Konge, der holdt mig tilbagec, 
skriver Jiirgensen. 

Jiirgensen ser naturligvis med stor Indignation paa 
Omstyrteisen af alle hans gode Foranstaltninger, men han 
er særlig fornærmet over, at man fordrer, at han skal af- 
lægge Regnskab for Statskassens Forvaltning, al den Stand 
han selv har maattet udrede de fleste Penge. 

Jiirgensens Journal og Regnskabsbog for Islandsadmini- 
strationen findes blandt Manuskripterne i British Museum. 
Journalen indeholder ikke videre af Betydning, uden for 
saa vidt, at den klart og uomstødeligt beviser, at Jtirgen- 
sen egenhændigt har benyttet Pluralis majestatis, og at han 
har ladet sig kalde Excellence. Udflugten med Oversætter- 
fejlen er altsaa mindre heldig. 

Regnskabet er derimod ganske interessant. Naar man 
betragter Udgiftssiden, faar man for det første det Indtryk, 
at den Jiirgensen'ske Administration's mest fremragende Re- 
geringshandling har været at betale Gager til, — Jordemødre, 
af hvilke Øen maa have haft et meget betydeligt Antal. End- 
videre ses, at Biskop Vidalin og Sekretær Stephenson, en 
Broder til Dommeren, havde trukket uforholdsmæssigt stærkt 

paa Kassens Midler i Form af Rejsegodtgørelser, Kontor- 
hold, Forskud, Udlæg ag andet mere. Hermed staar det, 
kan hænde, i Forbindelse, at Sekretæren beder om Tilladelse 
til at forlade IslsChd sammen med Jtirgensen, da han frygter 
for Broderens Tyranni. Den samlede Udgift beløber sig til 
16547 Rdl. 4^8)). Nu kommer Indtægterne, der foruden 
1295 Rdl., som indkom ved Salg af en Ejendom, og som 
Sysselmand Kofoed fik Kvittering for, uden at Valutta indløb 
til Kassen, medens Kvitteringen dog udtrykkelig nævner 
Pengebeløbet, udgør: 17655 Rdl. 2 ^ 8 (1. 

Dette er indkommet paa følgende Maade: 

Statskassens Beholdning 2700 Rdl. o ^l o (1 

Beslaglagt Ejendom af Danske , der 

vare bosatte 1 Danmark 3060 » o » o » 

Udtaget af et dansk Skib under Kap- 
tajn Holm loooo » o » o > 

Skalter og andre Statsindtægter 1195 » 2i>8» 

I Betaling for Varer, tilhørende Mr. 

Phelps 700 » o » o » 

Summa 17655 Rdl. 2 ^ 8 (1 

Det vil sige: der var 3895 Rdl. + 1295 Rdl. regulære 
Indtægter, forudsat at Sysselmand Kofoeds Indbetaling ikke 
var Konfiskation under en eller anden Form, og 13060 Rdl, 
erhvervede ved Plyndring, medens det store Tilskud, som 
Jtirgensen vil have gjort, bestaar i 700 Rdl., der tilhører 
Mr. Phelps. 

Imod Slutningen af August sejlede »M. & A.« med 
Phelps, Hooker, Grev Tramp samt Mr. og Mrs. Vancouver, 
medens Jtirgensen blev et Par Timer alene tilbage paa Øen, 
for at overbevise Kapt. Jones om, at han kunde færdes med 
fuldstændig Sikkerhed blandt dens Beboere, noget Jones 
havde betvivlet. Saa gik han om Bord i »Orion«, der blev 
behandlet som en engelsk Prise, og førtes af Mr. Gower, der 
dog skulde raadføre sig med Jtirgensen. Denne fører Skuden 
igennem et hidtil ubenyttet Løb og vinder derved ind paa 
»M. & A.«, hvorved han netop kommer tidsnok til at frelse 

dette Skibs Passagerer og Besætning fra en ynkelig Død, 
idet der er udbrudt Ild i Lasten, paa >M. & A.«, og kun 
JUrgensens betimelige Tilstedekomst og store Aandsnærværelse 
under den opstaaede Panik gør det- muligt at komme bort 
fra det brændende Skib. 

Paa »Orion« vende de tilbage, og efter at den Skare 
Islændere, der fulgte med »M. & A.«, er landsat, gaar 
Greven, Hooker, Mr. og Mrs. Vancouver om Bord i »Tal- 
bot«, medens Jtirgensen paa »Orion« paany sætter Kursen 
efter Ehgland og forlader sit Kongerige for aldrig at gense 
det mere, og hermed slutter dette mærkelige og i visse 
Henseender noget komiske Kapitel i Islands nyere Historie,, 

